ޕްރޮސެކިއުޓާ ޖެނެރަލާ މެދު ފިޔަވަޅު އަޅަން ޖެހިދާނެ ކަމަށް ހައި ކޯޓުން ބުނެފި!\nދައުލަތުގެ ސްޓޭންޑް ބަދަލުކުރާ ނަމަ، ޕްރޮސެކިއުޓާ ޖެނެރަލާ މެދު ފިޔަވަޅު އަޅަން ޖެހިދާނެ ކަމަށް ހައި ކޯޓުން މިއަދު ބުނެފިއެވެ.\nކޯޓުން މިހެން ބުނެފައިވަނީ ފިނިފެންމާގައި އެއްޗެއް ގޮއްވާލި މައްސަލާގައި އަދުލު އިންސާފު ގާއިމްކުރަން ހުރަސް އެޅުމުގެ ދައުވާ ސާބިތުވި ސިފައިންގެ ކުރީގެ މީހުންގެ ތެރެއިން އެކަކުގެ އިސްތިއުނާފް ޝަރީއަތުގައެވެ.\nމިއަދު ބޭއްވި އަޑުއެހުމުގައި އެ މައްސަލަ ބައްލަވާ ބެންޗުގެ ރިޔާސަތު ބަލަހައްޓަވާ ފަނޑިޔާރު މުހައްމަދު ނިޔާޒް ވިދާޅުވި ބައެއް މައްސަލަތަކުގައި ދަށު ކޯޓުގެ ނިންމުން ދިފާއު ކުރުމަށް ފަހު، އިސްތިއުނާފް މަރުހަލާތަކުގައި ދަށު މަރުހަލާގެ ކޯޓުގެ ނިންމުން ގޯސް ކަމަށް ބުނެ ދައުލަތުގެ ސްޓޭންޑް ބަދަލު ކުރަމުންދާ ކަމަށާއި އިސްތިއުނާފް މަރުހަލާތަކުގައި ދައުލަތުގެ ސްޓޭންޑް ބަދަލުކުރާ ނަމަ، އެކަމަކީ ޕްރޮސެކިއުޓާ ޖެނެރަލާ މެދު ތައުދީބީ ފިޔަވަޅު އެޅިދާނެ ކަމެއް ކަމަށެވެ.\nދައުލަތުގެ ސްޓޭންޑް ބަދަލު ކުރަމުންދާ މައްސަލައިގައި ޕްރޮސެކިއުޓާ ޖެނެރަލާ މެދު ފިޔަވަޅު އަޅަން ޖެހިދާނެ ކަމަށް ބުނެފައިވާއިރު ކުރީގެ ނައިބު ރައީސް އަހުމަދު އަދީބު ފިސްތޯލައެއް ގެންގުޅުނު މައްސަލާގައި ދައުލަތުގެ ސްޓޭންޑް ބަދަލުކޮށް، ދައުލަތުން ވަނީ ހައި ކޯޓާއި ދަށު ކޯޓުގެ ނިންމުން ވެސް އެ މައްސަލާގައި ގޯސް ކަމަށް ބުނެފަ އެވެ.\nސުޕްރީމް ކޯޓު ހިންގުން ފަނޑިޔާރު އަރީފާއި ހަވާލުކޮށްފި!\nއުއްތަމަ ފަނޑިޔާރާއި ފަނޑިޔާރު އާދަމް މުޙައްމަދު ސަސްޕެންޑްކޮށް ވަކިކުރަން ޖޭއެސްސީން ފޮނުވައިފި!\nޖޭއެސްސީގެ ރައީސް ކަމުން ފަނޑިޔާރު އަރީފް އިސްތިއުފާ ދެއްވައިފި!\nއާތިކާ ސަސްޕެންޑު ކުރީ ޤަވައިދާ ޚިލާފަށް: އުއްތަމަ ފަނޑިޔާރު\nޖޭއެސްސީން މައްސަލަތައް ބަލަނީ ގާނޫނުތަކާއި ހިލާފަށް - ޖަވާބުދާރީވާންޖެހޭ އަސާސެއް ނެތް: އުއްތަމަ ފަނޑިޔާރު\nސީޝެލްސްގެ ކޯޓު އޮފް އެޕީލްގެ ރައީސް، އުއްތަމަ ފަނޑިޔާރާއި ބައްދަލުކުރައްވައިފި


Alhugandakee faseyha in bali gaboolu kuraa meeheh noon: Raees\nއަޅުގަނޑަކީ ފަސޭހައިން ބަލި ގަބޫލުކުރާ މީހެއް ނޫން: ރައީސް\nރައީސް އަބްދުﷲ ޔާމީން --\nއަބަދުވެސް މަސައްކަތް ކުރައްވަނީ ވަކި ޓާގެޓެއް ހާސިލް ކުރުމަށް ކަމަށާއި ފަސޭހައިން ބަލި ގަބޫލުފުޅު ނުކުރައްވާ ކަމަށް ރައީސް އަބްދުﷲ ޔާމީން އަބްދުލްގައްޔޫމް މިއަދު ވިދާޅުވެއްޖެ އެވެ.\nރިޔާސީ އިންތިހާބަށް ދެ ދުވަސްވެފައިވަނިކޮށް ޓީވީއެމްއިން މިއަދު ގެނެސްދިން "ވަން އޮން ވަން" އިންޓަވިއުއެއްގައި ރައީސް ޔާމީން ވިދާޅުވީ އެމަނިކުފާނަކީ ކަންކަމާ ކުރިމަތިލާން ކެރިވަޑައިގަންނަވާ ބޭފުޅެއް ކަމަށެވެ. އަދި ގައުމުގެ ގޮންޖެހުންތަކާ ކުރިމަތިލެއްވުމުގެ ހިތްވަރު ވެސް އެމަނިކުފާނުގެ އެބަ ހުންނެވި ކަމަށެވެ.\n"އަޅުގަނޑުގެ ކެރެކްޓާ އެއީ، އަޅުގަނޑަކީ ކަންކަމާ ކުރިމަތިލާ މީހެއް، އެހާ ފަސޭހައިން ބަލި ގަބޫލު ކުރާނެ މީހެއް ނޫން އިނގޭތޯ،" ރައީސް ޔާމީން ވިދާޅުވި އެވެ.\nރައީސް ޔާމީން ވިދާޅުވީ، ކަމެއް ދިމާވާއިރަށް ރައްޔިތުން ދޫކޮށްލާފައި ދިޔުމުގެ ވިސްނުން ހުންނަ މީހަކަށް ވެރިކަން ނުކުރެވޭނެ ކަމަށެވެ. އަދި ރައްޔިތުންގެ ގާތު ވޯޓު ހޯދުމަށް އެފަދަ ހިތްވަރެއް ނެތް މީހަކު ގޮސްގެން ވެސް ނުވާނެ ކަމަށެވެ.\n"އަޅުގަނޑު ހަމަ ރުޅި އަންނަން ވީމަ ރުޅި އަންނާނެ، އެއީ އަޅުގަނޑަކީ ސިރިއަސް މީހެއް، އަޅުގަނޑަކީ އަޅުގަނޑުމެންވާ ކަންކަން އަޅުގަނޑު ބުނާ ގޮތަށް ނޫނީ އެއަށްވުރެ މޮޅަށް ނިންމަން ބޭނުންވާ މީހެއް، ކަންކަން ނުވެ ދާ ކަމަށްވާނަމަ އަޅުގަނޑު ހުންނާނެ އަމިއްލަ ނަފުސު ދެކެ ވެސް ރުޅި އައިސްފަ،" ރައީސް ޔާމީން ވިދާޅުވި އެވެ.\nރައީސް ޔާމީން ވިދާޅުވީ އެމަނިކުފާނު ސީރިއަސްކަން މަތީ މަސައްކަތް ކުރައްވަނީ ޓާގެޓް ހާސިލް ކުރެއްވުމަށް ކަމަށާއި އެ މަގާމަށް ވަޑައިގެންނެވީ ވަކި ޓާގެޓެއް ހާސިލް ކުރުމަށް ކަމަށެވެ. ސީރިއަސް ކަމެއް ނެތި އެ ޓާގެޓް ހާސިލް ނުކުރެއްވޭނެ ކަމަށް ރައީސް ޔާމީން ވިދާޅުވި އެވެ.\n"ވަރަށް ކުރުކޮށް ދަންނަވާނަމަ ކޮންމެ ކަމެއް ކޮންމެ ގޮތަކަށް ދާކަށް އަޅުގަނޑު ގަބޫލެއް ނުކުރާނަން، އަޅުގަނޑަކީ އަމިއްލަ އުސޫލުތަކެއް ހުންނަ މީހެއް، އޭސް އައިއެމް ދަ ބޮސް، މައި ވޭސް ގޯސް،" ރައީސް ޔާމީން ވިދާޅުވި އެވެ.\nރައީސް ޔާމީން ވިދާޅުވީ އެމަނިކުފާނަކީ މަޖާ ވެސް ކުރައްވާ ބޭފުޅެއް ކަމަށާއި ރައްޓެހިން ވެސް ވަރަށް ގިނަ ކަމަށެވެ. ޕޯޑިއަމްތަކުގައި ފެނިގެން ދަނީ އެމަނިކުފާނުގެ އަަސްލު ސިފަ ނޫން ކަމަށާއި އެއީ ސިޔާސީ މަސައްކަތް ކަމަށެވެ. ޕޯޑިއަމްތަކުގައި އަބަދުވެސް މަސައްކަތް ކުރައްވަނީ އެ ޓާގެޓް އޯޑިއަންސްއަކަށް ކަންކަން ފަސޭހައިން ދޭހަވާ ގޮތަކަށް ވާހަކަ ދެއްކެވުމަށް ކަަމަށެވެ.\nރައީސް އަބްދުﷲ ޔާމީން ޕީޕީއެމް ޕީއެސްއެމް + ރިޔާސީ އިންތިހާބު 2018\nރައީސް ޔާމީންގެ ހާއްސަ އިންޓަވިއުއެއް މާދަމާ ޓީވީއެމްއިން


Zarooree hidhumatheh dhinumah Malé in rah rashah dheveynee fas dhuvahuge muhdhathakah!\nޒަރޫރީ ޚިދުމަތެއް ދިނުމަށް މާލެއިން ރަށްރަށަށް ދެވޭނީ ފަސް ދުވަހުގެ މުއްދަތަކަށް!\nމި ދުވަސްވަރު އާންމު ޒަރޫރީ ޚިދުމަތެއް ފޯރުކޮށްދިނުމަށްޓަކައި މާލެއިން ރަށަކަށް ދާ މީހަކަށް އެންމެ ގިނަވެގެން ހުރެވޭނީ ފަސް ދުވަހުގެ މުއްދަތަކަށް ކަމަށް ހެލްތު ޕްރޮޓެކްޝަން އޭޖެންސީން ބުނެފިއެވެ.\nއެޗްޕީއޭއިން މިފަދައިން ބުނެފައިވަނީ އެ އިދާރާއިން އާންމުކުރި ކޮވިޑް-19ގެ ހާލަތާއި ގުޅިގެން އާންމު ޚިދުމަތްތައް ފޯރުކޮށްދިނުމަށް އެއް ރަށުން އަނެއް ރަށަށް ދަތުރުކުރުމުގައި އަމަލުކުރަންވީ ގޮތުގެ އުސޫލުގައެވެ.\nމި އުސޫލުގައި ބުނެފައިވާ ގޮތުގައި ކޭބަލް ޓީވީގެ ޚިދުމަތް، ބޭންކް، ޔުޓިލިޓީސް، ސިއްހީ ޚިދުމަތްދޭ ތަންތަނުގެ ކަންތައްތައް ބެލުމާއި ވަގުތީ ގޮތުން ޚިދުމަތް ދިނުން، މެއިންޓްނެންސް އަދި ރަށްރަށުގައި ހިންގާ ޕްރޮޖެކްޓްތަކާއި ގުޅިގެން ދަތުރުކުރަންޖެހޭ ފަރާތްތަކުގެ މައްޗަށް މި އުސޫލު ހިނގާނެއެވެ. މިފަދަ ބޭނުމަކަށް ދަތުރުކުރުމުގެ ކުރިން ފުލުހުންނާއި، އިމަރޖެންސީ އޮޕަރޭޝަންސް ސެންޓަރަށް އީމެއިލް ކުރަން ޖެހެއެވެ.\nއާންމު ޚިދުމަތެއް ފޯރުކޮށްދޭން ކޮވިޑް-19ގެ ކޮމިއުނިޓީ ސްޕްރެޑެއް އޮތް ރަށަކުން އެހެން ރަށަކަށް ދަތުރުކުރާއިރު، މަސައްކަތް ހިންގާ މުއައްސަސާގެވެސް ޒިންމާތަކެއް ވެއެވެ. އެގޮތުން ހުއްދަ ހޯދުމާއި، މުވައްޒަފަކީ ކޮވިޑް-19 ގެ އަލާމާތެއް ހުރި، ފައްސިވެފައިވާ ނުވަތަ ކޮންޓެކްޓަކަށް ނުވާކަން ކަށަވަރުކުރުމާއި އަދި ބައްޔަށް ޓެސްޓްކޮށްފައިވާނަމަ ނަތީޖާ ނުލިބެނީސް އެ މުވައްޒަފު ޓީމްގައި ނުހިމެނުން ހިމެނެއެވެ.\nމިފަދައިން ރަށަކަށް ގޮސްފައި ހުއްޓާ ބަލީގެ އަލާމާތެއް ފެނިއްޖެ ނަމަ އެޗްޕީއޭއަށް އަންގަންޖެހެއެވެ. އަދި ރަށްރަށަށް ދިއުމަށް ފަހުގައިވެސް ވީހާވެސް ބޮޑަކަށް ގައިދުރުކަން ތަންފީޒުކޮށް ރައްކާތެރިކަމުގެ ފިޔަވަޅުތައް އެޅުމަށް އެޗްޕީއޭއިން ވަނީ އެދިފައެވެ.


SunOnline: A-level imthihaanu dhen hadhaanee October/November gai: Education Ministry\nއޭލެވެލް އިމްތިހާނު ދެން ހަދާނީ އޮކްޓޯބަރު/ނޮވެމްބަރުގައި: އެޑިއުކޭޝަން މިނިސްޓްރީ\nމުޙައްމަދު ނާއިލް ހަފީޒް 24 Nov 2021, 15:48\nމަތީ ސާނަވީ ނިންމުމަށް ފަހު ހަދައި އޭލެވެލް އިމްތިހާނު ދެން ރާއްޖޭގައި ހަދާނީ އޮކްޓޯބަރު ނޮވެމްބަރުގައިކަމަށް އެޑިއުކޭޝަން މިނިސްޓްރީން ކަނޑައަޅައިފިއެވެ.\nސްކޫލްތަކަށް މިނިސްޓްރީން ފޮނުވި ސާކިއުލާއެއްގައި ބުނީ މި ބަދަލު ގެނައީ ދިރާސާ އަހަރު ފަށާ ތާރީހަށް ގެނައި ބަދަލާ ގުޅިގެންކަމަށެވެ.\nއެގޮތުން އޯގަސްޓު މަހު ދިރާސީ އަހަރު ފަށައިފައި، މޭ ޖޫންއަށް ދަރިވަރުން އިމްތިހާނަށް ތައްޔާރުކުރުމަކީ އުނދަގޫ ކަމެއްކަމަށް ސްކޫލްތަކުން ފާހަގަކޮށްފައިވާކަމަށް މިނިސްޓްރީން ބުންޏެވެ.\n"ސްކޫލްތަކުން ފާހަގަކުރާ ގޮތުގައި، މޭ ޖޫންގައި އިމްތިހާނު ހަދާނަމަ، ގައިޑެޑް ލާނިންގެ ގޮތުގައި ދަރިވަރުންނަށް ބޭނުންވާ 180 ގަޑިއިރު ހަމަކުރުމަށް ދަތިވާނެ،" ސާކިއުލާގައި ބުންޏެވެ.\nއެއާއެކު އެ މިނިސްޓްރީން ބުނީ އޭ ލެވެލް ހަދާ ހުރިހާ ސްކޫލެއްގެ ޕްރިންސިޕަލުންނާއެކު އިމްތިހާނު ހަދާނެ އިރެއް ކަނޑައެޅުމަށް ޓަކައި މަޝްވަރާކޮށްފައިވާކަމަށެވެ.\nއަދި ސްކޫލްތަކުގެ ވެރިން ބޭނުންވަނީ ދަރިވަރުންނަށް ވެސް ފައިދާވާނެހެން އިމްތިހާނުގެ ކަންކަން ކުރިއަށް ގެންދިއުމަށްކަމަށް އެ މިނިސްޓްރީން ބުންޏެވެ. އެއާއެކު އޮކްޓޯބަރު ނޮވެމްބަރަށް އިމްތިހާނު ބަދަލުކޮށްފައިވާކަމަށް ސާކިއުލާގައިވެއެވެ.\nދިރާސީ އަހަރު ފަށާ ތާރީހަށް ބަދަލު ގެނެސްފައިވަނީ ކޮވިޑް19އާ ގުޅިގެންނެވެ. އެއާއެކު ރާއްޖޭގައި އޯ ލެވެލް އިމްތިހާނު ބާއްވާ މުއްދަތަށް ވެސް ވަނީ ބަދަލު ގެނެސްފައެވެ. ކުރިން އޮކްޓޯބަރު ނޮވެމްބަރުގައި އޯ ލެވެލް ހެދި ނަމަވެސް މިހާރު އޯ ލެވެލް އޮންނަނީ މޭ ޖޫންގައެެވެ.


مسافر: 2011 ވަނަ އަހަރު ތިންހާހަށް ވުރެ ގިނަ ފަލަސްޠީނު ރަޢިއްޔަތުން، އިޒްރޭލުން ހައްޔަރުކޮށްފައިވޭ: ދިރާސާ\n2011 ވަނަ އަހަރު އިޒްރޭލުގެ ޢަސްކަރިއްޔާއިން ފަލަސްޠީނުގެ 3312 މީހުން ހައްޔަރުކޮށްފައިވާ ކަމަށް ފަލަސްޠީނުގެ އަސީރުންނާއި ބެހޭ ތަޖުރިބާކާރެއްކަމުގައިވާ ޢަބްދުލް ނާޞިރު ފަރުވާނާ ވިދާޅުވެއްޖެއެވެ. އޭނާ ނެރުއްވާފައިވާ ދިރާސާ ރިޕޯޓުގައިވާ ގޮތުން 2011 ވަނަ އަހަރު ކޮންމެ މަހަކު އެވްރެޖްގޮތެއްގައި ފަލަސްޠީނުގެ 276 މީހުން، އިޒްރޭލުން ހައްޔަރުކޮށްފައިވެއެވެ. އެއީ ކޮންމެ ދުވަހަަކު އެވްރެޖްގޮތެއްގައި9މީހުންނެވެ.\n"ރާމަﷲ" ގައި ހުންނަ އަސީރުންނާ ބެހޭ ޖަމްޢިއްޔާއެއް ކަމަށްވާ "އައްޟަމީރް" އިން ބުނި ގޮތުގައި އިޒްރޭލު ސިފައިން ވަނީ އޮކްޓޯބަރު މަހު އަސީރުން މިނިވަންކުރުމުގެ އެއްބަސްވުމުގެ ދަށުން މިނިވަންކުރި މީހުންގެ ޢަދަދާ އެއްވަރަށް ޑިސެމްބަރު މަހު އަލުން މީހުން ހައްޔަރުކޮށްފައެވެ. އެގޮތުން އޮކްޓޯބަރު މަހު ޙަމާސް އިން ހައްޔަރުކުރި އިޒްރޭލުގެ ސިފައިންގެ މީހާގެ ބަދަލުގައި ދޫކޮށްލި 477 މީހުންގެ ބަދަލުގައި އިތުރު 470 މީހުން އިޒްރޭލުން ހައްޔަރުކޮށްފައިވެއެވެ. އެ ޖަމްޢިއްޔާއިން ބުނިގޮތުގައި މިކަމުން އަންގައިދެނީ އިޒްރޭލުން ފަލަސްޠީނުގެ މީހުން ހައްޔަރުކުރުމުގެ ސިޔާސަތަށް އެއްވެސް ބަދަލެއް ގެނެސްފައިނުވާކަމެވެ.\n"އައްޟަމީރް" އިން އެންމެފަހުން ނެރުނު ހިސާބުތަކުން ދައްކާ ގޮތުގައި 2011 ވަނަ އަހަރުގެ މިއަދާ ހަމައަށް ފަލަސްޠީނުގެ4739 މީހުން އިޒްރޭލުން ހައްޔަރުކޮށްފައިވެއެވެ. 1967 ވަނަ އަހަރު އިޒްރޭލުން ފަލަސްޠީނުގެ ބިންތަށް އިސްތިޢުމާރުކުރި ފަހުން މިހާތަނަށް ފަލަސްޠީނުގެ 750000 މީހުން ވަނީ ހައްޔަރުކޮށްފައެވެ. މީގެ ތެރޭގައި ގިނަ ޢަދަދެއްގެ އަންހެނުންނާއި ކުޑަކުދިން ހިމެނޭ ކަމަށް ފަލަސްޠީނުގެ ސަރުކާރުގެ ރިޕޯޓުތަކުން ހާމަވެއެވެ. ފަލަސްޠީނުގައި ދިރިއުޅެމުންދާ މީހުންގެ ތެރެއިން 40 ޕަސެންޓު މީހުންނަކީ އެމީހުންގެ ޙަޔާތުގެ ކޮންމެވެސްް ހިސާބެެއްގައި އިޒްރޭލު ސިފައިންގެ ހައްޔަރުގެ ދަށަށް ގެންދެވިފައިވާ މީހުންނެވެ.\nދަރިން ތަރުބިއްޔަތު ކުރުން - 2\nSheikh Adam Shameem\nSheikh Ali Zahir Bin Saeedh Qasim\nSheikh Ilyas Hussain\nAbdul Raheem Lhohi


ޖޭސަން މޮމޯއާ "އަކުއަމޭން" ބަލާނީ އޭނަގެ ދަރިންނާއި އެކު | Jazeera\tޖޭސަން މޮމޯއާ "އަކުއަމޭން" ބަލާނީ އޭނަގެ ދަރިންނާއި އެކު - Jazeera\nޖޭސަން މޮމޯއާ "އަކުއަމޭން" ބަލާނީ އޭނަގެ ދަރިންނާއި އެކު\nމުހައްމަދު ޝުޖާއު December 7, 2018 114 views0\nމިއަހަރުގެ އެންމެ ފަހު ސުޕަހިޓް "އަކުއަމޭން" އަދިވެސް އޮތީ ރިލީސް ކުރުމާއި2ހަފްތާ ދުރުގައެވެ. ގިނަ ބަޔަކު އިންތިޒާރު ކުރަމުން އަންނަ މި ފިލްމު ބަލާލުމުގެ ފުރުސަތު މަދުބަޔަކަށް ލިބިފައިވާއިރު، ފިލްމުގެ ލީޑިންގް އެކްޓަރު އަދި ފިލްމު ބަލާނުލައެވެ.\nގިނަ ބައެެއްގެ ޝައުގުވެރިކަން ހޯދާފައިވާ މަޝްހޫރު އެކްޓަރ "ޖޭސަން މޮމޯއާ" އެނާ އެކްޓުކުރި ފިލްމު "އަކުއަމޭން" ނުބަލާ މަޑުކުރަނީ އޭނާގެ ދަރިންނާއިއެކު ސިނަމާގައި އެފިލްމު ބެލުމަށްޓަކައި ކަމަށް ޖޭސަން މޮމޯއާ ބުނެއެވެ.\nސިނެމާބްލެންޑްއަށް ދިން އެކްސްކުލޫސިވް އިންޓަވިއުއެއްގައި ޖޭސަން މޮމޯއާ ބުނީ، އަކުއަމޭންގެ ޝޫޓިންއަށް ދާން އޭނާ ތައްޔާރުވާއިރު އޭނާގެ 10، އަހަރާއި 11 އަހަރުގެ ދެކުދިން ބަލަންތިބޭ ކަމަށާއި، އޭނާވާ ތައްޔާރީތަށް ފެނިފައި އެދެކުދިން ތިބެނީ މި ފިލްމު ބަލާލުމަށް ކެއްމަދުވެފައި ކަމަށެވެ.\n"އަޅުގަނޑު އަދި ނުބަލަން އަޅުގަނޑު ކުޅުނު ފިލްމު "އަކުއަމޭން" އެއް، ވަރަށް މުހިއްމު ސަބަބެއްވެސް އެބައޮތް އެކަމަށް، އެއީ އަޅުގަނޑު ބޭނުންވަނީ އަޅުގަނޑުގެ ދަރިންނާއިއެކު އެފިލުމް ބަލާލަން، އަޅުގަނޑަކަށް ނޭނގޭ އެދުވަހު އަޅުގަނޑަށް ކުރެވޭނެ އިހުސާސްތަކެއްވެސް، އިނގޭކަށް ބޭނުމެއްވެސް ނޫން، ބޭނުންވަނީ އެދުވަހު އަޅުގަނޑުގެ ދަރިފުޅުގެ އިހުސާސްތަށް ބަލާލަން، ބައްޕަ ސުޕާހީރޯއެއްގެ ގޮތުގައި ދަރިންނަށް ފެނުނީމަ ވާ އުފާ ބަލާލަން ބޭނުމީ، ހީވަނީ "އަކުއަމޭން" ބަލާފަ ދަރިފުޅު އެންމެ ގަޔާވާ "ބެޓްމޭން" ދޫކޮށްލާ "އަކުއަމޭން" އަށް ލޯބި ޖެހޭނެހެން، ސަބަބަކީ އަކުއަމޭން އަކީ ދަރިފުޅުގެ ބައްޕަ ކަމަށް ވާތީ، އެއީ އަޅުގަނޑު"، ޖޭސަން މޮމޯއާ ބުންޏެވެ.\n"އަކުއަމޭން" އަކީ ބޮކްސް އޮފީހުން ލަފާކުރާ ގޮތުގައިވެސް ވަރަށް ކާމިޔާބު ވެގެންދާނެ ފިލްމެކެވެ. ކަނޑު އަޑީގެ ރަސްގެފާނުގެ ވާހަކައެއް ދައްކުވައިދޭ، މިފިލްމު އިނގިރޭސިވިލާތުގައި ރިލީސްކުރާނީ މި ޑިސެމްބަރު މަހު 14 ވަނަ ދުވަހުއެވެ. ފިލްމު އަޅުވާ ފުރުތަމަ ދުވަހުވެސް 65 މިލިއަން ޑޮލަރު ލިބޭނެކަމަށް ލަފާކުރެވޭ ކަމަށާއި ފުރުތަމަ ހަތް ދުވަސް ތެރޭގައި 100 މިލިއަން ޑޮލަރު ލިބޭނެކަމަށް ލަފާކުރެވޭ ކަމަށް ބޮކްސްއޮފީހުން މައުލޫމާތުދެއެވެ.


Sarukaarun tharahgeege namugai gaafurolhaa thanthan sunnaafathikoh nuhadhaane: Zahir\nރައީސް އޮފީހުގެ ޗީފް އޮފް ސްޓާފް އަލީ ޒާހިރު -- ފައިލް ފޮޓޯ\n13 މެއި 20193ކޮމެންޓް\nސަރުކާރުން ތަރައްގީގެ ނަމުގައި ގާފުރޮޅާ ތަންތަން ސުންނާފަތިކޮށް ނުހަދާނެ: ޒާހިރު\nރައީސް އިބްރާހިމް މުހައްމަދު ސޯލިހުގެ ސަރުކާރުން ތަރައްގީގެ މަޝްރޫއުތައް ވަރަށް އަވަހަށް ބާރު ސްޕީޑުގައި ފަށާ މަންޒަރު ފެންނާނެ ކަމަށާއި ތަރައްގީގެ ނަމުގައި ރޭވުންތެރިކަމެއް ނެތި "ގާފުރޮޅާ ތަންތަން ސުންނާފަތިކޮށް" ނުހަދާނެ ކަމަށް ރައީސް އޮފީހުގެ ޗީފް އޮފް ސްޓާފް އަލީ ޒާހިރު ވިދާޅުވެއްޖެ އެވެ.\nޒާހިރު މިހެން ވިދާޅުވީ ސަރުކާރުން ރައްޔިތުންނަށް ބޭނުންވާ ހިދުމަތްތައް ބާރު ސްޕީޑުގައި ނުދެވޭ ކަމަށާއި ތަރައްގީއަށް ފުރޮޅި އެންމެ ގާ ކޮޅެއް ވެސް ނެތް ކަމަށް ވިދާޅުވެ އިދިކޮޅި ޕީޕީއެމްގެ ނައިބު ރައީސް އަދި ނައިފަރު ދާއިރާގެ މެންބަރު އަހްމަދު ޝިޔާމް ފާޑުކިޔުމުންނެވެ.\nމިހާރު ނޫހުގައި ޝާއިއުކޮށްފައި ޝިޔާމުގެ އިންޓަވިއުގެ ރައްދުގައި ޒާހިރު ވިދާޅުވީ މި ސަރުކާރުން ކަންކަން ކުރާނީ ވިސްނުންތެރިކަމާއިއެކު އެތައް އަހަރަކަށް ޕްލޭން ކޮށްގެން ކަމަށާއި މަޝްރޫއުތައް ފެށޭ މަންޒަރު ވަރަށް އަވަހަށް ފެންނާނެ ކަމަށެވެ.\n"މި ސަރުކާރުން ތަރައްގީގެ ނަމުގައި އެއްވެސް ރޭވުންތެރިކަމެއް ނެތި ގާފުރޮޅާ، ތަންތަން ސުންނާފަތިކޮށް ނުހަދާނެ. އޭގެ ބަދަލުގައި ވިސްނުނެތިރިކަމާއެކު އެތައް އަހަރަކަށް ޕްލޭން ކުރެވިގެން، ދެމެހެއްޓެނިވި ތަރައްގީގެ މަޝްރޫއުތައް ދާދި އަވަހަށް ބާރު ސްޕީޑުގައި ހިނގަން ފަށާ މަންޒަރު ފެންނާނެ. އިންޝާﷲ،" ޒާހިރު ކުރެއްވި ޓްވީޓެއްގައި ވެއެވެ.\nމިހާރު ނޫހަށް ދިން އިންޓަވިއުގައި ޝިޔާމް ވަނީ ސަރުކާރަށް ވަރަށް ބޮޑަށް ފާޑުވިދާޅުވެފަ އެވެ. އެގޮތުން މަޝްރޫއުތަކުގެ ދުވެލި ލަސް ކަމަށާއި، ތަކެތީގެ އަގު މައްޗަށް ގޮސްފައިވާ ކަމަށާއި، ވައުދުތައް ނުފުއްދިގެން އުޅޭ ކަމަށް ވިދާޅުވި އެވެ.\nއެގޮތުން ދުވެލި ލަސްވަނީ ސަރުކާރު ކޯލިޝަންގައި ހިމެނޭ ހުރިހާ ޕާޓީތަކަށް ކަންކަމުގައި އެއްބަސްވުމަކަށް ނާދެވޭތީ ކަމަށް ވެސް ޝިޔާމް ވިދާޅުވި އެވެ. އެކަމަކު ޝިޔާމަށް މިއަދު ރައްދު ދެއްވި ރައީސް އޮފީހުގެ ޗީފް އޮފް ސްޓާފް ޒާހިރަކީ އަދާލަތު ޕާޓީގެ އިސް މެންބަރެކެވެ.\nއަދާލަތު ޕީޕީއެމް ރައީސް އޮފީސް ރައީސް ޞާލިޙް ސަރުކާރު\nސާހިބާ ސަރުކާރުން މިއަދާ ހަމަޔައް ކުރަމުން ތިއަންނަނީ ތިބުނާމަސައްކަތް އަދި ހަމަ އެންމެކަމެއްވެސް އަލަކައްނުފަށާ\nޡި ސިޔާމަކީ ބޮލުގަ ވަރައް ގިނައިން ޖެލް އުނގުޅާމީހެއް\nޜައްޔިތުބް ބޭނުންވަނީ ކަންކަންވުން. މިހާރު މިފެބްނަނީ ހިގަހިގާ ހުރި މަސްރޫއުވެސް ހުއްޓޭތަން....


ސިޔާސީ ޕާޓީއެއް އުފެއްދުމަކީ އަދީބް އަށް ލިބިގެންވާ ހައްގެއް "ގުޑްލަކް" :ރައީސް ޔާމީން | Jazeera\tސިޔާސީ ޕާޓީއެއް އުފެއްދުމަކީ އަދީބް އަށް ލިބިގެންވާ ހައްގެއް "ގުޑްލަކް" :ރައީސް ޔާމީން - Jazeera\nސިޔާސީ ޕާޓީއެއް އުފެއްދުމަކީ އަދީބް އަށް ލިބިގެންވާ ހައްގެއް "ގުޑްލަކް" :ރައީސް ޔާމީން\nމުހައްމަދު ސާބިގް December 18, 2018 44 views0\nސިޔާސީ ޕާޓީއެއް އުފެއްދެވުމަކީ ކުރީގެ ނައިބު ރައީސް އަދީބް އަށްވެސް ލިބިގެންވާ ހައްގެއް ކަމަށާއި، އަދި ސިޔާސީ މަސައްކަތް ތަކުގައި އަދީބް އަށްވެސް ކުރިއަށް ވަޑައިގަތުމުގެ ފުރުސަތުތައް އޮންނަންވާނެކަމަށް ވިދާޅުވަމުން ރައީސް ޔާމީނު އަދީބް އަށް "ގުޑްލަކް" ވިދާޅުވެއްޖެއެވެ.\nރައީސް ޔާމީނު މިހެން ވިދާޅުވީ، ކުރީގެ ނައިބު ރައީސް އަހްމަދު އަދީބް އިސްވެ ހުންނަވައި 'މޯލްޑިވްސް ތާޑްވޭ ޑިމޮކްރެޓްސް'(އެމްޓީޑީ) ގެ ނަމުގައި އާ ސިޔާސީ ޕާޓީއެއް އުފެއްދެވުމުގެ މަސައްކަތް ކުރިއަށްދާތީވެ އެކަމާއި ގުޅޭގޮތުން ނޫސްވެރިއަކު ކުރެއްވި ސުވާލަކަށް ޖަވާބު ދެއްވަވަމުންނެވެ.\nޕީޕީއެމް އިން މިއަދު ބޭއްވި ނޫސްވެރިންގެ ބައްދަލުވުމުގައި ރައީސް ޔާމީނު ވިދާޅުވީ "އަދީބު ޕާޓީއެއް އުފެއްދެވުމަކީ އަދީބުގެ ހައްގެއް، އަދީބު ޕާޓީއެއް ހައްދަވަންވާނެ ދެއްތޯ! އަދި ޕާޓީއަށް މެންބަރުންވެސް އިތުރުކުރެވޭތޯ ބަލާންވާނެ، ރައްޔިތުންގެ މަޖިލީހުގެ އެކި ދާއިރާތަކަށް ކުރިމަތިވެސް ލާންވާނެ" ކަމުގައެވެ. "އަޅުގަނޑު އެދެނީ އަދީބް އަށްވެސް އަދި އެހެން ސިޔާސީ ފަރާތްތަކަށްވެސް ގުޑްލަކް، ގޯ ވިތް ދަ ޕޮރޮސެސް" ރައީސް ޔާމީނު އިތުރަށް ވިދާޅުވިއެވެ.\nއަހްމަދު އަދީބަކީ ރައީސް ޔާމީން 500 ޕަސެންޓް އިތުބާރު ކުރައްވާކަމަށް ތަކުރާރުކޮށް ވިދާޅުވަމުން ގެންދެވި ބޭފުޅެކެވެ. ނަމަވެސް ރިޔާސީ ލޯންޗްކޮޅުގައި އެއްޗެއްގޮވި ހާދިސާއަށްފަހު މިގުޅުން ވަނީ އެއްކޮށް ގޯސްވެފައެވެ. އަދި އަދީބަކީ މިހާދިސާގައި ކުއްވެރިވެ މިހާރުވެސް ޖަލުހުކުމެއް ތަންފީޒް ކުރައްވަމުން ގެންދަވާ ފަރާތެކެވެ.\nއަދީބް އިސްވެ ހުންނަވައިގެން އުފައްދަވާ ޕާޓީ(އެމްޓީޑީ) އިން 3000 މީހުންގެ ސޮއި ހަމަކޮށް މިއަދު ވަނީ އިލެކްޝަން ކޮމިޝަނަށް ހުށަހަޅާފައެވެ.


ހަޤީޤީ ހާދިސާ: ދެމަފިރިންގެ ދާނުގައި އޮތް ޖިންނި ހަރުފަ - DhiDaily\nހަޤީޤީ ހާދިސާ: ދެމަފިރިންގެ ދާނުގައި އޮތް ޖިންނި ހަރުފަ\n…..”އަބުއްސާއިބު ވިދާޅުވިއެވެ. އަހަރެން އަބޫ ސަޢީދުލް ޚުދްރީގެ އަރިހަށް، އެކަލޭގެފާނުގެ ގެކޮޅަށް ދިޔައިމެވެ. އަދި (އަބުއްސާއިބު) ވިދާޅުވިއެވެ. އަދި އަހަރެންނަށް ފެނުނީ އެކަލޭގެފާނު ނަމާދުކުރައްވަން ހުންނަވަނިކޮށެވެ. ދެން އަހަރެން އެކަލޭގެފާނު ނަމާދުފުޅުން އަވަދިވެވަޑައިގަންނަވަންދެން އިންތިޒާރުގައި އިނީމެވެ. އެހިނދު ތިމަންނާއަށް އިވުނީ އެގޭގެ ކަނާއިދިމާލުގައި ހުރި ލަކުޑި ތަކެއްގެ ތެރޭން އެއްޗެއް ޙަރަކާތް ކުރާއަޑެވެ. ދެން އަހަރެން އެދިމައަށް ބަލައިލިއިރު ފެނުނީ ހަރުފައެކެވެ. އެހިނދު އަހަރެން އޭތި މަރާލުމަށް އެޔާއި ދިމާލަށް ފުންމައިގެން ތެދުވެގެން ދާން ފެށުމުން، އަހަރެން އިށީނުމަށް އަހަންނަށް އަބޫސަޢީދު އިޝާރާތް ކުރެއްވިއެވެ.\nއެހެންވެ އަހަރެން އިށިނީމެވެ. އަދި އަބޫސަޢީދު ނަމާދުން ނިމިވަޑައިގެން ގޭގައިވާ ކޮޓަރިއަކަށް އިޝާރާތް ކުރައްވައި ވިދާޅުވިއެވެ. “ތިބާއަށް އެކޮޓަރި ފެނޭހެއްޔެވެ.؟” ފަހެ އަހަރެން އާއެކޭ ބުނުމުން ވިދާޅުވިއެވެ. “އެތަނުގައި އަލަށް ކައިވެނިކުރި ޒުވާނަކު އުޅުނެވެ. ވިދާޅުވިއެވެ. ފަހެ އަހަރެމެން ރަސޫލުﷲ ޞައްލަﷲ ޢަލައިހި ވަސައްލަމައާއި އެކު ޚަންދަޤަށް (ޚަންދަޤު ހަނގުރާމައިގައި ބައިވެރިވުމަށް) ދިޔައިމެވެ. އަދި އެޒުވާނާ ދުވަހުގެ މެދެއްހާ ހިސާބު، އޭނާގެ އާއިލާގެ ގާތަށް ދިޔުމަށް ހުއްދައަށް އެދެއެވެ. “ދެންފަހެ އެއްދުވަހު ރަސޫލާ ޞައްލަﷲ ޢަލައިހި ވަސައްލަމަ އޭނާއަށް ހުއްދަ ދެއްވައި ޙަދީޘް ކުރެއްވިއެވެ. “ކަލެއާއި އެކު ހަތިޔާރު ގެންދާށެވެ.\nއެހެނީ ޤުރައިޡާގެ ލަޝްކަރު ކަލެއަށް ހަމަލާ ދީފާނެތީ ތިމަންކަލޭގެފާނު ބިރުވެތިވަމެވެ. ދެން އެޒުވާނާ އޭނާގެ ހަތިޔާރުތައް ހިފައިގެން އެނބުރި ޢާއިލާކައިރިއަށް ދިޔައިރު ފެނުނީ އޭނާގެ އަނބިމީހާ ދެދޮރުގެ ދެމެދުގައި ކޮޅަށް ހުއްޓައެވެ. އެހިނދު އެކަމާ ހިތްހަމަ ނުޖެހި އޭނާގެ ލޮންސި އެކަމަނާގެ ގަޔަށް ޖެހުމަށް ނެގިއެވެ. އެހިނދު އެކަމަނާ ބުންޏެވެ. “ތިބާގެ ލޮންސި އެއްފަރާތް ކުރާށެވެ! އަދި ތިބާގެ ގެއަށްވަދެ، ތިމަންކަމަނާ ބޭރަށް އައިސް ހުންނަން ޖެހުނީ ކީއްވެތޯ ބަލައިބަލާށެވެ!” އެހިނދު އެޒުވާނާ ގެއަށްވަދެ ބެލިއިރު ފެނުނީ އޭނާގެ އެނދުތަންމަތީ ދިގު ބޮޑު ދިރޭ ހަރުފައެއް އޮޅާލާފައި ވަނިކޮށެވެ. އެހިނދު އެޒުވާނާ އޭނާގެ ލޮންސި ހަރުފަޔަށް ހަރާލިއެވެ. ދެން އެހަރުފައާއެކު ލޮންސި ގޯތިތެރެއަށް ޖަހާފައި އޭނާ ނުކުތެވެ.\nނަމަވެސް އެހަރުފަ މަޑުމަޑުން ހިރެމުން ގޮސް އޭނާއަށް ހަމަލާދިނެވެ. އަދި އެތަނުން ކުރިން މަރުވީ ހަރުފަކަމެއް ނުވަތަ އެޒުވާނާކަމެއް އެކަކަށްވެސް ނޭނގެއެވެ. ދެންފަހެ ތިމަންމެން ރަސޫލުﷲ ޞައްލަﷲ ޢަލައިހި ވަސައްލަމަގެ އަރިހަށް އައިސް އެވާހަކަތައް ކިޔައިދީ ދެންނެވީމެވެ. “ތިމަންބޭކަލުންނަށްޓަކައި އެޒުވާނާއަށް ދިރުން ދެއްވާތޯ ދުޢާކޮށްދެއްވާށެވެ.” އެހިނދު އެކަލޭގެފާނު ޙަދީޘްކުރެއްވިއެވެ. “ތިޔަބައިމީހުންގެ އަޚާއަށް ފާފަ ފުއްސެވުމަށް އެދޭށެވެ!” އަދި ޙަދީޘް ކުރެއްވިއެވެ. “ހަމަ ކަށަވަރުން އިސްމާމް ވެފައިވާ ޖންނީން މަދީނާގައި ވެއެވެ. ފަހެ ތިޔަބައިމީހުނަށް އޭގެން އެއްޗެއް ފެނިއްޖެނަމަ، ނުކުމެގެން ދިއުމަށް އެޔަށް3ދުވަހު އަންގާށެވެ. ދެން އެޔަށްފަހުވެސް އޭގެން އެއްޗެއް (ގޭތެރެއިން ހަރުފައެއް) ފެނިއްޖެ ނަމަ މަރާލާށެވެ. އެހެނީ އެހެން ވެއްޖެނަމަ ހަމަކަށަވަރުން އެއީ ޝައިޠާނެކެވެ.””\nނޯޓް: މިޙަދީޘް އައިސްފައިވަނީ ޞަޙީޙް މުސްލިމްގައެވެ. ޙަދީޘްގެ އަސްލު:\nوَحَدَّثَنِي أَبُو الطَّاهِرِ، أَحْمَدُ بْنُ عَمْرِو بْنِ سَرْحٍ أَخْبَرَنَا عَبْدُ اللَّهِ بْنُ وَهْبٍ، أَخْبَرَنِي مَالِكُ بْنُ أَنَسٍ، عَنْ صَيْفِيٍّ، – وَهُوَ عِنْدَنَا مَوْلَى ابْنِ أَفْلَحَ – أَخْبَرَنِي أَبُو السَّائِبِ، مَوْلَى هِشَامِ بْنِ زُهْرَةَ أَنَّهُ دَخَلَ عَلَى أَبِي سَعِيدٍ الْخُدْرِيِّ فِي بَيْتِهِ قَالَ فَوَجَدْتُهُ يُصَلِّي فَجَلَسْتُ أَنْتَظِرُهُ حَتَّى يَقْضِيَ صَلاَتَهُ فَسَمِعْتُ تَحْرِيكًا فِي عَرَاجِينَ فِي نَاحِيَةِ الْبَيْتِ فَالْتَفَتُّ فَإِذَا حَيَّةٌ فَوَثَبْتُ لأَقْتُلَهَا فَأَشَارَ إِلَىَّ أَنِ اجْلِسْ . فَجَلَسْتُ فَلَمَّا انْصَرَفَ أَشَارَ إِلَى بَيْتٍ فِي الدَّارِ فَقَالَ أَتَرَى هَذَا الْبَيْتَ فَقُلْتُ نَعَمْ . قَالَ كَانَ فِيهِ فَتًى مِنَّا حَدِيثُ عَهْدٍ بِعُرْسٍ – قَالَ – فَخَرَجْنَا مَعَ رَسُولِ اللَّهِ صلى الله عليه وسلم إِلَى الْخَنْدَقِ فَكَانَ ذَلِكَ الْفَتَى يَسْتَأْذِنُ رَسُولَ اللَّهِ صلى الله عليه وسلم بِأَنْصَافِ النَّهَارِ فَيَرْجِعُ إِلَى أَهْلِهِ فَاسْتَأْذَنَهُ يَوْمًا فَقَالَ لَهُ رَسُولُ اللَّهِ صلى الله عليه وسلم ” خُذْ عَلَيْكَ سِلاَحَكَ فَإِنِّي أَخْشَى عَلَيْكَ قُرَيْظَةَ ” . فَأَخَذَ الرَّجُلُ سِلاَحَهُ ثُمَّ رَجَعَ فَإِذَا امْرَأَتُهُ بَيْنَ الْبَابَيْنِ قَائِمَةً فَأَهْوَى إِلَيْهَا الرُّمْحَ لِيَطْعُنَهَا بِهِ وَأَصَابَتْهُ غَيْرَةٌ فَقَالَتْ لَهُ اكْفُفْ عَلَيْكَ رُمْحَكَ وَادْخُلِ الْبَيْتَ حَتَّى تَنْظُرَ مَا الَّذِي أَخْرَجَنِي . فَدَخَلَ فَإِذَا بِحَيَّةٍ عَظِيمَةٍ مُنْطَوِيَةٍ عَلَى الْفِرَاشِ فَأَهْوَى إِلَيْهَا بِالرُّمْحِ فَانْتَظَمَهَا بِهِ ثُمَّ خَرَجَ فَرَكَزَهُ فِي الدَّارِ فَاضْطَرَبَتْ عَلَيْهِ فَمَا يُدْرَى أَيُّهُمَا كَانَ أَسْرَعَ مَوْتًا الْحَيَّةُ أَمِ الْفَتَى قَالَ فَجِئْنَا إِلَى رَسُولِ اللَّهِ صلى الله عليه وسلم فَذَكَرْنَا ذَلِكَ لَهُ وَقُلْنَا ادْعُ اللَّهَ يُحْيِيهِ لَنَا . فَقَالَ ” اسْتَغْفِرُوا لِصَاحِبِكُمْ ” . ثُمَّ قَالَ ” إِنَّ بِالْمَدِينَةِ جِنًّا قَدْ أَسْلَمُوا فَإِذَا رَأَيْتُمْ مِنْهُمْ شَيْئًا فَآذِنُوهُ ثَلاَثَةَ أَيَّامٍ فَإِنْ بَدَا لَكُمْ بَعْدَ ذَلِكَ فَاقْتُلُوهُ فَإِنَّمَا هُوَ شَيْطَانٌ ” . (صحيح مسلم/كتاب السلام/ باب قَتْلِ الْحَيَّاتِ وَغَيْرِهَا. (صحيح مسلم: 2236) )


Javaabudhaaree vaan Maseehah 30 minute, bahusah2gadi iru dheyn ninmaifi | Mihaaru\nޖަލްސާއެއްގައި މަޖިލީހުގެ ރައީސް މަސީހު. މަސީހަށް ޖަވާބުދާރީވާން 30 މިނެޓުގެ ފުރުސަތެއް ދިނުމަށް އާންމު ކޮމެޓީން ވަނީ ނިންމާފައި. - ފޮޓޯ: މަޖިލިސް\nޖަވާބުދާރީވާން މަސީހަށް 30 މިނެޓު، ބަހުސަށް ދެ ގަޑިއިރު ދޭން ނިންމައިފި\n23 މާޗް 2017 - 21:00 18 comments\nއާންމު ކޮމެޓީގެ މުގައްރިރު އަދި ކެލާ ދާއިރާގެ ޕީޕީއެމް މެމްބަރު އަލީ އާރިފް ވިދާޅުވި މަޖިލީހުގެ ރައީސް ކަމުން މަސީހު ވަކި ކުރުމުގެ މައްސަލަ އަށް ޖުމްލަ ދެ ގަޑިއިރުގެ ބަހުސެއް ކުރަން ނިންމާފައިވާ ކަމަށެވެ. އޭގެ ތެރެއިން ދޮޅު ގަޑިއިރަކީ މެމްބަރުންނަށް ވާހަކަ ދައްކަވަން ލިބޭ ވަގުތު ކަމަށް އޭނާ ވިދާޅުވި އެވެ.\nއާންމު ކޮމެޓީން ނިންމާފައި ވަނީ މީގެ ކުރިން ވެސް އަމަލު ކުރަމުން އަންނަ ގޮތަށް މަސީހު ވަކި ކުރަން ހުށަހަޅާފައި އޮތް މައްސަލައިގެ ބަހުސް ފެށުމާއެކު، އެމަނިކުފާނަށް 10 މިނެޓުގެ ފުރުސަތެއް ދިނުމަށެވެ. އަދި ބަހުސްގެ މެދު ތެރެއިން އެމަނިކުފާނަށް 10 މިނެޓު ދޭން ނިންމިއިރު، ބަހުސް ނިމުމާއެކު އެމަނިކުފާނަށް އިތުރު 10 މިނެޓު ލިބިވަޑައިގަންނަވާ ގޮތަށް އާންމު ކޮމެޓީން ވަނީ ނިންމައިފަ އެވެ.\n"ބާކީ ދޮޅު ގަޑިއިރު އޮންނާނީ، އެ ވަގުތަކީ ސިޔާސީ ޕާޓީތަކާއި އެހެން މެމްބަރުންނަށް ވާހަކަ ދައްކަވަން ފުރުސަތު ލިބޭނެ،" އާރިފް ވިދާޅުވި އެވެ.\nމަޖިލީހުގެ ރައީސްގެ މައްޗަށް އިތުބާރު ނެތް ކަމުގެ މައްސަލައިގެ ވަގުތު ކަނޑައަޅާފައި މިވަނީ ކޮމެޓީ ބައްދަލުވުމުގައި ބައިވެރިވެވަޑައިގެންނެވި 10 މެމްބަރުންގެ ތެރެއިން ހަތް މެމްބަރުންގެ ވޯޓުންނެވެ.\nރައްޔިތުންގެ މަޖިލީހުގެ ރައީސް މަސީހުގެ އިތުބާރު ނެތް ކަމުގެ ވޯޓު ރައްޔިތުންގެ މަޖިލީހުގެ އަންނަ ހޯމަ ދުވަހުގެ ޖަލްސާ އަށް ވަނީ އެޖެންޑާކޮށްފަ އެވެ. މަސީހުގެ އިތުބާރު ނެތްކަމުގެ މައްސަލައެއް މަޖިލީހަށް ހުށަހެޅީ 26 މެމްބަރުންގެ ސޮޔާއެކުގަ އެވެ.\nމަޖިލިހުގެ ރައީސްގެ މައްޗަށް އިތުބާރު ނެތް ކަމަށް ފާސްވާނީ އެ ދުވަހެއްގެ ޖަލްސާއެއްގައި ވޯޓުގައި ބައިވެރިވާ މެމްބަރުންގެ އަޣުލަބިއްޔަތުންނެވެ. މަސީހުގެ މައްޗަށް އިތުބާރު ނެތްކަމަށް މަޖިލީހުގެ ތަޅުމުން ފާސްވެއްޖެ ނަމަ، އެ މަގާމުން މަސީހު އިސްތިއުފާ ދެއްވުމަށް މަޖުބޫރުވާނެ އެވެ.\nމަޖިލިހުގެ ރައީސްގެ އިތުބާރު ނެތްކަމުގެ މައްސަލަ މަޖިލިހަށް ހުށަހެޅުމުގައި އެންމެ އިސްކޮށް ހުންނެވީ ކުރީގެ ރައީސް މައުމޫން އަބްދުލްގައްޔޫމްގެ ދަރިކަލުން އަދި ރައީސް އަބްދުﷲ ޔާމީނަށް ބޮޑުބޭބެ ވިދާޅުވާ، ދިއްގަރު ދާއިރާގެ މެމްބަރު އަހުމަދު ފާރިސް މައުމޫނެވެ. މަސީހުގެ އިތުބާރު ނެތްކަމުގެ މައްސަލަ މަޖިލިހަށް ވެއްދުމުގެ ވިސްނުން ވެސް އައީ ޕީޕީއެމްގެ ރައީސް މައުމޫންގެ ފެކްޝަންގެ ތެރެއިން ކަމަށް ވެ އެވެ.\nމަސީހުގެ އިތުބާރު ނެތް ކަމަށް ފާސް ކުރާނެ ކަމަށް އިދިކޮޅު ފަރާތްތަކުން ބުނަމުން އަންނައިރު، ސަރުކާރަށް ތާއީދު ކުރައްވާ މެމްބަރުން ވިދާޅުވަނީ އެ ވޯޓު ނާކާމިޔާބުކޮށްލާނީ ފަސޭހަކަމާއެކު ކަމަށެވެ.\nއިތުރު ލިޔުންތައް ރައްޔިތުންގެ މަޖިލިސް އަބްދުﷲ މަސީހް މުހައްމަދު


މީހުން ޓްރެފިކްކުރުން ހުއްޓުވުމުގެ ޤާނޫނަށް 1 ވަނަ އިޞްލާޙު ގެނައުމުގެ ބިލު ރައީސުލްޖުމްހޫރިއްޔާ މިއަދު ތަޞްދީޤުކުރައްވައިފި - The President's Office\n29 މާރިޗު 2020، ރިފަރެންސް: 2020 136\nމީހުން ޓްރެފިކްކުރުން ހުއްޓުވުމުގެ ޤާނޫނަށް 1 ވަނަ އިޞްލާޙު ގެނައުމުގެ ބިލު ރައީސުލްޖުމްހޫރިއްޔާ އިބްރާހީމް މުޙައްމަދު ޞާލިޙް މިއަދު ތަޞްދީޤު ކުރައްވައިފިއެވެ.\nމިބިލަކީ 18 މާރިޗު 2020 ވި ބުދަ ދުވަހު ބޭއްވެވި ރައްޔިތުންގެ މަޖިލީހުގެ 2020 ވަނަ އަހަރުގެ ފުރަތަމަ ދައުރުގެ 22 ވަނަ ޖަލްސާއިން ފާސްކުރެއްވި ބިލެވެ. މިބިލުގައި އިޞްލާޙު ހުށަހަޅާފައި ވަނީ މީހުން ޓްރެފިކްކުރުން ހުއްޓުވުމުގެ ޤާނޫނުގެ 60 ވަނަ މާއްދާގެ (ށ) އަށެވެ.\nބިލުގެ 60 ވަނަ މާއްދާގެ (ށ)ގައި ވަނީ ޓެރެފިކް ކުރުމުގެ ކަންކަން ވިލަރެސްކުރާ ކޮމެޓީ އެކުލެވިގެންވާގޮތެވެ. އެގޮތުން މި މާއްދާގެ ދަށުން އުފައްދާ ކޮމިޓީ އެކުލެވިގެންވާނީ، އެކި ދާއިރާތަކުން ޢައްޔަންކުރެވޭ 10 (ދިހައެއް) މެންބަރުންގެ މައްޗަށްކަމަށް ބަޔާންކޮށް އެ ދިހަ ދާއިރާ މި އިޞްލާޙުގައި ހިމަނާފައިވެއެވެ. މި މާއްދާ އިޞްލާޙުކުރުމުގެ ކުރިން އެ މާއްދާގައި އޮންނަނީ މި ކޮމެޓީގައި ހިމެނޭނީ އެކި ދާއިރާތަކުން ޢައްޔަންކުރެވޭ 14 މެންބަރުންގެ މައްޗަށް ކަމާއި އެ 14 ދާއިރާ ހިމަނުއްވާފައެވެ.\nބިލު ތަޞްދީޤުވެ ޤާނޫނަކަށްވާ ދުވަހުން ފެށިގެން އަމަލުކުރަން ފަށާގޮތަށް ފާސްކޮށްފައިވާ މި އިޞްލާހުގައި ބުނާ ( ޤާނޫނުގެ 60 ވަނަ މާއްދާގެ (ށ) ބަޔާންކުރާ) ކޮމެޓީ މި ޤާނޫނު ތަސްދީޤުވާ ދުވަހުން ފެށިގެން 10 ދުވަހުގެ ތެރޭގައި އެކުލަވާލަންވާނެކަމަށް އިޞްލާޙުގައި ބަޔާންކޮށްފައިވެއެވެ. އަދި އައު ކޮމެޓީ އެކުލަވާލެވެންދެން ކުރިން އޮތް ކޮމެޓީ ދެމި އޮންނާނެކަމަށްވެސް އިޞްލާޙުގައި ބަޔާންކޮށްފައިވެއެވެ.\nމީހުން ޓްރެފިކްކުރުން ހުއްޓުވުމުގެ ޤާނޫނަށް 1 ވަނަ އިޞްލާޙު ގެނައުމުގެ ބިލު ރައީސުލްޖުމްހޫރިއްޔާ މިއަދު ތަޞްދީޤުކުރެއްވުމާ ގުޅިގެން މި ޤާނޫނު މިހާރުވަނީ ދިވެހި ސަރުކާރުގެ ގެޒެޓުގައި ޝާއިޢު ކުރައްވާފައެވެ.


Raees vidhaalhuvee Fazuge geyah furathama dhiya dhuvahu feshee roan kamah!\nރައީސް ވިދާޅުވީ ފަޒޫގެ ގެއަށް ފުރަތަމަ ދިޔަ ދުވަހު ފެށީ ރޯން ކަމަށް!\nރައީސުލްޖުމްހޫރިއްޔާގެ ދެކަނބަލުން: ފުރަތަމަ ދިމާވި ދުވަހުގެ ހަނދާންތައް ކިޔައިދެއްވި-- ފޮޓޯ/ ރައީސް އޮފީސް\nރައީސުލްޖުމްހޫރިއްޔާ އިބްރާހިމް މުހައްމަދު ސާލިހާއި އަނބިކަނބަލުން ފަސްޓް ލޭޑީ ފަޒްނާ އަހުމަދު (ފަޒޫ)އާ ފުރަތަމަ ބައްދަލުވި ދުވަހުގެ ހަނދާންތައް ރައީސް ތަފްސީލުކޮށް ވިދާޅުވެއްޖެއެވެ. މީގެ 40 އަހަރު ކުރީގެ އެ ހަނދާންތަކަކީ މީގެ ކުރިން “ނުދައްކާ ވާހަކަތަކެއް” ކަމަށް ރައީސް ސާލިހު ވިދާޅުވިއެވެ.\nދިވެހިރާއްޖޭގެ އަޑުގެ “ބާއްޖަވެރި ހެނދުނެއް” ޕްރޮގްރާމްގައި ޚާއްސަ މެހެމާނެއްގެ ގޮތުގައި ބައިވެރިވެވަޑައިގެން، ރައީސް ސާލިހު މިއަދު ވިދާޅުވީ އެމަނިކުފާނު އެންމެ ފުރަތަމަ މާލެ ވަޑައިގެންނެވީ 1980ގެ ކުރީކޮޅު ކަމަށެވެ. މާލެ ވަޑައިގެންނެވީ ތައުލީމު ހާސިލުކުރުމަށް ކަމަށާއި މާލޭގައި ފުރަތަމަ ހުންނެވީ “ފަޒޫމެން ގޭގައި” ކަމަށެވެ. އޭރު ރައީސްގެ އުމުރުފުޅުން 15 އަހަރެވެ.\nއެ ގޭގައި އެމަނިކުފާނު ބެހެއްޓެވި ސަބަބު ވެސް ރައީސް އޮޅުންފިލުވައި ދެއްވިއެވެ. ރައީސް ސާލިހުގެ ބައްޕަ އާއި ފަޒޫގެ ބައްޕައަކީ ވަރަށް ގާތް ދެ ރަހުމަތްތެރިންނެވެ. އަދި ވިޔަފާރީގެ ގުޅުން ދެ ބޭފުޅުންގެ މެދުގައި އޮތް ކަމަށް ރައީސް ވިދާޅުވިއެވެ.\nރައީސް ވިދާޅުވި ގޮތުގައި ފަޒޫމެންގޭގައި ބެހެއްޓުމުން “ހުއްޓާނުލާ ރޯން ފެށީ”އެވެ.\n“ގެންދިޔައީމަ، އަޅުގަނޑު ނުހުރިން އެ ގޭގައި. ރޯން ފެށީ. ރޯން ފެށި ގޮތަށް، އެ ރޭ 12 ޖަހަންދެން، އަޅުގަނޑު ހުއްޓާނުލައި ރުއިން. އެންމެ ފަހުން، އަޅުގަނޑު ގޮވައިގެން، އަޅުގަނޑު ބޮބުބޭބެ، ގެއަށް ގެންދިޔައީ. ގެންދިޔަ ގޮތަށް އެ ގޭގައި ހުރެ، އަޅުގަނޑުގެ ކިޔެވުން، ނިމިގެންދިޔައީ،” ރައީސް ވިދާޅުވިއެވެ.\nދިވެހިރާއްޖޭގެ އަޑުގެ “ބާއްޖަވެރި ހެނދުނެއް” ޕްރޮގްރާމްގައި ރައީސް ސާލިހު– ފޮޓޯ/ ރައީސް އޮފީސް\nރައީސް ވިދާޅުވީ އެންމެ ފުރަތަމަ ފަސްޓް ލޭޑީއާ ބައްދަލުވި ދުވަސް ކަމަށް، އެކަމަނާ ޖައްސަވާ ތާރީހަކީ އެއީ ކަމަށެވެ. އެ ތާރީހުގެ ޚާއްސަކަމުން، ޕާސްވޯޑަކަށް ވެސް އެ ތާރީހު ގެންގުޅުއްވާ ކަމަށް ރައީސް ވިދާޅުވިއެވެ. ނަމަވެސް އެ ތާރީހަކީ ކޮބައިކަމެއް ރައީސް ވިދާޅެއް ނުވެއެވެ.\n“އެހެންވީމަ އެ ވެދާނެ އެންމެ ފުރަތަމަ ދުވަހަށް [ބައްދަލުވި ދުވަހަށް]. އެދެން ވަރަށް ކުޑައިރު، ދިމާވެފައި. ނަމަވެސް މިހާރު އަޅުގަނޑުމެން އެނބުރި އައިސް އަޅުގަނޑުމެން ދެ މީހުން އެއް ގެއެއްގައި އެކީގައި އުޅެންޖެހިފައި މި އޮތީ. ނަމަވެސް ފުރަތަމަ ދުވަހު އެނގެއިން ރޮމުން ރޮމުން، ނުކުމެގެން އައީ،” ރައީސް ވިދާޅުވިއެވެ.\nދިވެހިރާއްޖޭގެ އަޑަށް 58 ފުރުމުގެ މުނާސަބާއާ ގުޅުވައިގެން ކުރިއަށް ގެންދިޔަ “ބާއްޖަވެރި ހެނދުނެއް” ޕްރޮގްރާމްގައި ރައީސް ވިދާޅުވި ގޮތުގައި އެމަނިކުފާނު މާލެ ވަޑައިގެންނެވިތާ ކުޑަ ދުވަސްކޮޅެއްގެ ތެރޭގައި ބައްޕާފުޅު އަވަހާރަވި ކަމަށެވެ. ރައީސްގެ ބައްޕާފުޅަކީ ޅ. އަތޮޅުގެ އަތޮޅުވެރިކަން ކުރެއްވި ބޭފުޅެކެވެ. އަދި ރައްޔިތުންގެ މަޖިލީހުގެ މެމްބަރުކަން ވެސް ކުރެއްވިއެވެ.\nދިވެހިރާއްޖޭގެ އަޑުގެ ބާއްޖަވެރި ހެނދުނެއް ޕްރޮގްރާމްގައި ރައީސް ސާލިހު (މ)– ފޮޓޯ/ ރައީސް އޮފީސް\nރައީސް ވިދާޅުވި ގޮތުގައި ބައްޕާފުޅާއި މަންމާފުޅު ދެއްވި ނަސޭހަތްތަކުގެ ތެރެއިން އެންމެ ހަނދާންވަނީ “ހަސަދަވެރި ނުވުމަށް” ދެއްވި ނަސޭހަތް ކަމަށެވެ. ބައްޕާފުޅު އަވަހާރަވުމުގެ ކުރިން ލިޔުއްވި ސިޓީފުޅެއްގައި ވެސް އެ ވާހަކަ ލިޔުއްވާފައިވާ ކަމަށް ރައީސް ވިދާޅުވިއެވެ.\n“ގާތްގަނޑަކަށް 15 ވަރަކަށް އަހަރުވާނީ، މާލެ އައިތާ ކައިރިގައި. ބައްޕަ ލިޔުއްވާފައިވާ ސިޓީއެއް ވެސް އަޅުގަނޑުގެ އަތުގައި އެބަ އޮތް. އޭގައި ވެސް އެ ވާހަކަ ލިޔުއްވާފައި އެބަ އޮތް. ނަސޭހަތެއްގެ ގޮތުގައި ވީހާ ވެސް ބޮޑަކަށް އެންމެންނާ އެކީގައި އުޅޭށޭ. އެއްވެސް މީހަކާ ދޭތެރޭގައި ހަސަދަވެރިކަން ނުބާއްވާށޭ. އާއިލާ އާއި އެހެން މީހުންނަށް ވީ ވަރަކުން، އެހީތެރިވެ ދެވޭތޯ ބަލާށޭ،” އުމުރުފުޅުން 58 އަހަރުގެ ރައީސް ސާލިހު ވިދާޅުވިއެވެ.\n“ސިޔާސީ ކަންތައްތަކުގައި އުޅޭއިރު ވެސް އެންމެން ކައިރީގައި އަޅުގަނޑު ބުނާ ވާހަކައެއް ހަސަދަވެރިކަން ދޫކޮށްލާށޭ. ކިތަންމެ ވަރަކަށް ހިޔާލުތަފާތު ވިޔަސް، އެ ގުޅުން ބާއްވަންވާނެ. އެހެން ނޫނިއްޔަކާ އެއަކުންނެއް ރަނގަޅު ފައިދާއެއް ނުނުކުންނާނެ އިނގޭތޯ. އެއީ އެންމެންނަށް އަޅުގަނޑުދޭ ނަސޭހަތެއް. ދެން އަޅުގަނޑަކަށް ވެސް މި އުޅެވެނީ އެކަހަލަ ގޮތަކަށް.”


ސަރުކާރުގެ ޤާބިލުކަން ފެނި ހަމަ ޖޭވަނީ : ރޮޒައިނާ - Voice of Meedhoo\nދެ އަހަރުގެ ތެރޭގައި އެއްވެސް ސަރުކާރަކުން ނުކުރާވަރުގެ ގިނަ މަސައްކަތް، ކޮވިޑުގެ އެއް އަހަރުތެރޭގައި މި ސަރުކާރުން ކޮށްފައިވާތީ އިދިކޮޅު ކޯލިޝަނުން ”ޖޭ ވަނީ“ ކަމަށް އައްޑޫ މީދޫ ދާއިރާގެ މެންބަރު ރޮޒައިނާ އާދަމް ވިދާޅުވެއްޖެއެވެ.\nރޮޒައިނާ މިހެން ވިދާޅުވީ މިމަހުގެ 25 ވަނަ ދުވަހު ބޭއްވުނު ރައްޔިތުންގެ މަޖިލީހުގެ ޖަލްސާގައި އެމްއެމްއޭގެ ޕަބްލިކް އެކައުންޓުން އޯވަރ ޑްރޯކުރުމުގެ ހުއްދަ ހޯދުމަށްޓަކައި، ދައުލަތުގެ ޚަރަދަށް ޒިންމާވުމުގެ ޤާނޫނުގެ ވަކި މާއްދާތަކަކަށް ޢަމަލުކުރުން ހުއްޓައިލައިފައި އޮތް އޮތުން އެއް އަހަރުގެ މުއްދަތަށް އިތުރުކުރާން މަޖިލީހަށް ހުށަހެޅުއްވި މައްސަލައިގައި އިދިކޮޅު ޕީޕީއެމް އާއި ޕީއެންސީގެ މެމްބަރުން ދެއްކެވި ވާހަފުޅުތަކަށް ރައްދުދެއްވާ ވާހަކަފުޅު ދައްކަވަމުންނެވެ.\n” ޕީޕީއެމްގެ މެމްބަރުން މިއަދު މިދައްކާ ވާހަކައަށް ޒުވާން ކުދީން ބުނެއުޅޭނީ ޖޭވުމޭ – މިކޮވިޑްގެ ހާލަތުގައި ދުނިޔޭގައި އެންމެ ރަގަޅަށް އިގުތިސާދު މެނޭޖް ކުރި އެއްގައުމު ކަމުގައި މުޅިދުނިޔެއިން ހެކިވާ އެއްގައުމު ދިވެހިރާއްޖެއަކީ – މިބޭފުޅުން ދައްކަމުންދިޔަވާހަކަތަކާ މިބޭފުޅުން ވާނެކަމަށް ހީކުރިގޮތްތައް މިއަދު ކަންތައްތައް ނުވީމާ ޖޭވަނީ – ހިންގަން ފަށާފައިހުރި އެއްވެސް ޕްރޮޖެކްޓެއް ކޮވިޑްގެ ތެރޭގައިވެސް މިސަރުކާރުން ހުއްޓާނުލާ ކުރިއަށް ގެންދިޔަ – އެހެންވީމާ ހަމަޖޭވަނީ – އިއްޒަތްތެރި ރައީސް ، ޖޭވާވަރުވޭ އިގޭތޯ – މިސަރުކާރު އައިތާ ދެއަހަރުގެ ތެރޭގައި އެއްވެސް ސަރުކާރަކުން ނުކުރާވަރުގެ މަސައްކަތް ކޮވިޑްގެ 1 އަހަރާ އެކީގައި މިސަރުކާރުން ކޮށްފައިވާތީވެ ހަމަ ޖޭވަނީ –\nމިހާރު ކޮރަޕްޝަންގެ އިންޑެކްސްއަށް ބެލިކަމުގައިވިޔަސް ދިވެހިރާއްޖެވަނީ އެތައް ކާމިޔާބީއެއް ހޯދާފައި- އަދި ނޫސްވެރިންގެ މިނިވަންކަމަށް ބެލިކަމުގައިވިޔަސް އެތައް ކާމިޔާބީއެއް ވަނީ ހޯދާފައި – މިއޮތްބޮޑު ކޮވިޑްގެ ތެރޭގައި ސިވިލްސާވިސްގެ އެއްވެސް ވަޒީފާއަކުން މީހަކު ވަކިކޮށްފައިނުވާނެ – ޕްރައިވެޓް ސެކްޓަރގެ މީހުންނަށް ދޭންޖެހޭ ސަޕޯޓް ދެމުން ކިޔަވާކުދީންނަށް ދޭންޖޭ ލޯންތައް ދެމުން އަދި ހިލޭ ޑިގުރީއަށް ކިޔަވާ ދެމުން މިދަނީ – އެއްވެސް ކަމެއް މިސަރުކާރުން ހުއްޓާލާފައިނުވޭ – “\nމަޖިލިހުގައި ވާހަކަ ދައްކަވަމުން ރޮޒޭނާ ވިދާޅުވެރފައިވެއެވެ.\nޔޫރޯ ފުޓްބޯޅަ މުބާރާތުގައި ސްޕެއިން ކުޅުނު ފުރަތަމަމެޗް އެއްވަރުވެގެން ނިމިއްޖެވެ. ސްޕެއިން ހިމެނޭ ގްރޫޕް އީގައި ހިމެނޭ ...


Covid19: Bali meehunge zaathee mauloomaathu meesmedia gai dhauru nukurun edhen: Dr Nazla - AO News\nބަލި މީހުންގެ ޒާތީ މައުލޫމާތު މީސްމީޑިއާގައި ދައުރު ނުކުރުން އެދެން: ޑރ ނަޒްލާ\nއިއްޔެގެ މީޑިއާ ބްރީފިންގައި ޑރ ނަޒްލާ ވާހަކަ ދައްކަވަނީ: ފޮޓޯ މިހާރު\nކޮވިޑް 19 އަށް ޕޮޒިޓިވް ވާ މީހުންގެ ފޮޓޯއާއި މަޢުލޫމާތު މީސްމީޑިއާގައި ދަޢުރު ނުކުރުމަށް ޑރ ނަޒްލާ ވިދާޅުވެއްޖެއެވެ.\nނޭޝަނަލް އެމަޖެންސީ ސެންޓަރުން ބޭއްވި ނޫސްވެރިންގެ ބައްދަލުވުމުގައި ބަލިމީހާގެ މަޢުލޫމާތު އާއްމު ނުކުރަނީ ކީއްވެތޯ ނޫސްވެރިއަކު ކުރި ސުވާލަކަށް ޖަވާބުދެއްވަމުން ޑރ.ނަޒްލާ ވިދާޅުވީ ބަލިމީހާގެ ހުއްދަޔާއި ނުލައި މިފަދަ އެއްވެސް ޒާތީ މަޢުލޫމާތެއް ޙާމަކުރުމަކީ ސިއްޙަތުގެ ޤާނޫނުވެސް މަނާކަމެއްކަމަށެވެ.\n“ބަލިމީހާގެ މައުލޫމާތު އާއްމުކުރުމުން އެހެން މީހުންނަށް ރައްކާތެރިކަން ލިބޭނެކަމަށް އަމިއްލަ ނަފުސަށް ޤަބޫލު ކުރެވޭ ޤަބޫލު ކުރުމަކީ ކުށްހީއެއް” ނަޒްލާ ވިދާޅުވިއެވެ.\nމާލެއިން މީހަކު ބައްޔަށް ޕޮޒިޓިވްވި ވަގުތުން ފެށިގެން، ޕޮޒިޓިވްވިކަމަށް ބުނާ މީހާގެ ފޮޓޯތައް ކަމަށްބުނެ ފޮޓޯތަކަކާއި އޭނާގެ ޒާތީ މައުލޫމާތު ބަޔަކު ދިޔައީ، ސޯޝަލް މީޑިއާގައި ދައުރުކުކުރަމުންނެވެ.\nޑރ ނަޒްލާ ވިދާޅުވީ އެގޮތަށް މީހެއްގެ މައުލޫމާތު އާއްމު ކުރުމަކީ އެތަށް ގޮތަކުން ނަފްސާނީ އަސަރުތަކެއް ކުރާނެ ކަމަކަށްވާއިރު، މީގެކުރީގައިވެސް އެޗްއައިވީއާއި ޓީބީފަދަ ބަލިތައް ޖެހޭމީހުންގެ މަޢުލޫމާތުވެސް އާއްމު ނުކުރާކަމަށެވެ. ޚާއްސަކޮށް މިފަދަ ބަލިމަޑުކަމެއް ފެތުރިދާނެކަމުގެ ބިރު އޮތް ވަގުތުގައި މީހާ އާއި ގުޅޭ އެއްވެސް މަޢުލޫމާތެއް ކަމާބެހޭ އިދާރާއަކުން ހާމަނުކުރައްވާނެކަމަށް ޑރ.ނަޒްލާ ވިދާޅުވިއެވެ.\nމިހާތަނަށް ރާއްޖޭގައި ފެނުނު ކޮވިޑް-19ގެ ކޭސްތަކުގެ ތެރެއިން މާލެތެރެއިން ފުރަތަމަ ޕޮޒިޓިވްވި މީހާއަކީ އެއްވެސް ޓްރެވަލް ހިސްޓްރީއެއް ނެތް އަދި ބަލިޖެހިފައިވާ މީހަކާއި ސީދާ ބައްދަލުވި މީހެއްކަން އެނގޭ މީހެއް ނޫނެވެ. އަދި މާލެއިން އޭގެފަހުން ޕޮޒިޓިވްވި2މީހުންނަކީ އޭނާގެ ކިބައިން ވައިރަސް އެރި މީހުންނެވެ.\nމިއީ ކޮމިއުނީ ސްޕްރެޑެއްގެ ގޮތުގައި ނުވަތަ ރާއްޖޭގައި މީހުން ދިރިއުޅޭ ރަށަކުން ކޯވިޑް-19 ފެނުނު ފުރަތަމަ ފަހަރެވެ. މި މީހުން މާލެއިން ޕޮސިޓިވް ވުމާއިއެކު މުޅި މާޙައުލު މިބަނީ ބަދަލުވެފައެވެ. މާލޭގެ އެލަރޓް ލެވެސް ރަތަށް ބަދަލުކޮށް 24 ގަޑިއިރުގެ ލޮކްޑައުން ހާލަތަކަށް ވަނީ ގެނެސްފައެވެ.\nނޭޝަނަލް އެމަޖެންސީ އޮޕަރޭޝަން ސެންޓަރާއި، މި ކަމުގައި ޝާމިލްވާ ހުރިހާ މުއައްސާއެއް ވަނީ ތައްޔާރީ ހާލަތުގައެވެ. މިވަގުތުގެ އެންމެ މުހިންމު މަސައްކަތެއްގެ ގޮތުން ނޭޝަނަލް އެމަޖެންސީ އޮޕަރޭޝަން ސެންޓަރުން ކުރަމުންދާ މަސައްކަތަކީ ބައްޔަށް ޝައްކުވާ، ނުވަތަ ބަލި ޖެހުނު މީހުނާއި ބައްދަލުވި މީހުން ދެނެގަތުމުގެ މަސައްކަތެވެ.\nމިހާތަނަށް ބެލިބެލިމުން މާލޭގެ ގެތަކަކާއި، 3ރަށަކާއި އަދި ބައްދަލުވި މީހުން ދެނެގަތްއިރު 59އަށް ވުރެ ގިނަ މީހުންނަށް ވަނީ އައިސޮލޭޓްވުމަށްވެސް އަންގާފައެވެ.


Maalhos'ge narudhamaa ge mashroou avahah fattavai dhevumah...\nރާއްޖެ - ރައީސް ސޯލިހު\nމާޅޮހުގެ ނަރުދަމާގެ މަޝްރޫޢު އަވަހަށް ފައްޓަވައިދެއްވުމަށް ކައުންސިލުން ރައީސް އަރިހު އެދެފި\nރަށަށް ދިމާވެފައިވާ ކަންތައްތައް ހައްލު ކޮށްދެއްވުމަށް މަސައްކަތް ކުރައްވާނެ ކަމަށް ރައީސް ސޯލިހު ވިދާޅުވި\nކ. މާލެ 20 ފެބުރުއަރީ 2019 | ބުދަ 08:17 1,732\nރައީސް ސޯލިހު މާޅޮސް ކައުންސިލްގެ މެމްބަރުންނާއި އެކު -\nމާޅޮސްމަޑުލު ދެކުނުބުރީ މާޅޮހުގެ ނަރުދަމާގެ މަޝްރޫޢު އަވަހަށް ފައްޓަވައިދެއްވުމަށް އެރަށު ކައުންސިލުން ރައީސުލްޖުމްހޫރިއްޔާ އިބްރާހިމް މުހައްމަދު ސޯލިހު އަރިހުން އެދިވަޑައިގެންފިއެވެ.\nކައުންސިލުން އެކަމަށް އެދިވަޑައިގެންފައި ވަނީ އަންގާރަ ދުވަހު ރައީސް ސޯލިހު އާއެކު ކައުންސިލްއިން ބޭއްވި ބައްދަލުވުމުގައެވެ.\nރައީސް އޮފީހުގައި ބޭއްވި ބައްދަލުވުމުގައި ރަށުގެ ތަރައްޤީއަށް ރާއްވަވާފައިވާ މަސައްކަތްތަކާއި މިހާރު ކުރިއަށްދާ ތަރައްޤީގެ މަސައްކަތްތަކާބެހޭ މައުލޫމާތު ރައީސް ސޯލިހު އާއި ހިއްސާ ކޮށްފައިވާ ކަމަށް ރައީސް އޮފީހުން މައުލޫމާތުދެއެވެ.\nއެ ރަށަށް މިހާރު އެންމެ ބޮޑަށް ބޭނުންވެފައިވަނީ ނަރުދަމާގެ ނިޒާމް ކަމަށާއި، ނަރުދަމާގެ މަޝްރޫޢު އަވަހަށް ފައްޓަވައިދެއްވުމަށް ވެސް ކައުންސިލުން ރައީސް ސޯލިހު އަރިހު އެދިވަޑައިގެންފައިވާ ކަަމަށް ވެސް ރައީސް އޮފީހުން މައުލޫމާތުދެއެވެ.\nމަޅޮހަށް ދީމާވެފައިވާ ކަންތައްތައް ކައުންސިލުން ރައީސް ސޯލިހު އާއި ހިއްސާކުރައްވަނީ ފޮޓޯ - ރައީސް އޮފީސް\nމީގެ އިތުރުން ފަތުރުވެރިކަމަށް ދޫކުރާ ބިންތަކުން ރަށުގެ ކައުންސިލަށް އާމްދަނީ ލިބޭނެ މަގު ފަހިކޮށްދެއްވުމަށް ވެސް ކައުންސިލުން އެދިވަޑައިގެންނެވިއެވެ. ރަށުގެ ބަނދަރު ތަރައްޤީ ކުރުމުގެ އިތުރުން ސުކޫލަށާއި ޞިއްޙީ މަރުކަޒަށް ދަތިވާ ބައެއް ކަންތައްތައް ކައުންސިލުން ވަނީ ހިއްސާކުރައްވާފައެވެ.\nމި ބައްދަލުވުމުގައި ރައީސް ސޯލިހު ވިދާޅުވީ ކައުންސިލުން އެދިވަޑައިގެންނެވި ކަންކަމުގައި ކަމާގުޅޭ މިނިސްޓްރީތަކާއި އެކު މަޝްވަރާކުރެއްވުމަށް ފަހު އެކަންކަމަށް ހައްލެއް ހޯއްދަވައިދެއްވަން މަސައްކަތް ކޮށްދެއްވާނެ ކަމަށެވެ.\nމި އަހަރުގެ ބަޖެޓުގައި ހިމެނިފައިވާ މަޝްރޫޢުތައް މި އަހަރުގެ ތެރޭގައި ފެށިގެން ދާނެކަމުގައިވެސް އެމަނިކުފާނު ވިދާޅުވިއެވެ. މީގެއިތުރުން ސަރުކާރުން ރާއްވަވާފައިވާ ތަރައްޤީގެ ޕްލޭނާ އެއްގޮތަށް މަޝްރޫޢުތައް ކުރިއަށް ގެންދެވުމުގައި، އަސާސީ ޚިދުމަތްތައް ފުރިހަމަ ވެފައި ނެތް ރަށްރަށުގައި ވަސީލަތްތައް ފުރިހަމަ ކޮށްދެއްވުމަށް އިސްކަން ދެއްވާނެ ކަމުގައިވެސް ރައީސް ސޯލިހު ވިދާޅުވެފައިވާ ކަމަށް ރައީސް އޮފީހުން މައުލޫމާތުދެއެވެ.\nއާބާދީ ގައި ހަތަރު ސަތޭކައެއްހާ މީހުން އުޅޭ މަޅޮހުގެ ރައްޔިތުން އާމްދަނީ ހޯދުމަށް މައިގަނޑު ގޮތެއްގައި ކުރާ މަސައްކަތަކީ މަސްވެރިކަމާއި ދަނޑުވެރިކަމެވެ.


Syria hanguraamaigai baiverivi dhivehi anhenaku4dharinnaaeku Turkey in athulaigenfi – Iru\nސީރިއާ ހަނގުރާމައިގައި ބައިވެރިވި ދިވެހި އަންހެނަކު4ދަރިންނާއެކު ތުރުކީން އަތުލައިގެންފި\nޝާޝާ· 30 އެޕްރީލް 2021\nއަފްޤާނިސްތާނާއި ސީރިޔާގެ ހަނގުރާމައިގައި ބައިވެރިވި ދިވެހި އާއިލާއެއްގެ އަންހެނަކު އޭނާގެ ހަތަރު ދަރިންނާއެކު ސީރިޔާއިން ތުރުކީއަށް ގަވާއިދާ ހިލާފަށް އެތެރެވެ، އެގައުމުގައި އުޅެނިކޮށް އެގައުމުގެ ކަމާބެހޭ ފަރާތްތަކުގެ ބެލުމުގެ ދަށަށް ގެންގޮސްފިއެވެ.\nފުލުހުން ދެންމެ ނެރުނު ބަޔާނެއްގައި ވިދާޅުވީ، ތުރުކީއިން ދިވެހި ސަރުކާރަށް އެކަން އެންގުމާ ގުޅިގެން، މި މައްސަލަ ތަހުގީގުކޮށް، އެއާއިލާއަށް ނިސްބަތްވާ ކުޑަކުދިންގެ ރަށްވެހިކަމާއި ދަތުރުފަތުރާ ގުޅުންހުރި ލިޔުންތަކާއި އެފަރާތްތައް އަނބުރާ ދިވެހިރާއްޖެއަށް ގެނައުމަށް ހަމަޖައްސަންޖެހޭ އިދާރީ އިންތިޒާމުތައް ހަމަޖެއްސުމުގެ މަސައްކަތް ކުރުމަށްޓަކައި ދިވެހި ފުލުހުންގެ ޓީމެއް މިވަގުތު ދަނީ ތުރުކީގައި، އެގައުމުގެ ކަމާބެހޭ ފަރާތްތަކާ ގުޅިގެން ހަރަކާތްތެރި ވަމުން ކަމަށެވެ.\nފުލުހުން ވިދާޅުވީ މިހާތަނަށް މިމައްސަލައިގައި ހޯދިފައިވާ މައުލޫމާތަށް ބަލާއިރު، ތުރުކީގެ އިދާރާތަކުގެ ބެލުމުގެ ދަށުގައި ހުރި އަންހެންމީހާ އަކީ އަފްޤާނިސްތާނާއި ސީރިޔާގެ ހަނގުރާމައިގައި އުޅުނު ދިވެހި ދެ ފިރިހެނަކަށް ހަތަރު ދަރިން ލިބިފައިވާ އަންހެނެއްކަމާއި، މީގެ ތެރެއިން އެންމެ ހަގު ދެކުދިން އުފަންވެފައިވަނީ އަފްޤާނިސްތާނާއި ސީރިޔާގައި ދިރިއުޅުނުއިރުކަމަށް ބުނެފައިވާތީ، މި ދެ ކުދިންނަކީ ދިވެހި އަންހެން މީހާގެ ދަރިންކަން ކަށަވަރުކުރުމަށްޓަކައި ކުރަންޖެހޭ މަސައްކަތް ކުރަމުންދާ ކަމަށެވެ.\nމީގެ އިތުރުން، ހަނގުރާމަވެރި ސަރަހައްދުތަކުގައި ތަފާތު ބިރުވެރި ތަޖުރިބާތައް ކުރެވި ނަފުސާނީގޮތުންނާއި ސިއްހީގޮތުންވެސް ބޮޑެތި އަސަރުތަކެއް އެ އާއިލާއަށް ކޮށްފައިވާކަން ފާހަގަ ކުރެވިފައިވާކަމަށް ވެސް ފުލުހުން ވިދާޅުވިއެވެ.\nފުލުހުން އެ ބަޔާނުގައި އިތުރަށް ވިދާޅުވީ ތުރުކީގެ ކަމާބެހޭ ފަރާތްތަކުގެ ބެލުމުގެ ދަށުގައި ތިބި އެ ދިވެހި އާއިލާގެ ރަސްމީ އެއްވެސް ލިޔުމެއް ނެތުމުން، އެފަރާތްތަކުގެ ތެރެއިން ދިވެހިރާއްޖޭގެ ރަށްވެހިކަން އޮތް ފަރާތްތަކަށް ދަތުރުފަތުރު ކުރުމަށް ބޭނުންވާ ލިޔުންތައް ތައްޔާރުކުރުމާއި ރާއްޖެއިން ބޭރުގައި އުފަންވި ކުދިންގެ ރަށްވެހިކަމާއި ރެޖިސްޓްރޭޝަނާގުޅޭ ކަންކަން ހަމަޖެއްސުމަށްޓަކައި ދައުލަތުގެ ކަމާބެހޭ ފަރާތްތަކާ މަޝްވަރާކޮށް ގާނޫނީ ހައްލުތަކެއް ހޯދުމަށް މަސައްކަތް ކުރަމުންދާ ކަމަށެވެ.


Thila male Bridge alhaa sarahahdhah dive kurumaa moodhah erun manaakohffi\nތިލަމާލެ ބްރިޖް އަޅާ ސަރަހައްދަށް ޑައިވްކުރުމާ މޫދަށް އެރުން މަނާކޮށްފި\nތިލަމާލެ ބްރިޖުގެ އިންވެސްޓިގޭޝަން މަސައްކަތްތަކަށް ބޯހޯލް ތޮރުފުމުގެ މަސައްކަތް ފެށިފައިވާތީ އެ ސަރަހައްދަށް ޑައިވްކުރުމާ މޫދަށް އެރުން މަނާކޮށްފި އެވެ.\nޕްލޭނިން މިނިސްޓްރީން މިއަދު ބުނީ ގްރޭޓާ މާލެ ކަނެކްޓިވިޓީ - މާލެ ތިލަފުށި ލިންކް މަޝްރޫއުގެ ޖިއޯޓެކްނިކަލް އިންވެސްޓިގޭޝަން މަސައްކަތްތަކަށް މާލެއާ ވިލިނގިލިއާ ދެމެދު ކަނޑުގެ ސަރަހައްދުގައާ ވިލިނގިލި ދެކުނު ފަރުމަތީގައި ބޯހޯލް ތޮރުފުމުގެ މަސައްކަތް ފަށާފައިވާ ކަމަށެވެ.\nވިލިމާލެ ފީނުން ތިލަމާލެ ބްރިޖް\nފީނަން ފޭބި މީހެއްގެ ހާލު ސީރިއަސްވެއްޖެ


Reygandu Ge Keun Las Kurumah Vure Kuranvee Avas! - Vaguthu\nރޭގަނޑުގެ ކެއުން ލަސްކުރުމަށް ވުރެ ކުރަންވީ އަވަސް!\nހެނދުނުގެ ނާސްތާއަކީ ދުވަހުގެ އެންމެ މުހިންމު ކެއުމުގެ ގަޑި ކަމަށްވާތީ ހެނދުނުގެ ނާސްތާ ގަޑި ފުރިހަމަ ކުރާ މީހުން އުޅެއެވެ. އަދި މެންދުރު ގަޑީގައި ވަރުބަލި ކަމުންނާއި ބުރަކަމުން ގަޑި އަށް ކެވޭ ފަހަރު އާދެއެވެ. ނަމަވެސް ރޭގަނޑު ކާ ގަޑި ޖެހޭއިރު ހަށިގަނޑަށް ވެފައިވާ ވަރުބަލިކަމުން އަރާމު ކޮށްލަން ބޭނުންވުމާއި ކާ ގަޑީގެ ކުރިން ކޮންމެވެސް ކުދި ކެއުމެއް ކައިގެން ރޭގަނޑުގެ ކެއުން ލަސްކުރެވެއެވެ.\nރޭގަނޑުގެ ކެއުން ލަހުން ކެއުމަކީ ހަށިގަނޑަށް ގެއްލުންހުރި ކަމެކެވެ. ރޭގަނޑުގެ ކެއުން ކާން އެންމެ ރަނގަޅު ގަޑިއަކީ 7:00 އާއި 7:30 ދޭތެރެއެވެ. އެއީ މީހާ ހަރަކާތްތެރިވެ ފިޓްކޮށް ހުރުމަށެވެ. ރޭގަނޑުގެ ކެއުން އަވަހަށް ކެއުމުން ހަށިގަނޑަށް އެތައް ފައިދާއެއް ކުރެއެވެ.\nރޭގަނޑުގެ ކެއުން އެންމެ ރަނގަޅު ވަގުތު ކެއުމުން ހަށިގަނޑަށް ލިބޭނެ ފައިދާތަކަކީ:\nހަޖަމު ކުރުމަށް އެހީތެރިވެދޭ.\nނިދަން އޮށޯތުމުގެ ކުރިން ކާ އެއްޗެހި ހަޖަމު ކުރުމަކީ ވަރަށް މުހިންމު ކަމެކެވެ. އެއީ އޮށޯތުމުން ރަނގަޅަށް ހަޖަމު ނުކުރެވޭނެތީ އާއި ބަނޑުގައި ރިއްސުން ފަދަ ކަންތައްތައް ކުރިމަތިވެދާނެތީއެވެ.\nލަހުން ކެއުމުން ކެލޮރީސް ދަށް ކޮށެއް ނުދެއެވެ. އޭގެ ސަބަބުން މި ކެލޮރީސް ފެޓީ އެސިޑްއަށް ބަދަލުވެ ހާޓް އެޓޭކް ޖެހުމުގެ ފުރުސަތު ބޮޑުވެގެންދެއެވެ.\nބަރުދަން ލުއި ކޮށްދޭ.\nމިް ގަޑިއަށް އެންމެ ރަނގަޅު ކާނާ ކެއުމަކީ ބަރުދަން ލުއިކޮށްދިނުމަށް އެހީތެރިވެދޭ ކަމެކެވެ. ރޭގަނޑު އަވަހަށް ކެއުމުން ކާނާ ހަޖަމުވެ، ކެލޮރީސް ދަށްކޮށްދެއެވެ.\nރޭގަނޑު އަވަހަށް ކެއުމުން ކާތަކެތި އަވަހަށް ހަޖަމުވާނެއެވެ. އަދި ކާނާ ގުލްގޯޒަށް ބަދަލުކޮށްދޭނެއެވެ. އޭގެ ސަބަބުން ހަކުރު ލެވެލް ދަށްކޮށްދެއެވެ.\nއަވަހަށް ކެއުމުން ކާނާ ހަޖަމުވެ ނިދުމަށް ފަސޭހަވެއެވެ. އަދި ހެނދުނު ހޭލާއިރު މީހާ ތާޒާކަން މަތީ ހުންނާނެއެވެ.\nއެހެންކަމުން ރޭގަނޑުގެ ކެއުން ލަސްނުކޮށް ވީހާވެސް އަވަސް ކުރެވޭތީ ބަލަންވީއެވެ.


Dho?! Mives theluli banbukeyo: Vaki gothakah koshan jeheytha?\nމިވެސް ތެލުލި ބަނބުކެޔޮ: ވަކި ގޮތަކަށް ކޮށަންޖެހޭތަ؟\nބަނބުކެޔޮ ބަހުސް އެކި ދިމަދިމާލަށް ކުރި ފަޅަމުން ގޮސް މިހާރު މި ދިޔައީ މުޅިން އެހެން ދިމާލަކަށެވެ. ދަޅުގައި ބަންދުކޮށްފައި ހުންނަ އަލަނާސިހެން ކޮށައި ތެލުލާފައި ހުރި ބަނބުކޭލުގެ ފޮޓޯއެއް ޓްވިޓާ އަށް ދޫކޮށްލުމާ އެކު ފެށުނީ ބަނބުކެޔޮ ތެލުލަން ކޮށާނެ ވަކި ގޮތެއް އޮންނަންޖެހޭ ހެއްޔޭ ކިޔައިފަ އެވެ.\nމި ފެނުމުން ދަހިވެއްޖެ ދޯ އެވެ. އެކަމަކު އިހަށް މި ބަހުސްގެ ތެރެއަށް ވަންނަން ހިނގާށެވެ.\n"މިހެން ތެލުލި ބަނބުކެޔޮ ކޮށަން ހުއްދަތަ؟،" އެކަކު ޓްވިޓާގައި އަހާފައި އޮތެވެ.\n"ހީވަނީ ތެއްލާފަ ހުރި އަލަނާސި ހެން،"،\nWho hurt you??!! https://t.co/WJhRtcGpmU\n— ޝަފްޤާ (@shafgashafeeu) June 20, 2020\nޒަމާނުއްސުރެ ދިވެހިން ބަނބުކެޔޮ ތެލުލައި އުޅެނީ ބަނބުކެޔޮ ހަތަރު ފަޅި އަށް ފަޅާލުމަށް ފަހު އޭގެ ބައްޓަމާ އެއްގޮތަށް ތުނިކޮށް ފޮއްޗަށް ކޮށައިގެންނެވެ. އެހެންވެ އެއީ "ތެލުލި ބަނބުކޭލުގެ ގަވާއިދު" ކަމަށް އޮތީ ހަމަޖެހިފަ އެވެ. ފޮތިތައް މާ ބޯ ވީމާ ވެސް ކަމަކު ނުދެ އެވެ. މާ ދިގުވީމާ ވެސް ކަމަކުނުދެ އެވެ. އެކަމަކު މި ހުރިހާ ގޮތަކަށް ބަނބުކެޔޮ ތެލުލަން ކޮށާފައި ހުއްޓާ ދެކެފީމެވެ. އެކަމަކު ކަރުގަނޑު ނަގާފައި، ބަނބުކެޔޮ އޮންނަ ގޮތަށް ވަށްކޮށް ކޮށާފައި ހުއްޓާ އަދި މި ފެނުނީ އެވެ.\nއެއްބައި މީހުންނަށް މިގޮތް މާ ކަމުހިނގައްޖެ އެވެ. ވަގުތު ސަލާމަތްވެފައި މާ ފަސޭހަ ގޮތަކަށް ވެސް ވެދާނެ އެވެ. އެކަމަކު އަނެއްބައި މީހުންނަށް ރަނގަޅީ ހަމަ "ޓިޕިކަލް" ދިވެހި ތެއްލި ބަނބުކެޔޮ ފޮއްޗެވެ.\nI have time and time again thought why we didn’t just do this https://t.co/AEipU7tgpO\n— Kulsoom (@kulsooomm) June 21, 2020\nއަބަދު އެއްގޮތަކަށް ކުރަން އާދަވެފައި އޮންނަ ކަމެއް ތަފާތު ގޮތަކަށް މީހަކު ކުރީމާ އެކަމަށް އެންމެންގެ ސަމާލުކަން ހުއްޓެ އެވެ. ވަކިން ހާއްސަކޮށް، ޒަމާނުއްސުރެން އާދަކާދައެއް ގޮތަށް ކުރަމުން އައި ކަމެއް އެ ނޫން ގޮތަކަށް ކުރީމާ ދެން އެ އަންނަ އެކި ކަހަލަ ފާޑުކިޔުންތަކާއި ހިޔާލުތައް ވަރަށް މައްޗަށް ވެސް ހިނގައިދެ އެވެ.\nމި ބަހުސެއް ބޮޑުވެ، މި ފޮޓޯ އަށް އެންމެންގެ ކަޅި ހުއްޓުނު ހިސާބުން އަހަރެންވެސް ކިޔުންތެރިންނާ ސުވާލެއް ކޮށްލާ ހިތްވީ އެވެ.\nބުނެބަލާށެވެ. ތެލުލި ބަނބުކެޔޮ ކޮށަން ވަކި ގޮތެއް އޮންނަންޖެހޭ ހެއްޔެވެ؟


SunOnline: Hulhangu asseyri Isreal ge bayakah hedhumaa dhekolhah egaumugai muzaaharaakoffi\nހުޅަނގު އައްސޭރި އިސްރާއީލްގެ ބަޔަކަށް ހެދުމާ ދެކޮޅަށް އެގައުމުގައި މުޒާހަރާކޮށްފި\nރުގިއްޔާ މުހައްމަދު މޫސާ 07 Jun 2020, 19:22\nއިސްރާއީލުގައި ވަނީ ހުޅަނގު އައްސޭރި އެގައުމުގެ ބަޔަކަށް ހެދުމާ ދެކޮޅަށް މުޒާހަރާކޮށްފަ -- ފޮޓޯ: ރޮއިޓާސް\nތެލްއަވީވް (ޖޫން 7): ހުޅަނގު އައްސޭރީގައި އިސްރާއީލުން މީހުން ވަޒަންވެރިކޮށްފައިވާ ސަރަހައްދުތަކާއި އުރުދުން ވާދީ އިސްރާއީލުގެ ބަޔަކަށް ހަދަން އެގައުމުން ކުރާ މަސައްކަތާ ދެކޮޅަށް ތެލް އަވީވްގައި އެތައް ހާސް މީހުން މުޒާހަރާކޮށްފި އެވެ.\nއިސްރާއީލްގައި އިއްޔެ ކުރިއަށްގެންދިޔަ މުޒާހަރާތަކުގައި ކޮރޯނާވައިރަސް ފެތުރުން ކުޑަ ކުރުމުގެ ގޮތުން މީހުން ތިބީ މާސްކު އަޅައިގެން، ދުރުދުރުގަ އެވެ. އަދި އެ މީހުން ވަނީ ހުޅަނގު އައްސޭރީގެ ބިންތައް އެގައުމުގެ ބަޔަކަށް ނެހެދުމަށާއި ސުލްހަވެރިކަމާއި ޑިމޮކްރަސީ ގާއިމު ކުރުމަށް ގޮވާލާފަ އެވެ. ބައެއް މީހުން ވަނީ ފަލަސްތީނުގެ ދިދަވެސް ވިހުރުވާލާފަ އެވެ.\nއެ މުޒާހަރާ އިންތިޒާމު ކުރީ ވާތު ފިޔައިގެ މީހުންނާއި މިނިވަން ޖަމްއިއްޔާތަކުންނެވެ. ނަމަވެސް އިސްރާއީލްގެ ގިނަ މީހުން އެ މުޒާހަރާގެ ބައިވެރިންގެ ހިޔާލަށް ތާއިދު ނުކުރާ ކަމާއި، ހުޅަނގު އައްސޭރި އެގައުމުގެ ބަޔަކަށް ހަދަން އާބާދީގެ ދެބައިކުޅަ އެއްބައި ވަރަކަށް މީހުން ތާއިދު ކުރާ ކަން އިސްރާއިލްގައި ދާދި ފަހުން ހެދި ހިޔާލު ހޯދުމުގެ ވޯޓަކުން ވަނީ ދައްކާފަ އެވެ.\nއެމެރިކާގެ ރައީސް ޑޮނަލްޑް ޓްރަމްޕް މިދިޔަ ޖެނުއަރީ މަހު އިއުލާން ކުރެއްވި މެދުއިރުމަތީގެ ސުލްހައިގެ ރޭވުމުގައި ވަނީ، ހުޅަނގު އައްސޭރީގައި އިސްރާއީލުން މީހުން ވަޒަންވެރި ކޮށްފައިވާ ސަރަހައްދުތައް އެގައުމުގެ ބަޔަކަށް ހެދޭނެ ކަމަށް ބުނެފަ އެވެ. އަދި މިދިޔަ މަހު، ފަސް ވަނަ ދައުރަކަށް ވެރިކަން ކުރައްވަން ފެއްޓެވި އިސްރާއީލްގެ ބޮޑުވަޒީރު ބެންޖަމިން ނަތަންޔާހޫ ވަނީ އެގައުމުން ހުޅަނގު އައްސޭރީގައި ޔަހޫދީން ވަޒަންވެރިކޮށްފައިވާ ސަރަހައްދުތައް މިލްކު ކުރާނެ ކަމަށް ވައުދުވެވަޑައިގެންފަ އެވެ.\nފަލަސްތީނުން ވަނީ އިސްރާއީލުގެ އެ ރޭވުމުގެ ދަށުން ހުޅަނގު އައްސޭރީގެ 30 ޕަސެންޓާއި 40 ޕަސެންޓާ ދެމެދުގެ ސަރަހައްދެއް އިސްރާއީލްގެ ބަޔަކަށް ވެގެންދާނެ ކަމަށް ބުނެފަ އެވެ. އަދި އިސްރާއިލްގެ ރޭވުމާ ދެކޮޅު ހަދާފަ އެވެ.\nއިސްރާއީލާއި އަރަބި ގައުމުތަކާ ދެމެދު 1967ގައި ކުރި ހަ ދުވަހުގެ ހަނގުރާމައިގެ ތެރޭ އެގައުމުން ވަނީ ހުޅަނގު އައްސޭރި އާއި ޣައްޒާ ހިފާފަ އެވެ. އަދި އިސްރާއީލުން ދަނީ ބައިނަލްއަގުވާމީ ގާނޫނުތަކާ ހިލާފަށް އެސަރަހައްދުތަކުގައި ޔަހޫދީން ވަޒަންވެރި ކުރަމުންނެވެ.\nހުޅަނގު އައްސޭރީގެ ބިމާއި ޣައްޒާގެ ބިމަކީ ފަލަސްތީނުގެ މިނިވަން ދައުލަތެއް އުފެއްދުމަށް ފަލަސްތީނުން އުންމީދުކުރާ ދެ ސަރަހައްދެވެ. ހުޅަނގު އައްސޭރިއަކީ މުޅި ފަލަސްތީނުގެ 22 އިންސައްތަ ބިމެވެ. ޣައްޒާއަކީ މުޅި ފަލަސްތީނުގެ5އިންސައްތަ ބިމެވެ.


Nach Baliye8: Enme agubodu joadakah Bharti Singh aai eynaage...\nނަޗްބަލިޔޭ8: އެންމެ އަގުބޮޑު ޖޯޑަކަށް ބާރްތީ ސިންގ އާއި އޭނާގެ ލޯބިވެރިޔާ!\nމި ދެ ބައިވެރިންގެ އަގަކީ 15 ލައްކަ ރުފިޔާ\nކ. މާލެ | 23 މާރޗް 2017 | ބުރާސްފަތި 13:17 | 10,627\nނަޗްބަލިޔޭ7ގެ ވިނާސް - ގޫގުލް\nސްޓާ ޕްލަސްއިން ގެނެސްދޭ ސެލްބްރިޓީ ޑާންސް ޝޯ "ނަޗްބަލިޔޭ" ސީޒަން 8 ގެ އެންމެ އަގުބޮޑު ޖޯޑަކަށް ވެފައިވަނީ ބާރްތީ ސިންގް އައި އޭނާގެ ލޯބިވެރިޔާ ހާރްޝް ލިމްބާޗިޔާ އެވެ.\nޚަބަރުތައް ބުނާ ގޮތުން ކޮމެޑިއަން ބާރތީ ސިންގް އަދި އޭނާގެ ލޯބިވެރިޔާ، ލިޔުންތެރިޔާ ހާރްޝް މި ޝޯގައި ޗާޖް ކުރަނީ ހަފްތާއަކު 15 ލައްކަ ރުޕީސް ދެއެވެ.\nއެންމެ ބޮޑު އަގެއް ދީފައިވަނީ އެކްޓަރ މޮހިތް ސޭގަލް އާއި އޭނާގެ އަންހެނުން ސަނާޔާ އިރާނީ އަށް ކަމަށް ކުރިން ވާހަކަ ދެކެވުނު ނަމަވެސް ޚަބަރުތައް ބުނާ ގޮތުން މި ޖޯޑަށް ޗާޖް ކޮށްފައިވަނީ ހަފްތާއަކަށް7ލައްކަ އިންޑިއަން ރުޕީޒް އެވެ.\nމިދިޔައަހަރު ޖޫން މަހު ކައިވެރނި ކޮށްފައިވާ އެކްޓަރ ވިވެކް ދަހިޔާ އާއި އޭނަގެ އަންހެނުން ދިވްޔަންކާ ޓްރިޕާތީ އަށް ޗާޖް ކުރަނީ ހަފްތާއަކަށް 10 ލައްކަ ރުޕީސް އެވެ.\nއަންނަ އަހަރު ކައިވެނި ކުރުމަށް ހަމަޖެހިފާ ދެ ލޯބިވެރިން ކަމަށްވާ އެކްޓަރ ސޮއެއިބް އިބްރާހިމް އައި އޭނާގެ ލޯބި ވެރިޔާ ދިޕިކާ ކަކާރަކީ މި ޝޯއިން ފެނގެންދާ އެނެމް މަގްބޫލު އެއް ޖޯޑެވެ. މި ކަޕުލް އަށް ހަފްތާއަކަށް ދޗާޖް ކުރަނީ6ލައްކަ ރުޕީޒް އެވެ.\nމިޝޯގައި ބައިވެރިވާ އާރު ޖޭ ޕްރިތަމް ސިންގް އަދި އޭނާގެ އަންހެނުން އަމަންޖްޖޮތް އަށް ހަފްތާއަކު 2.5 ލައްކަ ޗާޖް ކުރާއިރު ބިގްބޮސް 10 ގެ ކްންޓެސްޓެންޓް މޮނަލިސާއާއި އޭނާގެ ފިރިމީހާ ވިކްރާންތް ސިންގްއަށް ޗާޖް ކުރަނީ ހަފްތާއަކަށް 70،000 ރުޕީސް އެވެ.\nއަންނަ އެޕްރީލް މަހުގެ2ވަނަ ދުވަހު ފެށުމަށް ހަމަޖެހިފައިވާ މި ޝޯ ގެ ރިހާސަލް މިހާރު ވަނީ ފަށައިފައެވެ.\n"ނަޗްބަލިޔޭ8" ގެ ޖަޖުންގެ ގޮތުގައި ހިމެނެނީ ބޮލީވުޑް އެކްޓްރެސް ސޯނާކްޝީ ސިންހާ އާއި ކޮރިއޯ ގަރާފާ ޓެރެންސް ލެވިސްގެ އިތުރުން ފިލްމް ޕްރޮޑިއުސަރ މޮހިތް ސޫރީ އެވެ.


'ދި-މުދިމު'ގެ ނަމުގައި ބަންގި ވަގުތު އަންގައިދޭ ދިވެހި ސޮފްޓްވެއާރއެއް ނެރެފި | Dhiislam | Dhiislam\n'ދި-މުދިމު'ގެ ނަމުގައި ބަންގި ވަގުތު އަންގައިދޭ ދިވެހި ސޮފްޓްވެއާރއެއް ނެރެފި\nޢަލީ އަޙްސަން އިޙްސާން ފެބްރުއަރީ 21, 2010\n'ދި-މުދިމު'ގެ ނަމުގައި ބަންގި ވަގުތު އަންގައިދޭ ދިވެހި ސޮފްޓްވެއާރއެއް ނެރެފިއެވެ.\nނޫރުލްއިސްލާމް ވެބްސައިޓާއި ދިވެހިސޮފްޓު ގުޅިގެން، މިނިސްޓްރީ އޮފް އިސްލާމިކް އެފެއާޒްގެ އެހީތެރިކަމާއެކު ތައްޔާރުކޮށްފައިވާ މިސޮފްޓްވެއާ އަކީ ދިވެހިރާއްޖޭގެ ރަށްތަކުގެ ނަމާދު ވަގުތު ހިމެނޭ ގޮތަށް ނަމާދު ވަގުތު ވަނުމުން ގަޑިން ބަންގި ގޮވާގޮތަށް ފަރުމާ ކުރެވިފައިވާ ސޮފްޓްވެއާއެއްކަމަށް ނޫރުލް އިސްލާމްގެ އެޑިޓާރ މުހައްމަދު އަނީލް ދިއިސްލާމް އަށް ހާމަކުރެއްވިއެވެ.\nސޮފްޓުވެއާރ އާއި ބެހޭގޮތުން ދިއިސްލާމްއަށް މުހައްމަދު އަނީލް މައުޟޫމާތު ދެއްވިގޮތުގައި 'އިރާދަކުރެއްވިއްޔާ ދިމުދިމަށް ބޮޑެތި ބަދަލުތަކެއް މުސްތަޤުބަލްގައި ގެނެވޭތޯ ބަލާނަން. އިތުރު ޚިދުމަތްތައް އިތުރުކުރުމަށް މިދަނީ މަސައްކަތްކުރަމުން، މިހުރިހާ އަޕްޑޭޓްސްތައް ލިބޭނެ ސޮފްޓުވެއާރ އިންސްޓޯލް ކޮށްފައިވާ ފަރާތްތަކަށް.' މީގެ އިތުރަށް އެފަރާތުން ހާމަކުރައްވާ ގޮތުގައި 'ދިމުދިމުގެ މޯބައިލް ވާޝަންއެއް ހެދުމުގެ މަސައްކަތްވެސް ކުރިއަށްދާ ކަމަށާއި މަލްޓިމީޑިއާގެ އިތުރު ބައިތައްވެސް މިސޮފްޓުވެއާ މެދުވެރިކޮށް ތައާރަފްކުރުމުގެ މަސައްކަތްކުރާ.' ކަމަށެވެ.\n'ދިމުދިމު' ސޮފްޓުވެއާރ އިފްތިތާހްކޮށްދެއްވާފައިވަނީ މިދިޔަ ބުދަ ދުވަހުގެ ރޭ މުހިއްބުއްދީން ސުކޫލުގައި މިނިސްޓާރ އޮފް އިސްލާމިކް އެފެއާރޒް ޑރ އަބްދުލް މަޖީދު އަބްދުލް ބާރީއެވެ.\nދިމުދިމު ސޮފްޓުވެއާރ ޑައުންލޯޑު ކުރެއްވުމަށް 'މިލިންކް'އަށް ވަޑައިގަންނަވާށެވެ.\n22 ފެބްރުއަރީ, 2010 | 4:45\nމި ސޮފްޓުވެއަރ އިންސްޓޯލް ވުމައް ފަހު އަރަނީ އެރޯ އެއް، ދެން އެ އަށް ފަހު ނުއެއް ހުޅުވެ މި ސޮފްޓުވެއަރ އެއް\n22 ފެބްރުއަރީ, 2010 | 8:26\nމިސޮފްޓްވެއަރ މިހާރު ވިންޑޯސް7 އަށް މަސައްކަތް ކުރޭ. ބަންގި ގޮވީމާ ސްޓޮޕް ކޮށްލެވޭނެ ގޮތެއް ނެތީމާ އަދި ވަރަށް އުނދަގޫ ބޭނުންވަނީ ނަމާދު ވަގުތު ވަދެއްޖެކަން އެގެން އެހެންވީމާ ބަންގި ނިމެންދެން ނުބައިންދާ ނިއްވާލިޔަސް ރަނގަޅުވާނެ ކަމަށް ފެނޭ.\n31 މެއި, 2010 | 4:56\nއިރާދަކުރެއްވިއްޔާ ތިޔަ ބަދަލު ގެނެވޭތޯ ބަލާނަން.\nމުހައްމަދު އަނިލް :\n1 ޖޫން, 2010 | 10:14\nވިންޑޯސް އެކްޕީއަސް މަސަކަތެއް ނުކުރޭތަ ؟؟؟ މަށަކަށް ނުވި މިކަމެއް\n13 ޖޫން, 2010 | 5:16\nvindows7ultimate ga mi softwear masahkai kuraanetha???\n18 ޖޫން, 2010 | 10:27\nވިންޑޯސް އެކްސްޕީގެ ފަހުގެ ހުރިހާ ވާޝަނެއްގައި ދިމުދިމު މަސައްކަތް ކުރާނެއެވެ. ވިންޑޯސް7 ގައި އިތުރު އެއްވެސް އެއްޗެއް އިންސްޓޯލް ނުކޮށް ދިމުދިމު އެޅޭނެއެވެ. އެކްޕީގައި ނަމަ ފްރޭމްވޯކް3ވަކިން ޑައުންލޯޑު ކުރަން ޖެހޭނެއެވެ.\n18 ޖޫން, 2010 | 10:31\nއެކްސްޕީގައި މަސައްކަތް ކުރާނީ ޑޮޓް ނެޓް ފްރޭމް ވޯކް3ޑައުންލޯޑު ކޮށްގެން އިންސްޓޯލް ކުރުމުންނެވެ.


SunOnline: Promotion nudheythee 500 aai gaaiykuraa adhadhakah IGMH ge doctorunnaai naruhunge soyaaeku raees ah petition eh\nޕްރޮމޯޝަން ނުދޭތީ 500އާ ގާތްކުރާ އަދަދަކަށް އައިޖީއެމްއެޗްގެ ޑޮކްޓަރުންނާއި ނަރުހުންގެ ސޮޔާއެކު ރައީސަށް ޕެޓިޝަނެއް\nމުޙައްމަދު ނާއިލް ހަފީޒް 15 Sep 2021, 18:27\nއައިޖީއެމްއެޗްގެ ޑޮކްޓަރުންނާއި ނަރުހުންގެ ކަންބޮޑުވުންތައް ހިމަނައި 491އަށްވުރެ ގިނަ ޑޮކްޓަރުންނާއި ނަރުހުންގެ ސޮޔާއެކު ރައީސުލްޖުމްހޫރިއްޔާ އިބްރާހިމް މުހައްމަދު ސޯލިހަށް ޕެޓިޝަނެއް ހުށަހަޅައިފިއެވެ.\nމި ޕެޓިޝަން ހުށަހަޅައިފައިވަނީ ފަންނީ މަގާމުތަކުގައި ތިބި މުވައްޒަފުންނަށް މަގާމުގެ ކުރިއެރުން ދިނުން ހުއްޓާލުމަށް ސިވިލް ސާވިސް ކޮމިޝަން (ސީއެސްސީ) އިން ނިންމި ނިންމުމާ ގުޅިގެންނެވެ. މި ޕެޓިޝަނަކީ އިންދިރާ ގާންދީ މެމޯރިއަލް ހޮސްޕިޓަލް (އައިޖީއެމްއެޗް)ގެ ނަރުހުންނާއި ޑޮކްޓަރުންގެ ފަރާތުން ރައީސަށް ހުށަަހަޅާފައިވާ ޕެޓިޝަނެކެވެ.\nމި ޕެޓިޝަން ތައްޔާރުކޮށް އެކަމުގައި އެންމެ އިސްކޮށް އުޅުއްވި އައިޖީއެމްއެޗްގެ ޑޮކްޓަރު ޔޫސުފް ޝާން "ސަން"އަށް ވިދާޅުވީ މި ޕެޓިޝަނުގައި ގޮވާލައިފައި އޮންނާނީ ސިވިލް ސީއެސްސީގެ ނިންމުން ބަދަލުކޮށްދެއްވުމަށް އެދި ކަމަށެވެ.\nއައިޖީއެމްއެޗްގެ ނަރުހުން -- ފޮޓޯ/ އައިޖީއެމްއެޗް\n"މި ޕެޓިޝަނުގައި އޮންނާނީ މަގާމުގެ ކުރިއެރުން ދިނުން ހުއްޓާލުމާ ގުޅިގެން ވަޒީފާގެ ކުރިއެރުން އަލުން ދޭ ގޮތަށް ނިންމުން ބަދަލުކުރުނަށް އެދި. މިއީ ވަރަށް ގިނަ ކަންބޮޑުވުންތަކެއްް އެކުލެވޭ ކަމެއް،" ޝާން ވިދާޅުވިއެވެ.\nޝާން ވިދާޅުވީ ސއްހީ ހިދުމަތްތެރިންނަކީ އެހެން ވަޒީފާތަކުގައި މީހުން އަދާކުރާ މިންވަރަށްވުރެ މާ ބުރަ މަސްއޫލިއްޔަތުތަކެއް އަދާކުރާ ބައެއްކަމަށެވެ. އެހެންނަމަވެސް އެފަދަ ކަންކަމަށް ބެލުމެއްނެތި މަގާމުގެ ކުރިއެރުން ދިނުން ހުއްޓާލުމަށް ނިންމި ނިންމުމަކީ އެތައް ބައެއްގެ ހިތްވަރު އެލިގެން ދިޔުމަށް މަގުފަހިވެގެން ދިޔަ ކަމެއްކަމަށެވެ.\n"އެތައް ބައެއް ޑީމޯޓިވޭޓް ވެގެން ދިޔަ ކަމެއް މިއީ، އައިޖީއެމްއެޗަށް މީގެ އަސަރުކުރަނީ. އައިޖީއެމްއެޗްގެ ޑޮކްޓަރުންނާއި ނަރުހުންނަށް،" ޝާން ވިދާޅުވިއެވެ.\nމީގެ އިތުރުން ޝާން ވިދާޅުވީ މަގާމުގެ ކުރިއެރުން ލިބުނުކަމުގައި ވެސް މުސާރައަށް މާ ބޮޑު އަދަދެއް އިތުރުވެގެން ނުދާނެކަމަށެވެ. ނަމަވެސް އެއީ މައްސަލައެއް ނޫންކަމަށް އޭނާ ފާހަގަކުރެއްވިއެެވެ.\n"ކުރިއެރުން ލިބެންޏާ އިތުރު ހިތްވަރަކަށް ވެގެންދޭ އެބަ. އެ ކުރިއެރުން ލިބޭ މީހުން ެެކުރާ މަސައްކަތުގެ އެޕްރިސިއޭޝަނަކަށް ވެގެންދޭ އެބަ. މި ވެސް ނެތީމަ ދެން ނޯންނާނެ މިފަދަ ކަމެއް،" ޝާން ވިދާޅުވިއެވެ.\nހަމައެއާއެކު އޭނާ ވިދާޅުވީ މިފަދަ ނިންމުމެއް ނިންމުމާއެކު ސިއްހީ ދާއިރާގައި ވަޒީފާ އަދާކުރަން ބޭނުންވާ ފަރާތްތަކުގެ އަދަދު މަދުވެގެން ދާނެކަމަށެވެ. އެއާއެކު މި ދާއިރާއަށް ނިކުންނަން ބޭނުންވާ ދިވެހިންގެ އަދަދު މަދުވެ، ޕަބްލިކް ސެކްޓާގައި ވަޒީފާ އަދާކުރަން ބޭނުން މީހުންގެ ނިސްބަތް ވެސް މަދުވެގެން ދާނެކަމަށެވެ.\nޝާން ވިދާޅުވީ މިހާރު މި ޕެޓިޝަން ހުށަހަޅާފައިވާކަމަށެވެ. އަދި މި ޕެޓިޝަނާއެކު ޑިމާންޑުކޮށްފައިވާ ކަންކަން ހައްލުވެގެން ދާނެކަމަށް އުންމީދު ކުރައްވާކަމަށެވެ.\n"އަޅުގަޑުމެން ވަރަށް ބޮޑަށް އުންމީދުކުރަން،" ޝާން ވިދާޅުވިއެވެ.\n500އަށްވުރެ ގިނަ ޑޮކްޓަރުންނާއި ނަރުހުންގެ ޕެޓިޝަނެއް\nފަޔާ އެކްސްޓިންގުއިޝާއެއް ގޮވައި ދެ މީހަކަށް އަނިޔާވެއްޖެ


Viheumah fahu barudhan ithuru vanee keevve?\nވިހެއުމަށްފަހު ބަރުދަން އިތުރުވަނީ ކީއްވެ؟\nވިހެއުމަށްފަހުގައި ބަރުދަން އިތުރު ވުމަކީ ވަރަށް ގިނަ އަންހެނުންނަށް ދިމާވާ މައްސަލައެކެވެ. މާބަނޑު ދުވަސްވަރު ބަރުދަން ވަރަށް ބޮޑަށް އިތުރުވުމަށްފަހުގައި، ވިހެއުމަށް ފަހުގައިވެސް އިތުރަށް ބަރުވުމަކީ ގިނަ އަންހެނުންނަށް ދިމާވާ ކަމެކެވެ.\nފަހުގެ ދިރާސާއަކުން ދައްކާ ގޮތުގައި، ވިހެއުމަށް ފަހުގައިވެސް އަންހެން މީހާގެ ބަރުދަން އިތުރުވަނީ ދިރިއުޅުމުގެ ވައްޓަފާޅި އަންނަ ބަދަލުތަކުގެ ސަަބަބުންނެވެ. މަންމައަކަށްވާ ހިސާބުން، ތިމާގެ އަމިއްލަ ބޭނުންތަކަށް ވުރެ ބޮޑަށް އިސްކަން ދެވެނީ ދަރިންގެ ކަންކަމަށެވެ.\nއެގޮތުން ކަސްރަތު ކުރުން ފަދަ ކަންކަމަށް ވަގުތު ހުސްކުރުމުގެ ބަދަލުގައި ގޭގައި ދަރިންނާއިއެކު ވަގުތު ހޭދަކުރުމަށް އިސްކަން ދެވުން ފަދަ ކަންކަމަކީ ދަރިން ލިބުމަށް ފަހު ބަރުދަން އިތުރުވާ ސަބަބުތަކުގެ ތެރެއިން ސަބަބެކެވެ.\n30،000 އަންހެނުން ބައިވެރިކޮށްގެން ހެދި ދިރާސާއަކުން ދައްކާގޮތުގައި، އެއް ފަހަރާއި ހަތަރު ފަހަރާ ދެމެދު ވިހާފައި ތިބޭ އަންހެނުން، އެމީހުންގެ ހަށިގަނޑު ކުރިން ހުރި ގޮތަށް ބަރުދަން ލުއިވެފައެއް ނުވެއެވެ.\nވިހެއުމަށްފަހުގައިވެސް ދުޅަހެޔޮ ޞިއްޙަތެއްގައި ހުރުމަށް ސަމާލުކަންދީ، ބަރުދަން ލުއި ކުރުމަށް މަސައްކަތް ކުރުމަކީ ވަރަށް މުހިންމު ކަމެކެވެ. އެގޮތުން ދަރިންނާއިއެކު ހޭދަ ކުރާ ވަގުތުގައި، ޓީވީ ބެލުމަށް ސިޓިން ރޫމްގައި އިށީނދެ އިނުމުގެ ބަދަލުގައި ހެލިފެލި އުޅެވޭނެ ފަދަ ކޮންމެވެސް ކަސްރަތެއް ކުރުމަށް އިސްކަން ދޭށެވެ.


Bai kilo ge drug ethere kuri bidheysee aku umurah jalah | Mihaaru\nއަތުލައިގެންފައިވާ މަސްތުވާއެއްޗެހިތަކެއް: މަސްތުވާތަކެތި އެތެރެ ކުރުމަކީ އުމުރު ދުވަހުގެ ޖަލު ހުކުމެއް އަންނަ ކުށެއް\nބައި ކިލޯއަށް ވުރެ ގިނަ ޑްރަގް އެތެރެކުރި ބިދޭސީއަކު އުމުރަށް ޖަލަށްލާން ހުކުމްކޮށްފި\n24 މެއި 2017 - 14:064comments\nބަންގްލަދޭޝްގެ ރައްޔިތެއް ކަމަށްވާ މުހައްމަދު މޮކްލަސް އުމުރަށް ޖަލަށްލުމުމުގެ އިތުރުން އެއް ލައްކަ ރުފިޔާ އިން ޖޫރިމަނާކޮށް މިދިޔަ ހޯމަ ދުވަހު ކޯޓުން ހުކުމްކުރީ ފެބްރުއަރީ، 2016 ގައި އޭނާ ރާއްޖެ އައިއިރު އޭނާގެ ލަގެޖުން 762 ގްރާމްގެ ކެނަބިސް ފެނުނު މައްސަލައިގަ އެވެ.\nކޯޓުގެެ ހުކުމުގައިވަނީ އޭނާގެ ފޮށީގެ ތެރެއިން މަސްތުވާތަކެތި ފެނުނުކަން ހެކިންގެ ބަހުން ސާބިތުވާ ކަމަށާއި އެހެންވެ، މަސްތުވާތަކެތި އެތެރެކުރުމުގެ ކުށުން އޭނާ ކުށްވެރިވާ ކަމަށެވެ. ހުކުމުގައި އަންގާފައި ވަނީ ޖޫރިމަނާ ފައިސާ އެއް މަސް ދުވަހުގެ ތެރޭގައި ދެއްކުމަށެވެ.\nމަސްތުވާތަކެއްޗާ ބެހޭ ގާނޫނު އޮންނަ ގޮތުން މީހެއްގެ ލަޖެގުން ނުވަތަ އެ މީހަކު ހިފާ ގެންގުޅޭ އެއްޗަކުން މަސްތުވާއެއްޗެއް ފެނިއްޖެ ނަމަ އެހެން ގޮތަކަށް ސާބިތުނުވާހާ ހިނދަކު ބަލަންޖެހޭނީ އެއީ އެ މީހެއްގެ އެއްޗެއްގެ ގޮތުގަ އެވެ.\nރާއްޖެ އަށް މަސްތުވާތަކެތި އެތެރެ ކުރުމަކީ އުމުރަށް ޖަލަށްލުމާ އެކު އެއް ލައްކަ ރުފިޔާ އިން ފެށިގެން 10 މިލިއަން ރުފިޔާއާ ދެމެދުގެ އަދަދަކުން ޖޫރިމަނާ ކުރެވޭ ކުށެކެވެ. މީގެކުރިން މަސްތުވާތަކެތި އެތެރެ ކޮށްގެން ބިދޭސީން އުމުރަށް ޖަލަށްލާން ހުކުމްކޮށްފައިވެ އެވެ.\nއިތުރު ލިޔުންތައް ކްރިމިނަލް ކޯޓް މަސްތުވާތަކެތި ބަންގްލަދޭޝް ކުށްކުރުން


170 guesthouse aai 138 resort alun hulhuvaifi\nއެންމެ ގިނައިން ގެސްޓްހައުސް ހިންގާ ކ. މާފުށި ދިއްލާލާފައި -- ފޮޓޯ: ކާނި\nރާއްޖޭގެ ބޯޑަރު އަލުން ހުޅުވި ފަހުން މިހާތަނަށް 170 ގެސްޓްހައުސް އާއި 138 ރިސޯޓު ހުޅުވައިިފ އެވެ.\nޓޫރިޒަމް މިނިސްޓްރީން އާއްމު ކޮށްފައިވާ ތަފާސް ހިސާބުތައް ދައްކާ ގޮތުގައި މި މަހުގެ 16 ވަނަ ދުވަހުގެ ނިޔަލަށް 138 ރިސޯޓު އަދި ޔޮޓް މެރީގައި 32،212 އެނދު ވަނީ އޮޕަރޭޝަނަށް ގެނެސްފަ އެވެ. އަދި 170 ގެސްޓްހައުސްއެއްގެ 3،088 އެނދު ވެސް ހުޅުވައިގެން ހިދުމަތް ދޭން ފަށައިފި އެވެ. މީގެ އިތުރުން އަށް ހޮޓަލުގެ 848 އެނދާއި 129 ސަފާރީއެއްގެ 2،497 އެނދު ވެސް އޮޕަރޭޝަނަށް ވަނީ ގެނެސްފަ އެވެ.\nއެ މިނިސްޓްރީން ބުނެފައިވާ ގޮތުގައި މި އަހަރު ނިމުމުގެ ކުރިން އިތުރު ތިން ރިސޯޓެއްގެ 476 އެނދު އޮޕަރޭޝަނަށް ނެރެވޭނެ އެވެ.\nމިހާތަނަށް އެންމެ ގިނައިން ގެސްޓްހައުސް ހުޅުވާފައި ވަނީ މާލެ އަތޮޅުންނެވެ. މި އަތޮޅުގައި 72 ގެސްޓްހައުސްއެއްގެ 1،606 އެނދު ވަނީ އޮޕަރޭޝަނަށް ގެނެސްފަ އެވެ. އަދި އއ. އަތޮޅުގެ 48 ގެސްޓްހައުސްއެއްގެ 656 އެނދު ވެސް ހުޅުވާފައިވެ އެވެ. އަދި އެންމެ ގިނަ ގެސްޓްހައުސްތައް ހުޅުވާފައި ވަނީ އއ. ތޮއްޑޫ އެވެ. އެ ރަށުގެ 23 ގެސްޓްހައުސްއެއް ހުޅުވައި، 300 އެނދު ވަނީ އޮޕަރޭޝަނަށް ގެނެސްފަ އެވެ. އަދި ކ. މާފުށީގެ 17 ގެސްޓްހައުސްއެއްގެ 776 އެނދު ވެސް ހުޅުވައި ހިދުމަތް ދޭން ފަށައިފި އެވެ.\nކޮވިޑް-19 އައުމުގެ ކުރިން މި އަހަރުގެ މާޗް 15 ގެ ނިޔަލަށް ރާއްޖޭގައި ޖުމްލަ 600 ގެސްޓްހައުސް އާއި 150 ރިސޯޓެއް ހިންގަމުންނެވެ. އަދި މި ތަންތަނުގައި ހުރި ޖުމްލަ އެނދުގެ އަދަދު ބައި ލައްކައަށް ވުރެ މައްޗެވެ. ނަމަވެސް ޖުލައި 15 ގެ ފަހުން މިހާތަނަށް ހުޅުވާފައިވަނީ 38،645 އެނދެވެ.\nގެސްޓް ހައުސް ވިޔަފާރި ޓޫރިޒަމް ޓޫރިސްޓް އެރައިވަލް + މިނިސްޓްރީ އޮފް ޓޫރިޒަމް އިގްތިސޯދު ޑރ. އަބްދުﷲ މައުސޫމް ގެސްޓް ހައުސްތައް ރިސޯޓް ކޮވިޑް-19 ދިވެހި ރާއްޖެ އަލުން ހުޅުވާލުން


Umra jamaa'aiythakah gellumeh neiy, Dhathuruthah aharu ge fahukolhah | Mihaaru\nއުމްރާ ޖަމާއަތްތަކަށް ގެއްލުމެއް ނެތް، ދަތުރުތައް އަހަރުގެ ފަހުކޮޅަށް\n02 މާޗް 2020 - 13:28\nކޮވިޑް-19 ފެތުރޭތީ ހައްޖާއި އުމްރާ އަށް ވިސާ ދިނުން ސަައުދީ ސަރުކާރުން ވަގުތީ ގޮތުން ހުއްޓާލުމާ ގުޅިގެން ދިވެހި ބައެއް ޖަމާއަތްތަކުގެ އުމްރާ ދަތުރުތައް އަހަރުގެ ފަހުކޮޅަށް ފަސްކޮށްފި އެވެ.\nކޮންމެ އަހަރަކު ވެސް މާޗް މަހުގެ ސްކޫލް ބަންދާ ދިމާކޮށް ގިނަ އަދަދެއްގެ ބަޔަކު އުމްރާއަށް ދެ އެވެ. އަދި ކޮރޯނާވައިރަހާ ގުޅިގެން ވިސާ ދިނުން މެދުކަނޑާލި އިރު ދިވެހި ގިނަ ޖަމާއަތްތަކަކުން ވަނީ ތައްޔާރީތައް ގާތްގަނޑަށް ނިންމާލައިފަ އެވެ.\nUmra ah dhiumuge thayyaareethah madu jassaalan edhefi\nއުމްރާގެ ތައްޔާރިތައް މަޑުޖައްސާލަން އެންގުން--\nގިބްލަ ޖަމާއަތުގެ ހަވާލުގައި މި މަހު5ގައި 50 މީހުން އުމްރާއަށް ފުރަން އޮތެވެ. އެކަމަކު މިހާރު ވަނީ އެ ދަތުރު، މި އަހަރުގެ ބޮޑު ބަންދާ ދިމާކޮށް، ޑިސެމްބަރަށް ފަސްކޮށްފަ އެވެ.\n"އެއްވެސް އިތުރު އަގެއް ނުނަގާ ފަސްކޮށްދިނީ. އެއީ 15 ދުވަހުގެ އުމްރާއެއް. ޑިސެމްބަރު މަހު ދާނީ 18 ދުވަހަށް. އެހެންވީމަ އެންމެން ވެސް ބޭނުންވޭ ޑިސެމްބަރުގައި ދާން،" އެ ކުންފުނީގެ މެނޭޖިން ޑިރެކްޓަރު ޔާމީން އިދުރީސް ވިދާޅުވި އެވެ.\nކުރިން ހައްޖު ކޯޕަރޭޝަންގެ މެނޭޖިން ޑިރެކްޓަރުކަން ކުރެއްވި ޔާމީން ވިދާޅުވި ގޮތުގައި މި މަހު އުމްރާއަށް ދާން ނެގި ޓިކެޓާއި އެކޮމެޑޭޝަންގެ އިތުރުން ވިސާ ފީ ވެސް ޑިސެމްބަރުގެ ދަތުރުގައި ހިމެނޭނެ އެވެ. އެހެންކަމުން އެ ޖަމާއަތަށް މާލީ ގެއްލުމަކާ ކުރިމަތި ނުވާ ކަމަށް އޭނާ ވިދާޅުވި އެވެ.\n"އަޅުގަނޑުމެން ދިނިން ދެ އޮޕްޝަނެއް. ރިފަންޑް ކުރަން ނޫނީ ޑިސެމްބަރަށް ފަސްކުރަން. މިހާތަނަށް އެންމެން ވެސް ނިންމީ ފަސްކުރަން،" ޔާމީން ވިދާޅުވި އެވެ.\nމި މަހު 54 މީހުންނާ އެކު އުމްރާއަށް ދާން ތައްޔާރުވި ތަޒްކިޔާ ޕްރިމިއަމް އުމްރާއިން ވެސް ވަނީ ދަތުރު ފަސްކޮށްފަ އެވެ.\nއެ ޖަމާއަތުގެ މެނޭޖިން ޑިރެކްޓަރު އަބްދުﷲ ހަލީލް ވިދާޅުވި ގޮތުގައި އުމްރާއަށް ދާނެ ތާރީހެއް ކަނޑައަޅާނީ ސައޫދީން ހުއްދަ ދިނުމުންނެވެ.\nތަޒްކިޔާ އިން މިހާތަނަށް ކުރި ހޭދައިގެ ތެރެއިން އަދި ވަކި ޖަވާބެއް ނުލިބެނީ އޮމާން އެއާއިން ގަތް ޓިކެޓްތަކާ ބެހޭ ގޮތުންނެވެ. ހަމަޖެއްސި ހޮޓަލުގައި ތިބުމާއި ވިސާގެ މުއްދަތު އެހެން ދުވަސް ވަރަކަށް ފަސްކޮށްދީފައިވާ ކަމަށް އޭނާ ވިދާޅުވި އެވެ.\n"ޓިކެޓާ ގުޅޭ ގޮތުން އޮމާން އެއާއިން އަދި ވަކި އެއްޗެއް ނާންގާ. އެކަން ހަމަޖެހިއްޖެ ނަމަ މާލީ ގޮތުން އެއްވެސް ގެއްލުމެއް ނުވާނެ،" ހަލީލް ވިދާޅުވި އެވެ.\nއުމުރާއަށް މީހުން އެތެރެވުން މަނާކުރަން ސައުދީން ނިންމި ދުވަހު ނަވާ ހައްޖު ޖަމާއަތުގެ ހަވާލުގައި 49 މީހުން އޮތީ އުމުރާއަށް ފުރާ ގޮތަށެވެ. އަދި އެ މީހުންނަށް ހުރަހެއް ނެތި ސައުދީއަށް އެތެރެވެވުނެވެ. އެހެންކަމުން އެއީ އުމުރާއަށް ވިސާ ދިނުން މެދުކަނޑާލި ފަހުން މައްކާއަށް ދިޔަ ދިވެހި ފަހު ގްރޫޕެވެ.\nސައޫދީ އަރަބިއްޔާ އިސްލާމް އުމްރާ\nދިވެހި ސަރުކާރުން މިކަމުގައި ބަހެއް ބުނާނީ ކޮން ދުވަހަކުން؟ މިބުނީ ކުންފުނިތަކަށް ސަރުކާރުގެ ފަރާތުން ވެދެނީ ކޮން އެއީހެއް ތޯ؟


Dhivehinge Ge Bin Dhivehinah Yageen Kohdhevijje - Bochey - Vaguthu\nދިވެހިންގެ ބިން ދިވެހިނަށް ޔަގީން ކޮށްދެއްވިއްޖެ - ބޮޗޭ\nމެމްބަރު ރިފާއު – ފޮޓޯ: މަޖިލިސް\nދިވެހިންގެ ބިން ދިވެހިނަށް ޔަގީން ކޮށްދެއްވިއްޖެ ކަމަށް މާފަންނު ދެކުނު ދާއިރާގެ ޕީޕީއެމްގެ މެމްބަރު އަބްދުﷲ ރިފާއު (ބޮޗޭ) ވިދާޅުވެއްޖެއެވެ.\nބޭރުގެ ފަރާތްތަކަށް ރާއްޖޭން ބިން މިލްކު ކުރެވޭ ގޮތަށް ގާނޫނުއަސާސީއަށް ގެނައި އިސްލާހު އުވާލަން މަޖިލީހުން ފާސްކުރުމާއި ގުޅިގެން ބޮޗޭ މިއަދު ކުރެއްވި ފޭސްބުކް ޕޯސްޓެއްގައި ވިދާޅުވީ ދިވެހިންގެ ބިން ދިވެހިނަށް ޔަގީން ކޮށްދެއްވިއްޖެ ކަމަށާއި އޭނާ ހުށައެޅުއްވި އިސްލާހަށް ވޯޓް ދެއްވި ހުރިހާ މެންބަރުންނަށް ޝުކުރު ދަންނަވާ ކަމަށެވެ.\n" 18 ވަނަ ރައްޔިތުންގެ މަޖިލީހުގައި އަޅުގަނޑަށް މި ފުރުސަތު ދެއްވި އެންމެ ބޭފުޅުނަށް ޝުކުރު ދަންނަވަން , 19 ވަނަ ރައްޔިތުންގެ މަޖިލީހުން ފުތުސަތު ނުލިބުނަސް ރައްޔިތުންގެ ހިދުމަތުގައި ދެމި ހުންނާނަން " ބޮއްޗޭ ވިދާޅުވިއެވެ.\nބޮޗޭ ވިދާޅުވީ 20 ވަނަ ރައްޔިތުންގެ މަޖިލީހުގެ މެންބަރު ކަމަށް އޭނާ ކުރިމަތި ލައްވާނެ ކަމަށެވެ.\nމިއަދު ބާތިލު ކުރެވުނު މި އިސްލާހަކީ 2015 ވަނަ އަހަރު ވިލިމާލޭ ދާއިރާ މެމްބަރު އަހުމަދު ނިހާން ހުސައިން މަނިކު ހުށަހެޅުއްވި އިސްލާހެކެވެ. މި އިސްލާހު ބާތިލު ކުރަން މިދިއަ އަހަރުގެ ނޮވެމްބަރުގައި ހުށަހެޅުއްވީ މާފަންނު ދެކުނު ދާއިރާގެ ޕީޕީއެމްގެ މެމްބަރު އަބްދުﷲ ރިފާއު (ބޮޗޭ) އެވެ.\nގާނޫނުއަސާސީއަށް ބަދަލެއް ގެނެވޭނީ މަޖިލިހުގެ ޖުމްލަ މެމްބަރުންގެ ތިން ބައި ކުޅަ ދެ ބައި ވޯޓު ލިބިގެންނެވެ. އެއީ މިހާރު ތިއްބެވި 85 މެމްބަރުންގެ ތެރެއިން 64 މެމްބަރުން ވޯޓު ދެއްވައިގެންނެވެ. ވޯޓު ގަޑީގައި ހާޒިރުވެ ވަޑައިގެން ތިއްބެވި 64 މެމްބަރުން ވެސް ވޯޓު ދެއްވީ މި އިސްލާހު ބާތިލް ކުރުމަށެވެ.\nމަޖިލިހުގެ މެމްބަރުން މި މަސް ނިންމައި އެއް މަސް ދުވަހުގެ ޗުއްޓީއަކަށް ވަޑައިގަންނަވާ އިރު، ދެން ދެ ވަނަ ދައުރުގެ މަސައްކަތްތައް އާ މެމްބަރުންނާ އެކު ފަށާނީ ޖޫން މަހުގެ ފުރަތަމަ ހަފްތާގެ ތެރޭގަ އެވެ. އަދި މަޖިލިހުގެ އާ މެމްބަރުން މޭ 28 ގައި މަގާމުގެ ހުވާކުރައްވާނެ އެވެ.\nއޭސީސީގެ ރައީސް ލުތުފީ ވަކި ކުރަން މަޖިލީސް ކޮމެޓީން ފާސްކޮށަްފި\nއޭޕްރީލް 15, 2019 15:35\nމި އިސްލާހަކީ 2015 ވަނަ އަހަރު ވިލިމާލޭ ދާއިރާ މެމްބަރު އަހުމަދު ނިހާން ހުސައިން މަނިކު ހުށަހެޅުއްވި އިސްލާހެއް، އެދުވަހު މިއިސްލާހު ފާސްކުރަން ބޮޗޭމެން މަޖިލިސްތެރޭ ލެވިހަޅޭކާ ޖެއްސިވައްތަރު އެހުރީ ރެކޯޑުކުރެވިފަ. އަދި ސެޒް ފާސްކުރެވުމުން ހަވާއަރުވާހެދި ހަނދާނެއް އަދި ދިވެހިރައްޔިތުން ނުނެތޭ އިނގޭތޯ\nއޭޕްރީލް 15, 2019 16:54\nޝުކުރިއްޔާ! ބޮޗޭ. ތިޔަކަންވެސް ތިޔަ ކޮށްދެއްވީ، ޕީޕީ އެމްގެ ފަރާތުން.\nއޭޕްރީލް 16, 2019 13:00\nތިޔަވިދާޅުވާއެއްޗެއް ހަމަނޭނގުނު އެބިލްފާސް ކުރެއްވީވެސް ތިމާމީހާވެސް ވޯޓްދީގެން މިހާރުވެސް ތިހިރީ އަނބިދަރިންނާ ހުދުތިމާމީހާވެސް ދިގުރާސްތާ 30 އަހަރުގެނައި ގޯތިގެދޮރުގެ އަޅުވެތިކަމުގައި ރަށްރަށުގެ މީހުންނަށް ހިލޭބިންދޫކުރޭ ހަމައެކަނި މާލޭގެ ރަށްޔަތުމީހާ މިކަމުންމަހުރޫމް ވެފައި މިތިބީ5އަހަރުގެ ދައުރެއް ނިންމާފައި ނުހޮވުނީމަ ތިނިކުންނަނީ މާދަމާވެސް ރަށްޔަތުންކައިރިޔަށް ގޮސް ވޯޓުހޯދަން ސަލާންޖަހާއިރު ދައްކާނެ ރަށްޔަތުން ނަށް އެންމެ ދަތިކަމަކީ ގޯތިގެދޮރުގެ ދަތިކަމޭ ލަދުގަންނަން އެނގޭނަމަ މަގުމަށްޗަށްވެސް ނުނުކުތީސް ތިޔަތަނުންމީހަކު ބާތްކަރުތާހޭ\nއޭޕްރީލް 16, 2019 13:02\nކޮންބައެއްބާ ބިންވިއްކޭގޮތަށް ބިލްފާސްކުރީ


Saudi ge igthisaadhu7percent dhashah\nދުނިޔެ އިން އެންމެ ގިނައިން ތެޔޮ އެކްސްޕޯޓް ކުރާ ސައުދީ އަރަބިއްޔާގެ އިގްތިސާދު މި އަހަރު ވަނީ ވަރަށް ބޮޑަށް ދަށްވެފައި\nމިދިޔަ އަހަރާއި އަޅާބަލާއިރު މި އަހަރުގެ ދެވަނަ ކްއާޓާގައި ސައުދީ އަރަބިއްޔާގެ އިގްތިސޯދު ހަތް ޕަސެންޓް ދަށަށް ސޮއްސާލައިފި އެވެ. ސައުދީ ސަރުކާރުން އިއްޔެ ހާމަކުރި ހިސާބު ތަކުގައިވާ ގޮތުން އިގްތިސޯދު ދަށްވުމުގެ އިތުރުން ވަޒީފާ ނެތް މީހުންގެ ނިސްބަތް ވެސް ވަނީ ވަރަށް ބޮޑަށް އުފުލިފަ އެވެ.\nދުނިޔޭގައި ސާފު ނުކުރާ ތެޔޮ އެންމެ ގިނައިން އެކްސްޕޯޓް ކުރާ ސައުދީގެ ތެލުގެ އެކްސްޕޯޓް ވެސް މިދިއަ އެޕްރީލް އިން ޖޫންގެ ނިޔަލަށް ވަނީ 5.3 ޕަސެންޓަށް ދަށްވެފަ އެވެ. މި ގޮތަށް ދިމާވަން މެދުވެރިވި ސަބަބަކީ ކޮރޯނާ ވައިރަސްގެ ބަލާއާފާތުގެ ސަބަބުން ތެލަށް ބަރޯސާ ވާވަރު ދަށްވެފައި ވާތީ އެވެ.\nމި އަހަރުގެ ދެވަނަ ކްއާޓާ ގައި ސައުދީގައި ވަޒީފާ ނެތް މީހުންގެ އަދަދު ވަނީ 15.4 ޕަސެންޓަށް އަރާފަ އެވެ. މިއީ މިހާތަނަށް ވަޒީފާ ނެތް މީހުންގެ އަދަދު އެންމެ މައްޗަށް އެރި ފަހަރެވެ.\nދުނިޔޭގައި ތެޔޮ އެންމެ ގިނައިން އެކްސްޕޯޓު ކުރާ ގައުމު ތަކުގެ މެދުގައިވި ވަގުތީ އެއްބަސް ވުމެއްގެ ސަބަބަބުން ތެލުގެ އަގު ފީފާ އަކަށް 40 ޑޮލަރަށް މައްޗައް ގޮސްފައި ވެއެވެ. އެކަމަކު އެއީ މިއަހަރު ފެށުނު އިރު ތެލުގެ އަގު ހުރި ވަރަށް ވުރެ 40 ޕަސެންޓް ދަށް އަދަދެކެވެ.\nސައުދީ އަރަބިއްޔާ: ގައުމުގެ އިގްތިސޯދު ދަށްވެފައިވާއިރު ވަޒީފާ ނެތް. މީހުންގެ ނިސްބަތް ދަނީ އުފެލެމުން\nއިންޓަނޭޝަނަލް މަނިޓަރީ ފަންޑުން ބުނާ ގޮތުގައި ސައުދީގެ ބަޖެޓް މިއަހަރު އެއްވަރެއްގައި ހިފެހެއްޓުމަށް ތެޔޮ ފީފާ އެއްގެ އަގު 76 ޑޮލަރު ގައި ހިފަހައްޓަން ޖެހެ އެވެ. ނަމަވެސް މިހާރު ތެލުގެ އަގު ހުރި މިންވަރަކީ އެ އަދަދާއި ކައިރިކުރާ މިންވަރެއް ނޫނެވެ. ސައުދީގެ އިގްތިސާދުގެ 80 ޕަސެންޓް ބިނާ ވެފައިވަނީ ތެލުގެ އާމްދަނީގެ މައްޗަށެވެ.\nއައިއެމްއެފް އިން ލަފާ ކުރާ ގޮތުގައި މި އަހަރު ސައުދީ އިގްތިސޯދި 6.8 ޕަސެންޓް ދަށަށް ދާނެ އެވެ. އެކަމަކު އަންނަ އަހަރު 3.1 ޕަސެންޓްގެ ކުރިއެރުމެއް އިގްތިސާދަށް ލިބޭނެ އެވެ.


City council thakah baaru thah cabinet in kanda alhaifi | Mihaaru\nކެބިނެޓް ބައްދަލުވުމުގައި ރައީސް އިބްރާހިމް މުހައްމަދު ސޯލިހާއި ފޮރިން މިނިސްޓަރު އަބްދުﷲ ޝާހިދު މިއަދު މަޝްވަރާ ކުރައްވަނީ. --- ފޮޓޯ: ރައީސް އޮފީސް\nސިޓީ ކައުންސިލްތަކަށް ލިބޭ ބާރުތައް ކެބިނެޓުން ކަނޑައަޅައިފި\n04 ޑިސެމްބަރ 2018 - 18:49 10 comments\nރައީސް އޮފީހުން ބުނީ ކުރީ ސަރުކާރުގެ މިނިސްޓްރީތަކަށް ބަދަލު ކުރި، ސިޓީ ކައުންސިލުގެ ބާރުތަކާއި، ސިޓީ ކައުންސިލުން ދޭ ހިދުމަތްތައް، އަލުން ސިޓީ ކައުންސިލުތަކަށް ބަދަލުކުރުމުގައި، އެ ވުޒާރާއަކާއެކު ވެވޭ އެއްބަސްވުމެއްގެ ދަށުން ކުރިއަށް ގެންދިއުމަށް ކެބިނެޓުން ނިންމާފައިވާ ކަމަށެވެ.\nރައީސް އޮފީހުގައި މިއަދު ބޭއްވި ކެބިނެޓް ބައްދަލުވުން. --- ފޮޓޯ: ރައީސް އޮފީސް\nލާމާރުކަޒީ ނިޒާމުގެ ތެރެއިން އިދާރީ ދާއިރާތައް ހިންގުމުގެ ގާނޫނަށް ކުރީގެ ރައީސް އަބްދުﷲ ޔާމީންގެ ދައުރުގައި ބޮޑެތި ބަދަލުތަކެއް ގެނެސް ކައުންސިލްތަކުގެ ބާރު ކަނޑުވާލި އެވެ. އެގޮތުން ކައުންސިލްތަކުގެ ބައެއް މަސްއޫލިއްޔަތުތައް ވަނީ ސަރުކާރުގެ އެހެން އިދާރާތަކާ ހަވާލުކޮށްފަ އެވެ.\nއަލަށް ސިޓީ ކައުންސިލްތަކަށް ދިން ބާރުތަކުގެ ތެރޭގައި އުފަންވާ ކުދިންނާއި މަރުވާ މީހުންގެ ރިކޯޑް ބެލެހެއްޓުމާއި ސަރުކާރުގެ ކަމާބެހޭ އިދާރާ އިން އަންގާ ގޮތެއްގެ މަތިން ތަފާސް ހިސާބު ނަގައި ބެލެހެއްޓުމާއި ސިޓީއެއްގެ ރަޖިސްޓްރީގައި ރަށްވެހިފައިވާ މީސްމީހުންނާއި ރަށްވެހި ނުވެ، ދިރިއުޅެމުންދާ މީހުންނާއި އެ ސިޓީގައި ދިރިއުޅޭ ބިދޭސީންގެ ދަފްތަރު ބެލެހެއްޓުން ހިމެނެ އެވެ.\nއެކަށީގެންވާ ރައްކާތެރި ގޮތެއްގައި ކުނި ނައްތާލުމާއި މަގާއި ޕާކުތަކާއި މައިދާން ފަދަ ތަންތަން ހުޅުވުމާއި ބަންދު ކުރުމާއި ރާއްޖޭގެ ގާނޫނުތަކާ އެއްގޮތަށް ފިހާރަތަކާއި ހޮޓާތަކާއި ރެސްޓޯރަންޓުތަކާއި ކެފޭތަކާއި އާންމު މާރުކޭޓުތަކުގެ ކަންކަން ހުރޭތޯ ބެލުން ވެސް އަލަށް ކައުންސިލްތަކަށް ދިން ބާރުތަކުގެ ތެރޭގައި ހިމެނެ އެވެ.\nސަރުކާރުން ސިޓީއެއްގެ ގޮތުގައި ކަނޑައަޅާފައި އޮތީ މާލެ އާއި އައްޑޫގެ އިތުރުން ފުވައްމުލަކެވެ.\nއިތުރު ލިޔުންތައް ސަރުކާރު ސިޓީ ކައުންސިލް މާލެ ސިޓީ ކައުންސިލް އައްޑޫ ސިޓީ ކައުންސިލް ރައީސް އިބްރާހިމް މުހައްމަދު ސޯލިހް ފުވައްމުލަކު ސިޓީ ކައުންސިލް


August in feshigen bus dhathurah cash card in faisaa dhekkeyne | Mihaaru\nއޮގަސްޓް މަހުން ފެށިގެން ބަހުގައި ކޭޝް ކާޑު ބޭނުންކުރެވޭނެ: އާޒިމް\nއެމްޓީސީސީގެ މެނޭޖިން ޑިރެކްޓަރު އާދަމް އާޒިމް ނޫސްވެރިންގެ ބައްދަލުވުމެއްގައި ވާހަކަ ދައްކަވަނީ ---ފޮޓޯ: ފަޔާޒް މޫސާ | މިހާރު\n20 ޖޫން 2022 - 10:52\nއެމްޓީސީސީގެ ރާއްޖެ ޓްރާންސްޕޯޓް ލިންކް (އާރްޓީއެލް) ބަހުގެ ހިދުމަތުގައި ކޭޝް ކާޑުން ފައިސާ ދެއްކޭނެ އިންތިޒާމް އޮގަސްޓް މަހުގެ އެއްވަނަ ދުވަހު ފަށާނެ ކަމަށް އެމްޓީސީސީގެ މެނޭޖިން ޑިރެކްޓަރު އާދަމް އާޒިމް ވިދާޅުވެއްޖެ އެވެ.\nމިހާރު ބަސް ދަތުރުތަކުގައި ބޭނުންކުރާ ކާޑު ޓޮޕްއަޕް ކުރަން ޖެހޭތީ ކަސްޓަމަރުންނަށް ދިމާވާ ދަތިތަކާ ގުޅޭގޮތުން ކޮށްފައިވާ ޓްވީޓަކަށް ޖަވާބު ދެއްވަމުން އާޒިމް ވިދާޅުވީ "ޓަޗް އެންޑް ގޯ" ބީއެމްއެލް ކާޑުގެ ހިދުމަތާ އެކު ކިއުއާރް ކޯޑު ބޭނުން ކޮށްގެން ވެސް ބަހުގެ ހިދުމަތަށް ފައިސާ ދެއްކޭނެ ކަމަށެވެ. އެއީ އެމްޓީސީސީ، ބީއެމްއެލް އަދި މާސްޓާ ކާޑު ގުޅިގެން ދޭން ހަމަޖެހިފައިވާ ހިދުމަތެކެވެ.\n1 August 2022 in feshigen QR code adhi “touch and go” @bankofmaldives card beynun kohgen dhathuru kureveyne. #RTL\n— Adam Azim (@adamazim) June 19, 2022\nއެ ހިދުމަތާ އެކު ބީއެމްއެލް އިން ގަބޫލުކުރާ ވިސާ، އެމެރިކަން އެކްސްޕްރެސް އަދި މާސްޓަ ކާޑު ބޭނުންކޮށްގެން ބަހަށް ފައިސާ ދެއްކޭނެ އެވެ. އަދި ކިއުއާރް ކޯޑުން މޮބައިލް ޕޭ މެދުވެރިކޮށް ވެސް ބަސް ދަތުރަށް ފައިސާ ދެއްކޭނެ އެވެ.\nއެމްޓީސީސީގެ ފްލީޓަށް އަލަށް އިތުރުކުރި ބައެއް ބަސްތައް ---ފޮޓޯ: ފަޔާޒް މޫސާ | މިހާރު\nހުޅުމާލެ ދެވަނަ ފިޔަވައްސަށް ހާއްސަކޮށްގެން އެމްޓީސީސީގެ ބަސް ފްލީޓަށް އިތުރުކުރި 15 ބަހާ އެކު މިހާރު ވަނީ ބަހުގެ ދަތުރުތައް އިތުރުކޮށްފަ އެވެ.\nމިހާރުވެސް މާލެ ސަރަހައްދުގައި ބަސް ދަތުރުކުރާ ވެސްޓް ޕާކް ރޫޓް، ކާނިވާ ރޫޓް އަދި އެއާޕޯޓް ރޫޓަށް ކޮންމެ 10 މިނިޓަކާއި 15 މިނިޓެއްގެ ތެރޭގައި ހުޅުމާލެ2އިން ބަސް ދަތުރު ކުރާނެ އެވެ.\nބަހުގެ ޚިދުމަތް އެމްޓީސީސީ ބީއެމްއެލް އާދަމް އާޒިމް، އެމްޑީ/އެމްޓީސީސީ\n19 ކޮމެންޓް,6ރިއެކްޝަންސް\nތިޔަ ގެއްލެނީ ވަރަށް ވަގުތު\nދުނިޔޭގެ އެހެން ގައުމުތަކުގައި ޕަބްލިކް ޓްރާސްޕޯޓަކީ ވަރަށް އަގުހެޔޮކޮށް ކުރާކަމެއް ނަމަވެސް ރާއްޖެގައި މާލެއިން ހުޅުމާލޭ ފޭސް2އަށް ރުފިޔާ މީބޮޑު ވަރު. އިންޑީޔާ ލަންކާގައި މާދުރަށް ދަތުރު ކުރެވޭ ވަކި ލާރޮކޮޅަކަށް.\nދިއްލީގައި ގެ ކުލި ހުރިވަރާއި މާލޭމީހުން މާލޭގެ ގެތައް ކުއްޔަށްދޭވަރާއި ހުރި ތަފާތުވެސް ލިޔެލަންވީނު.\nމިތަނުގަ ގިނަ މީހުން ކޮމެންޓްކުރަނީ ލިއެފަ އޮތް އެއްޗެއް ރަގަޅަށް ނުކިޔާހެން ހީވަނީ. މިހާރު އެވީ ވަރަށް ބޮޑު ފަސޭހައެއް.\nޢެމްޓީސީސީ ގެ މަސައްކަތަކަށް ކޮމެންޓުކުރަނީ. ލޮލް\nޥިލިގިނލި އޮންނަކަން ވެސް އަޒިމަށް ނޭނގެ! ލޮލް\nވިލިނގިއްޔަށް ދާމީހުންނަށް ކާޑުން ފައިސާ ކެނޑޭގޮތެއް ނުވޭ އަދި މިހާތަނަކަށް. މިހާރު ޚިދުމަތްދޭތާ 25 އަހަރު. އަދި ފައިސާ ދެއްކީމަ ދެއްކިކަން އެނގޭ ރަސީދެއް އެސްއެމްއެސް އެއްހާ ހިސާބުވެސް ދޭ ބައެއް ނޫން އެމްޓީސީސީ އަކީ. އެކަމަކު ބަސް ދަތުރުކުރާ މީހުންގެ އަތުން އޮގަސްޓުން ފެށިގެން ކާޑުން ކެނޑޭނެ ވާހަކަ ބުނީމަ ހައިރާނުން ހައިރާން ވެއްޖައިން.\nބޭރުގައުމުތަކުގައިވެސް ބަހަކީ ބޭނުންވާ މީހާ ދުވެފައިގޮސްވެސް އެރޭގޮތަށް އޮންނަ އެއްޗެއް.. ކާޑުނެތިއްޔާ ބަހުން ދަތުރެއް ނުކުރެވޭ!\nޢަޒިމޫ! ޥިލިނގިލި ސީޒަން ޓިކެޓަށް އަދިވެސް ހަމަ ނަގުދު ފައިސާ ދޭންޖެހެނީ. ޢެކަމަށް ހައްލެއް އަންނާނެބާ؟ 2022 ވިއްޔަމީ. ޙުރިހާ ކަމެއް އޮންލައިންކޮށް އެކަމު ވިލިނގިލި ފެރީ ސާރވިސް ކައުންޓަރު އުޅެނީ 1960 ގަ ވިއްޔާ!!!\nވަގުތުން ފައިސާ ދީގެން ބަހަށް ނޭރުވުމަކީ ދެރަ ކަމެއް. މިކަން ކޮންމެވެސް ގޮތަކުން ހައްލުވާންޖެހޭ. ދަތުރުފަތުރު ކުރުމަކީ އަސާސީ ޙައްޤެއް\nމިސޮރަކީ ވަރަށް ޑިޖިޓަލް ސޮރެށް. މިހާރު އެގޮވަނީ ޓަޗް ކުރާށޯ.\nކިހާ ބޮޑު ދުއްޕާނެއް މިޖެހެނީ މި ކާޑުން އަރައިގަންނަން ވެއްޖެ އެއްނު. ހާދަ ބޮޑެތި އިނދަގުލާ ކުރިމަތިލާންޖެހެޔޭ މި ކާޑަކާހެދި.


Pest jalugai hure haihoonu kamuge halhuthaalu kohfi\nހައްގު ހޯދުމަށް ޕެސްޓު ޖަލުގައި ހައިހޫނުކަމުގެ ހަޅުތާލުކޮށްފި\n12 ޖުލައި 2021 - 22:16:52\nދިވެހި މިއުޒިކް އިންޑަސްޓްރީގައި "ރެޕް ކިންގު" ގެ ގޮތުގައި މަޝްހޫރު ވެފައިވާ އިސްމާއީލް އިފްހާމް މުހައްމަދު (ޕެސްޓު) ބަންދުގައި ހުރެ، ހައްގު ހޯދުމަށް ހައިހޫނުކަމުގެ ހަޅުތާލުކޮށްފިއެވެ.\nމަސްތުވާތަކެތީގެ މައްސަލައެއްގައި މިއަހަރުގެ މާޗް މަހުގެ 13 ވަނަ ދުވަހު ހައްޔަރުކުރުމަށްފަހު، ޕެސްޓު ހުރީ ޝަރީއަތް ނިމެންދެން ބަންދުކޮށްފައެވެ.\nޕެސްޓު ނިސްބަތްވާ ސިމްބޮލިކް ރެކޯޑްސް އިން މިއަދު ވަނީ ޕެސްޓު ބަންދުގައި ހުރެ ފޭނުންނަށް ފޮނުވި ހާއްސަ މެސެޖެއް ހިއްސާކޮށްފައެވެ. އެގޮތުން ސިމްބޮލިކުން ކުރި ފޭސްބުކު ޕޯސްޓެއްގައި ބުނީ ހުރިހާ އެންމެންނަށް ވަރަށް ބޯކޮށް ސަލާމް ބުނާ ކަމަށެވެ. ޕެސްޓު ބުނީ އޭނާ ދޫނިދޫ ގޮޅީގައި އޮވެގެން ވެސް އެހެން މީހުންގެ ހައްގުތައް ހިމާޔަތްކުރަން މަސައްކަތް ކުރާ ކަމަށާއި އެކަމަށް ފައިޓް ކުރާ ކަމަށެވެ. އަދި ޕެސްޓުގެ ހާލު ރަނގަޅުކަން ވެސް މި ޕޯސްޓުގައި ވަނީ ފާހަގަކޮށްފައެވެ.\n"އަހަރެން ވަރަށް ފިޓު. އެންމެނަށް ބޯކޮށް ސަލާން. މަ މިއުޅެނީ ރެޕެއް ލިޔެލަން ކަރުދާސްކޮޅަކާ ގަލަމެއް ނުލިބިގެން" ރެޕްލަވަކިޔުންތެރިޔާ ޕެސްޓު ބުނެފައިވެއެވެ.\nޕެސްޓުއާ ގުޅޭ ގޮތުން އިތުރު މައުލޫމާތު ހޯދާލަން ސީއެންއެމްއިން ސިމްބޮލިކް ރެކޯޑްސްގެ މެނޭޖަރަށް ގުޅާލުމުން އޭނާ ބުނީ ވަކީލުން މެދުވެރިކޮށް ފޮނުވި މެސެޖުގައި ޕެސްޓު ފާހަގަކޮށްފައިވަނީ ޕެސްޓު އަމިއްލަ ހައްގުތަކާއި އެހެން މީހުންގެ ހައްގުތައް ހޯދުމަށް ވެސް ޖަލުގައި މަސައްކަތް ކުރަމުން އަންނަ ކަމަށެވެ.\nއެގޮތުން ކަސްޓޯޑިއަލްގައި ހުރެ ޑޮކްޓަރަށް ދައްކަން ގެންގޮސްނުދިނުމުން، ޕެސްޓު ހަތަރު ދުވަސް ވަންދެން ހައިހޫނުކަމުގެ ހަޅުތާލުކުރި ކަމަށް މެނޭޖަރު ފާހަގަކުރިއެވެ. އޭނާ ބުނީ ޕެސްޓު ފަހުން ޑޮކްޓަރަށް ދައްކައިދީފައިވާ ކަމަށެވެ.\nއަދި ކޯޓުން ވަނީ ޕެސްޓު ރިމާންޑު ޖަލަކަށް ބަދަލުކުރުމަށް ފުލުހުންނަށް އަމުރުކޮށްފައި ކަމަށާއި ނަމަވެސް ރިމާންޑު ޖަލަކަށް ބަދަލުކޮށްދީފައިނުވުމުގެ ސަބަބުން އަނެއްކާ ވެސް މިފަހުން ޕެސްޓު ހައިހޫނުކަމުގެ ހަޅުތާލުކުރިކަމަށެވެ. އަދި 8 ދުވަހަށް ފަހު، ސިއްހީ ހާލަތު ހުރި ގޮތުން އާއިލާއިން ދިން ނަސޭހަތްތަކާއެކު މިހާރު ޕެސްޓު ހުރީ ކައިގެން ކަން ވެސް އޭނާ ފާހަގަކުރިއެވެ.\nޕެސްޓުގެ މައްޗަށް މައިގަނޑު ފަސް ދައުވާއެއް ކޮށްފައިވާއިރު، އޭގެ ތެރޭގައި ކެނެބިސް ޓްރެފިކްކުރުމުގެ ކުށުގެ ދައުވާ އާއި، ޑައިމޯފިން ޓްރެފިކްކުރުމުގެ ކުށުގެ ދައުވާ އާއި، މަސްތުވާއެއްޗެއް ޓްރެފިކް ކުރުމުގެ ކުށުގެ ދައުވާ އަދި ކެނެބިސް ބޭނުންކުރުމުގެ ކުށުގެ ދައުވާގެ އިތުރުން ކުށްކޮށްގެން ހޯދާ މުދަލާއި ފައިސާ ބޭނުންކުރުމާއި އަތުގައި ބެހެއްޓުމާއި ސިއްރުކުރުމުގެ ކުށުގެ ދައުވާ ހިމެނެއެވެ.\n"ރީތި ކުދިން ފެނި" ލަވައިން މަޝްހޫރުކަން ހޯދި ޕެސްޓަކީ ރާއްޖޭގައި މިހާތަނަށް ހުރި އެންމެ މޮޅު އެއް ރެޕް އާޓިސްޓު ކަމަށް ގިނަ ބަޔަކު ގަބޫލުކުރާ ލަވަކިޔުންތެރިއެކެވެ. އޭނާ މަޝްހޫރުވެފައި ވަނީ ރާއްޖޭގެ "ރެޕް ކިންގް" ނުވަތަ ރެޕްގެ ރަސްގެފާނުގެ ގޮތުގަ އެވެ.


Premier League: Arsenal ge mahchah Liverpool kuri hoadhi iru,...\nޕްރިމިއާ ލީގު: އާސެނަލްގެ މައްޗަށް ލިވަޕޫލް ކުރިހޯދިއިރު، ޔުނައިޓެޑު ބަލިވެއްޖެ\nލިވަޕޫލް މޮޅުވީ އާސެނަލްއާ ވާދަކޮށް 1-3 ގެ ނަތީޖާއަކުން\nޔުނައިޓެޑް ބަލިވީ ކްރިސްޓަލް ޕެލަސްއާ ވާދަކޮށް 1-2 ގެ ނަތީޖާއަކުން\nކ. މާލެ 25 އޯގަސްޓު 2019 | އާދީއްތަ 07:52 1,978\nއާސެނަލް އަދި ލިވަޕޫލް ބައްދަލުކުރި މެޗުގެ ތެރެއިން - ޓްވިޓަރ\nޕްރިމިއާ ލީގުގައި އާސެނަލްގެ މައްޗަށް ލިވަޕޫލް ކުރިހޯދިއިރު، މެންޗެސްޓަރ ޔުނައިޓެޑު ބަލިވެއްޖެއެވެ.\nއާދީއްތަ ދުވަހުގެ ރޭ ކުޅުނު މެޗުން ލިވަޕޫލް މޮޅުވީ އާސެނަލްއާ ވާދަކޮށް 1-3 ގެ ނަތީޖާއަކުންނެވެ.\nލިވަޕޫލް ދަނޑުގައި ކުޅުނު މި މެޗު ފެށިގެން ދެޓީމުގެ ފަރާތުންވެސް ފެނުނީ ދާދި ހަމަހަމަ ކުޅުމެކެވެ. އެގޮތުން ލަނޑު ޖެހުމަށް ދެޓީމަށްވެސް ފުރުސަތުތަކެއް ކުރީކޮޅު ލިބި ބޭކާރުވިއެވެ.\nމެޗުގައި ފުރަތަމަ ލަނޑު ޖަހާ ލީޑު ނެގީ ލިވަޕޫލުންނެވެ. މި ލަނޑު 41 ވަނަ މިނެޓުގައި އެލެގްޒެންޑްރާ އާނޮލްޑްގެ އެހީތެރިކަމާއެކު ކާމިޔާބުކުރީ މަޓިޕްއެވެ.\nމި ލަނޑަށްފަހުވެސް ލިވަޕޫލަށް ވަނީ ލީޑު ފުޅާކުރަން ފުރުސަތު ލިބިފައެވެ. ނަމަވެސް އެ ފުރުސަތުގެ ބޭނުން އެޓީމަށް އެންމެ އެދެވޭ ގޮތެއްގައި ހިފިފައެއް ނުވެއެވެ.\nދެވަނަ ހާފް ފެށިގެން ލިވަޕޫލުން ވަނީ ލީޑު ފުޅާކޮށްފައެވެ. މި ލަނޑު 49 ވަނަ މިނެޓުގައި އެޓީމަށް ލިބުނު ޕެނަލްޓީއަކުން ކާމިޔާބުކުރީ މުހައްމަދު ސަލާހުއެވެ. އަދި 58 ވަނަ މިނެޓުގައި ސަލާހު ވަނީ އިތުރު ލަނޑެއް ކާމިޔާބުކޮށް ލިވަޕޫލަށް ލީޑު އިތުރަށް ފުޅާކޮށްދީފައެވެ.\nމެޗު ނިމުމުގެ ކުރިން އާސެނަލްއަށް ސުން ކަނޑުވާލަދިނީ ޓޮރޭރާއެވެ. އޭނާ މި ލަނޑު ކާމިޔާބުކުރީ 86 ވަނަ މިނެޓުގައެވެ.\nމި ނަތީޖާއާއެކު ލިވަޕޫލް އޮތީ މިހާތަނަށް ލީގުގައި ކުޅުނު ތިން މެޗުވެސް ކާމިޔާބުކޮށް، ނުވަ ޕޮއިންޓާއެކު އެއްވަނައިގައެވެ. މެޗުން ބަލިވި އާސެނަލް އޮތީ ހަ ޕޮއިންޓާއެކު ދެވަނައިގައެވެ.\nލީގުގައި އަންނަ ހޮނިހިރު ދުވަހު ބާންލީއާ ދެކޮޅަށް ލިވަޕޫލް ރަށުން ބޭރުގައި ނިކުންނައިރު، އާސެނަލް އަމިއްލަ ދަނޑުގައި ނިކުންނާނީ ޓޮޓެންހަމް ހޮޓްސްޕާއާ ދެކޮޅަށެވެ.\nއާދީއްތަ ދުވަހުގެ ރޭ ކުޅުނު މެޗުން ޔުނައިޓެޑް ބަލިވީ ކްރިސްޓަލް ޕެލަސްއާ ވާދަކޮށް 1-2 ގެ ނަތީޖާއަކުންނެވެ.\nޔުނައިޓެޑު ދަނޑުގައި ކުޅުނު މި މެޗުގައި ފުރަތަމަ ލަނޑު ޖަހާ ލީޑު ނެގީވެސް ޕެލަސްއިންނެވެ. މި ލަނޑު 32 ވަނަ މިނެޓުގައި އެޓީމަށް ކާމިޔާބުކޮށްދިނީ އަޔިއުއެވެ.\nމި ލަނޑާއެކު ޔުނައިޓެޑުން ވަނީ ކުޅުން ރަނގަޅުކޮށްފައެވެ. އެގޮތުން އެޓީމުން ވަނީ ފުރަތަމަ ހާފް ނިމުމުގެ ކުރިން ގިނަ ހަމަލާތަކެއް ޕެލަސްގެ ގޯލަށް ފޮނުވާލައި، ނުރައްކާކޮށްފައެވެ.\nނަމަވެސް ޔުނައިޓެޑަށް ލިބުނު ފުރުސަތުތަކުގެ ބޭނުން އެންމެ އެދެވޭ ގޮތެއްގައި ފުރަތަމަ ހާފްގައި ހިފިފައެއް ނުވެއެވެ.\nދެވަނަ ހާފްގައި ޔުނައިޓެޑުން ބަދަލުތަކެއް ގެނެސް، ވަރުގަދަކޮށް ފެނުނުއިރު ލަނޑު ޖެހުމަށް އެޓީމަށް ގިނަ ފުރުސަތު މި ހާފްގައި ލިބުނެވެ. އެގޮތުން މެޗު ނިމެން މިނެޓަކަށް ވެފައި ވަނިކޮށް ޖޯންސް އެޓީމަށް ނަތީޖާ އެއްވަރުކޮށްދިނެވެ.\nނަމަވެސް އިތުރު ވަގުތުގައި ޕެލަސްއިން ވަނީ ލަނޑެއް ކާމިޔާބުކޮށް އަނބުރާ ލީޑު ހޯދައި މެޗު ކާމިޔާބުކޮށްފައެވެ. މި ލަނޑު އެޓީމަށް ކާމިޔާބުކޮށްދިނީ ވެން އަންހޮލްޓްއެވެ.\nމި ނަތީޖާއާއެކު ޔުނައިޓެޑު ކުޅުނު ތިން މެޗުގެ ތެރެއިން އެއް މެޗުން މޮޅުވެފައިވާއިރު، އެއް މެޗުން ވަނީ ބަލިވެފައެވެ. އަދި އަނެއް މެޗުން އެޓީމު ވަނީ އެއްވަރުވެފައެވެ. އަދި ޕެލަސްވެސް ވަނީ ކުޅުނު ތިން މެޗުގެ ތެރެއިން އެއް މެޗުން މޮޅުވެ، އެއް މެޗުން ބަލިވެފައެވެ. އަދި އެޓީމުވެސް ވަނީ އެއް މެޗުން އެއްވަރުވެފައެވެ.


Booster dose jahan Raees ilthimaas kurahvaifi | ThePress\n15 January 2022, 12:45\nރައީސް ސޯލިހު ވެކްސިންގެ ދެވަނަ ޑޯޒް ޖައްސަވަނީ / ފައިލް ފޮޓޯ: ރައީސް އޮފީސް\nކޮވިޑް-19އިން ރައްކާތެރި ވުމަށް ހުރިހާ ރައްޔިތުން ވެސް ވެކްސިންގެ ބޫސްޓާ ޑޯޒް ޖަހަން ރައީސް އިބްރާހިމް މުހައްމަދު ސޯލިހް އިލްތިމާސް ކުރައްވާފިއެވެ.\nކޮވިޑު ވެކްސިންގެ ޑޯޒްތައް ފުރިހަމަކުރިތާ ހަ މަސް ފުރިހަމަ ވެފައިވާ 18 އަހަރުން މަތީގެ އެންމެނަށް މިއަދުން ފެށިގެން ވެކްސިން ޖަހަން ހުޅުވާލާފައި ވާއިރު ރައީސް ސޯލިހް މިއަދު ކުރެއްވި ޓްވީޓެއްގައި ވިދާޅުވީ، ކޮވިޑް-19ގެ އޮމިކްރޯން ވޭރިއަންޓުން ސަލާމަތް ވުމަށް އޮތް އެންމެ ރަނގަޅު ވަސީލަތަކީ ވެކްސިންގެ ބޫސްޓާ ޑޯޒް ކަމަށެވެ.\nމިގޮތުން ބޫސްޓާ ޑޯޒް ޖެހުމުގެ ޕްރޮގްރާމް މިއަދު ފަށާފައިވާކަން ފާހަގަ ކުރައްވާ ރައީސް ވަނީ ހުރިހާ ރައްޔިތުން ވެސް ބޫސްޓާ ޑޯޒް ޖެހުމަށް އިލްތިމާސް ކުރައްވާފައެވެ.


Inthikhaab laskuran jehey evves sababeh ney: EC | Mihaaru\nއިންތިހާބު ލަސްކުރަން ޖެހޭ އެއްވެސް ސަބަބެއް ނެތް: އީސީ\nއިލެކްޝަންސް ކޮމިޝަންގެ ރައީސް އަހުމަދު ޝަރީފް ނޫސްވެެރިންނާ މިއަދު ވާހަކަ ދައްކަވަނީ. މިހާރު/ފޮޓޯ: ނިޝާން އަލީ\nއިންތިހާބާ ބެހޭ މައި މަރުކަޒުގައި ބޭއްވި ނޫސްކޮންފަރެންސެއްގައި އީސީގެ ރައީސް އަހުމަދު ޝަރީފް ވިދާޅުވީ އިންތިހާބު ފަސްކުރަން ދައްކާނެ ގާނޫނީ އެއްވެސް ހުއްޖަތެއް ނޯންނާނެ ކަމަށެވެ. ކޯޓަށް ގޮސްގެން އިންތިހާބު ލަސްކުރަން ބަޔަކު މަސައްކަތް ކޮށްފާނެތީ އެކަމަށް ކޮމިޝަން އޮތީ ތައްޔާރުވެފައި ކަމަށް ވެސް އޭނާ ވިދާޅުވި އެވެ.\n"އަޅުގަނޑުމެން ދަންނަވާލަން ބޭނުންވަނީ6އޭޕްރީލްގައި ބޭއްވުމަށް ކަނޑައަޅާފައިވާ ރައްޔިތުންގެ މަޖިލީހުގެ އިންތިހާބު ފަސްކުރަން ޖެހޭ އެއްވެސް ގާނޫނީ ހުއްޖަތެއް ނޯންނާނެ،" ޝަރީފް ވިދާޅުވި އެވެ.\nއޭނާ ވިދާޅުވި ގޮތުގައި އިންތިހާބާ ބެހޭ ހުރިހާ ކަމެއް ވެސް ކޮމިޝަނުން ކޮށްފައި ވަނީ ވަރަށް ބޮޑަށް ވިސްނައިގެން ގާނޫގައިވާ ގޮތަށެވެ. އެގޮތުން އެކި ކަންކަމުގައި ގާނޫނުން ކަނޑައަޅާފައިވާ މުއްދަތާ ކައިރި ނުވެ، އިތުރު ވަގުތު ވެސް ލައިގެން މަސައްކަތްކޮށްފައިވާ ކަމަށް އޭނާ ވިދާޅުވި އެވެ.\nޝަރީފް ވިދާޅުވީ ރިސޯޓްތަކަށް ރީރަޖިސްޓްރީ ކުރަން ޖެހޭ ބައެއް ފަރާތްތަކަށް ރީރަޖިސްޓްރީ ކުރާނެ ފުރުސަތު ނުލިބޭ ކަމަށް ބުނެ އިންތިހާބު ލަސްކުރަން ބަޔަކު މަސައްކަތް ކުރާ ކަމުގެ މައުލޫމާތު ލިބިވަޑައިގެންފައިވާ ކަމަށެވެ.\nއެނގިފައިވާ ގޮތުގައި އިދިކޮޅު ފަރާތްތަކުން ކޯޓަށް ވައްދަން އުޅެނީ ޝެރެޓަން ރިސޯޓްގައި ވޯޓް ފޮށި ނުބަހައްޓަން ނިންމުމުން ރީރަޖިސްޓްރީ ކުރަން ޖެހޭ މީހުންގެ ތެރެއިން ބަޔަކަށް އެ ފުރުސަތު ނުލިބުނު މައްސަލައެއްގަ އެވެ.\nނޫސްކޮންފަރެންސްގެ ފަހުން ޝަރީފް ވިދާޅުވީ ޝެރެޓަން ރިސޯޓްގައި ފޮށި ނުބަހައްޓަން ފުރަތަމަ ނިންމީ އެ ރިސޯޓުގެ މެނޭޖްމަންޓުން ކަމަށެވެ. ނަމަވެސް ވަގުތު ފާއިތުވި ފަހުން އެ ރިސޯޓުން އެދުނީ ފޮށި ބަހައްޓަން ކަމަށް އޭނާ ވިދާޅުވި އެވެ.\n"އަޅުގަނޑުމެންނާ ރިސޯޓާ ދެމެދު އެކަމުގައި ކުރި މުއާމަލާތްތައް ލިޔެކިއުމުން ފެންނަން ހުންނާނެ. އަނެއްކާ އެ ރިސޯޓްގައި މަސައްކަތްކުރާ ބައެއް މީހުން ވަނީ ރީރަޖިސްޓްރީ ކޮށްފައި. އެހެންވީމާ އިންތިހާބު ލަސްކުރުމުގެ އެއް ޕަސެންޓް ފުރުސަތު ވެސް ނެތް،" ޝަރީފް ވިދާޅުވި އެވެ.\nއޭނާ ވިދާޅުވި ގޮތުގައި އިންތިހާބަށް ވާން ޖެހޭ ތައްޔާރީތަކުގެ 99 ޕަސެންޓް މިހާރު ވަނީ ނިމިފަ އެވެ. އެހެންކަމުން އިންތިހާބު ލަސްކޮށްފި ނަމަ އިތުރު 20 މިލިޔަން ރުފިޔާ ހަރަދުވާނެ ކަަމަށް ލަފާކުރެއްވޭ ކަމަށް ވެސް އޭނާ ވިދާޅުވި އެވެ.\nމަޖިލިސް އިންތިހާބުގެ ވޯޓާސް ރަޖިސްޓްރީއާ ބެހޭ ޖުމްލަ ހަތް މައްސަލައެއް އެކި ފަރާތްތަކުން ވަނީ ހައި ކޯޓަށް ހުށަހަޅައިފަ އެވެ.\ninthihaabu fass kureveytho PPM in ebaulhey, ekameh nuvaane: Raees\nމަޖިލިސް އިންތިހާބު ލަސްކުރަން އިދިކޮޅު ބައެއް ފަރާތްތަކުން މަސައްކަތް ކުރާ ކަމަށް ވިދާޅުވެ، ރައީސް އިބްރާހީމް މުހައްމަދު ސޯލިހު ވެސް މިއަދު ވަނީ ކަންބޮޑުވުން ފާޅުކުރައްވައިފަ އެވެ.\nކުރީގެ ރައީސް މުހައްމަދު ނަޝީދު އަރިހުގައި ހއ. އާއި ހދ. އަށް ކުރައްވާ ކެމްޕެއިން ދަތުރުފުޅުގައި ހަނިމާދޫގައި ހުންނަވައި ރައީސް ވިދާޅުވީ ޕީޕީއެމުން މަސައްކަތްކުރަނީ އެ ބޭފުޅުން ސަރުކާރުގައި ތިއްބެވިއިރު ވެސް ކަންކުރި ގޮތަށް ކޯޓަށް ގޮސްގެން އިންތިޚާބު ފަސްކުރަން ކަމަށެވެ. ނަމަވެސް އެކަން ކަމަށް ސަމާލުވެ ހުންނެވި ކަމަށް ވިދާޅުވި އެވެ. "އަޅުގަނޑުމެން މިތިބީ ވަރަށް ސަމާލުވެ. އިރާދަކުރެއްވިއްޔާ އިންތިޚާބު ބާއްވަން އިލެކްޝަންސް ކޮމިޝަނުން ކަނޑައަޅާފައި އޮތް6އޭޕްރީލްގައި އިންތިޚާބު ބޭއްވިގެންދާނެ،" ރައީސް ވިދާޅުވި އެވެ. އެންމެ ފަހުން ބޭއްވި ލޯކަލް ކައުންސިލް އިންތިޚާބު ވަނީ ޕީޕީއެމުން ކޯޓަށް ހުށަހަޅައިގެން ފަސްކޮށްފަ އެވެ. އަދި ރިޔާސީ އިންތިޚާބު، ބޮޑު ތަފާތަކުން ނާކާމިޔާބު ވުމުން އެ އިންތިޚާބު ބާތިލްކުރުމަށް ވެސް އެ ޕާޓީން ކޯޓަށް ހުށަހެޅި އެވެ. ނަމަވެސް އެކަން ކާމިޔާބު ވެފައެއްނުވެ އެވެ.\nރައްޔިތުންގެ މަޖިލިސް އިލެކްޝަންސް ކޮމިޝަން އީސީގެ ރައީސް އަހުމަދު ޝަރީފް ރައްޔިތުންގެ މަޖިލީހުގެ އިންތިޚާބު 2019\n11 ކޮމެންޓް, 48 ރިއެކްޝަންސް\nލަސްކުރިޔަސް ފަސްކުރިޔަސް ވޭތުވީ އެއްވެސް އިންތިޚާބެއް ކާމިޔާބުކުރެވިފައެއް ނެތެވެ. ދެންވެސް އިރާދަކުރެއްވިއްޔާ އަނިޔާވެރިކަމާއި ކޮރަޕްޝަނާއި ފަސާދަ އިއާދަކުރުމަށް ރައްޔިތުންގެ އަޣުލަބިއްޔަތު އަނބުރާލުމަކީ ފައިސާއަކުން ބާރަކުން ނުފޫޒަކުން ކޯޓަކުން ކުރެވޭނެ ކަމެއް ނޫނެވެ.\nގާނޫނީ ހުއްޖަތެއް އޮވެގެންތޯ މިދިޔަ ރިޔާސީ އިންތިހާބުގާ ރައްޔިތުންއެޅި ވޯޓް ކައްވާލީ؟؟؟؟\nއިންތިހާބުވެސް ލަސްކޮއްގެން ތި މީހުން ބޭނުންވާ ޖަރީމާ ހިންގޭނީ!\nސަބަބެެއް ނޫންތޯ ފައިސާތައް އެކައުންޓުން ނެރެގެން ރިޝަވަތަށް ބަހަން ވަގުތު ނުވުން؟\nސަރުކާރާ މިނިވަން މުއައްސަސާ އަކާ އެއް ރާގެއް އެއް ނެށުމެއް އެއް ލަވައެއް މި ކިޔަނީ ކީއްވެބާ؟ ރިޝަވަތު ނެގީބާ؟ ރިޔާސީ އިންތިހާބުގައި ވެސް ރިޝަވަތު މިލިޔަންޑޮލަރުން ނެގި މީހުން ބިރެއް ފަހެއް ސިހުމެއްނެތި ނެގި އަދި އޯޑިއޯވެސް ލީކުވި.\nމިނިވަން މުއައްސަސާތަކަކީ ސަރުކާރުން ކިޔާ ކޮންމެ އެއްޗަކާ ދިމާ އިދިކޮޅަށް އެއްޗެއް ބުނަންޖެހޭ ތަނެއްތަ؟ މީހަކު އަޅެ އަޖައިބެއް ނުވާނެ؟\nނަޝީދު އުޅޭގޮތުން ޖުޑިޝަރީ އަދި މިނިވަން މުއައްސަސާތަށް ކަންބޮޑުވެ އެމީހުންގެ އަތުން ބާރު ގޮސްދާނެތީ ހުރިހައިވެސް މައްސަލައަކީ، ނަޝީދުވެސް ވެރިކަމަށް ކޯލިޝަނުން އައިގޮތަށް ކޯލިޝަން ގުޅިގެން މަޖިލިސް ހޯދައި ކަންކަން އިސްލާހްކުރިނަމަ މިހެން ނުވީސް، އެކަމަކު ނަޝީދު ގަބޫލުކުރެވޭ ގޮތުގައި އިސްލާހްކުރެވޭނީ އޭނާއަށް އެކަނި، މިމާހައުލު އުފެއްދީ ނަޝީދު، ނަޝީދު ގެންދިޔައީ މިމަގަށް ވިނަކޮށަމުން މަގުހަދަމުން\nބަލަ ނަޝީދު އަކާއި ކޮންކަމެއް........ އެއްވެސް މީހެއްގެ އަތުގައި ބާރެއް އޮންނަންނުޖެހޭ...... އެބަޔަކަށް ގާނޫނީގޮތުން ހަވާލުކޮށްފައިވާ ވާޖިބު އަދާކުރުމުގެ ފުރުސަތު އެކަނި އޮތީ......... ތިބުނާ ގޮތުން ހީވަނީ ޖުޑިޝަރީ އަކީ ބޭނުންހާ ގޮތަކަށް ކަންތައްތައް ކުރަން ހުއްދަ ބައެއް ހެން .......\nނަޝީދު ނަޝީދު ނަޝީދު ނަޝީދު ނަޝީދު ނަޝީދު ނަޝީދު ނަޝީދު ނަޝީދު ނަޝީދު ނަޝީދު ނަޝީދު ނަޝީދު ނަޝީދު ނަޝީދު ނަޝީދު ނަޝީދު ނަޝީދު ނަޝީދު ނަޝީދު ނަޝީދު ނަޝީދު ނަޝީދު ނަޝީދު ނަޝީދު ނަޝީދު ނަޝީދު ނަޝީދު ނަޝީދު ނަޝީދު. ތި ކިޔޭހާވެސް އެއްޗަކީ އޭނަގެނަން. ނިދީގަވެސް ކިޔަނީ އޭނަގެނަންދޯ\nއަދި ނުވިސްނެނީ. އެމްޑީޕީ މީހުން ޖޭޕީ ތެރޭ ތިބި ރައީސް ޔާމީނުގެ މީހުންތަކަށް ކެމްޕެއިންކޮށްދީ ގޮނޑިތައް ހިލޭ ދިންނަމަ އަދި މި ކުރަން އުޅޭ ބައާވާތް މާ އަވަހަށް ފަށާނެ.\nމި ކަމިޝަނުން ތިބީ އެޖެންޑާ 19 އެކީގައި


އިހަވަންދޫގައި ޕްލާސްޓިކް މަދުކުރަން ކައުންސިލުން މަސައްކަތް ފަށައިފި — Ihavandhoo.com\nއިހަވަންދޫގައި ޕްލާސްޓިކް މަދުކުރަން ކައުންސިލުން މަސައްކަތް ފަށައިފި\n26 ސެޕްޓެމްބަރު 20190މުހައްމަދު ޢަބުދުއްޞަމަދު\nއިހަވަންދޫގައި ސިންގަލް ޔޫސް ޕުލާސްޓިކު މަދުކުރަން ކައުންސިލުން އިސްނެގުން.\nއިހަވަންދޫގައި ޕްލާސްޓިކް ބޭނުންކުރުން އެއްކޮށް ހުއްޓާލަން އިހަވަންދޫ ކައުންސިލުން މަސައްކަތް ފަށައިފި އެވެ.\nއެއްފަހަރު ބޭނުންކޮށްފައި އެއްލައިލާ ޕްލާސްޓިކު ބޭނުންކުރުން މަދުކުރުމަށް މިއަދު އިހަވަންދޫ ކައުންސިލުން ފެއްޓެވި މަސައްކަތް އިފުތިތާހުކުރުމުގެ ރަސްމިއްޔާތުގައި، އިހަވަންދޫ ކައުންސިލްގެ ރައީސް މުހައްމަދު ރަޝީދު ވިދާޅުވީ، އިހަވަންދޫ ކައުންސިލުން މިއަދު މިފެށި މަސައްކަތަކީ އެއްފަހަރު ބޭނުންކޮށްފައި އުކާލާ ޕްލާސްޓިކު ބޭނުންކުރުން 2023 ވަނަ އަހަރު އަންނަން ވާއިރަށް ރާއްޖޭން ހުއްޓާލުމަށް ސަރުކާރުން ކުރައްވާ މަސައްކަތަށް އެއްބާރުލުންދީ މިސިޔާސަތު ތަންފީޒުކުރުމެވެ.\nމިއަދުގެ ރަސްމިއްޔާތުގައި ވާހަކަދައްކަވަމުން އިހަވަންދޫ ކައުންސިލްގެ ޑިރެކްޓަރ އިބްރާހީމް ނަޝީދު މޫސާ ވިދާޅުވީ އިހަވަންދޫގައި ވަރަށްގިނަ އަދަދެއްގެ ކުނި އުފެދޭކަމަށާއި، އެކުނި ރަނގަޅަށް މެނޭޖް ނުކުރެވޭތީވެ، ރަށުގައި ބަލިމަޑުކަން އަވަސްއަވަހަށް ފެތުރޭކަމަށާއި، ރަށުގައި އުފެދޭ ކުނީގެ ތެރޭގައި އެއްފަހަރު ބޭނުންކޮށްފައި އުކާލާ ޕްލާސްޓިކު ގިނަކަން ފާހަގަކުރެއްވިއެވެ.\n"އަޅުގަނޑުމެންގެ އަވަށްޓެރި އިންޑިޔާ، 1.37 ބިލިއަން އާބާދީގައިވެސް މިހާރު، އެއްފަހަރު ބޭނުންކޮށްފައި އުކާލާ ޕްލާސްޓިކު ބޭނުންކުރުން ހުއްޓާލުމުގެ އަމަލީ މަސައްކަތް ފަށައިފި. ފިހާރަތަކުގައި ސިންގަލް ޔޫސް ޕްލާސްޓިކް ބޭނުންކޮށްފި ނަމަ ޖޫރިމަނާކުރޭ. އެހެންވެ، ފިހާރަތަކުގައިވެސް ބޭނުންކުރަނީ ފޮތި ކޮތަޅު. އަޅުގަނޑުމެންވެސް މިރަށުގެ ވިޔަފާރިވެރިންނާއި ކަމާބެހޭ ފަރާތްތަކާއި މަޝްވަރާކޮށް ، ސިންގަލް ޔޫސް ޕްލާސްޓިކް މަދުކުރެވޭތޯ މަސައްކަތް ކުރާނަން" ކައުންސިލްގެ ޑިރެކްޓަރ އިބްރާހީމް ނަޝީދު މޫސާ ވިދާޅުވިއެވެ. އިރާދަކުރެއްވިއްޔާ އެއްފަހަރު ބޭނުންކޮށްފައި އެއްލައިލާ ޕްލާސްޓިކު ބޭނުންނުކުރާ ރަށަކަށް އަޅުގަނޑުމެން އިހަވަންދޫ ހަނދާނަމެވެ.\nއެއްފަހަރު ބޭނުންކޮށްފައި އެއްލައިލާ ޕްލާސްޓިކު ބޭނުންކުރުން މަދުކުރުމަށް އިހަވަންދޫ ކައުންސިލުން މިއަދު ފެށި މަސައްކަތުގައި، އިހަވަންދޫގެ ސަރުކާރު އޮފީސްތަކާއި ކުންފުނިތަކުގެ މުވައްޒަފުންނަށް ބިއްލޫރި ފުޅި އެކައުންސިލުން ހަދިޔާކުރުންވެސް އޮތެވެ.\nއަދި އެރިސްޑެކަރގެ ފަރާތުން އިހަވަންދޫ ކައުންސިލަށް ވޯޓަރ ޕިޔުރިފިކޭޝަން ޕުލާންޓެއް ހަދިޔާކުރުންވެސް އޮތެވެ. އެރިސްޑެކަރގެ ފަރާތުންވަނީ އިހަވަންދޫގެ ހުރިހާ މުއައްސަސާތަކަށް ފެން ޕުލާންޓެއް ހަދިޔާކޮށްފައެވެ.


Fuluhunna medhu nafrathu ufahdhany MDP dhe faction ge koalhumuge therein: Umar | ThePress\nLast Updated 20:53, 25 July\nފުލުހުންނާމެދު ނަފްރަތު އުފައްދަނީ އެމްޑީޕީ ދެ ފެކްޝަނުގެ ކޯޅުމުގެ ތެރެއިން: އުމަރު\n18 June 2020, 15:42\nކުރީގެ ހޯމް މިނިސްޓަރު އުމަރު ނަސީރު / ފޮޓޯ: ނިމާ ހަސަން | ދަ ޕްރެސް\nފުލުހުންނާމެދު ނަފްރަތު އުފައްދަނީ އެމްޑީޕީ ދެ ފެކްޝަނުގެ ކޯޅުމުގެ ތެރެއިން ކަމަށް ކުރީގެ ހޯމް މިނިސްޓަރު އުމަރު ނަސީރު ވިދާޅުވެއްޖެއެވެ.\nއުމަރު ވިދާޅުވީ، ދިވެހި ފުލުހުންނާމެދު ނަފްރަތު އުފެއްދުމަށް ރައްޔިތުންގެ މަޖިލީހުގެ ތަޅުމުގައި ބައެއް މަދު މެންބަރުން މި ދައްކަވަމުންދާ ހޮޅި ވާހަކަ ތަކަކީ އެމްޑީޕީގެ އެތެރޭގައި އުފެދިފައިވާ ދެ ފެކްޝަން ގެ ކޯޅުމުގެ ތެރެއިން ހިނގާ ކަމެއް ކަމަށެވެ. އެގޮތުން އެއީ އެމްޑީޕީގެގެ އެކްޓިވިސްޓުން، ވަކި މީހެއްގެ ފެކްޝަނަށް ޖަމާކުރުމަށް ފުމޭ ސަންގެއް ކަމަށް އުމަރު ވިދާޅުވިއެވެ.\nއުމަރު ކުރެއްވި ޕޯސްޓުގައި އޭނާ ވަނީ ފުލުހުންނަށް ތައުރީފު ވެސް ކުރައްވާފައެވެ. އެގޮތުން އޭނާ ވިދާޅުވީ، ދިވެހި ފުލުހުންގެ މުއައްސަސާ ވަނީ އެތަކެއް ސިޔާސީ އޮއިވަރެއްގެ ތެރޭގައި ދަތުރުކޮށް ޕްރޮފެޝަނަލް ބަޔަކަށް ބަދަލުވެފައި ކަމަށެވެ. އަދި ފުލުހުން ވަނީ އެތައް ހުތުރު ނަމަކުން މުހާތަބްކުރެވި އެތައް އުދަގޫ ތަކަކާ ކުރިމަތިލާ ފައިވާ ކަމަށް އޭނާ ވިދާޅުވިއެވެ.\nއޭނާ ވިދާޅުވީ، ސިޔާސީ ވެރިން އައިސް ގޮސް ވިޔަސް ފުލުހުންގެ މުއައްސަސާގެ މަސައްކަތައް، ރޫހަށް އަދި ހީވާގި ކަމަކަށް ބަދަލެއް ނާންން ކަމަށާއި، ދިވެހި ފުލުހުންގެ މުއައްސަސާ އަކީ މިގައުމުގެ ފަހުރު ކަމަށެވެ.\nއުމަރު މިހެން ވިދާޅުވެފައިވާއިރު، ރައްޔިތުންގެ މަޖިލީހުގައި ފުލުހުންގެ ހިދުމަތުގެ ބިލްގެ ބަހުސް ކުރަމުން އެމްޑީޕީގެ ބައެއް މެންބަރުން ވަނީ ފުލުހުންގެ އަހުލާގީ މިންގަނޑާއި ފުލުހުންގެ ތައުލީމީ ފެންވަރާ މެދު ފާޑުކިޔާފައެވެ. އެގޮތުން ބައެއް މެމްބަރުން ވިދާޅުވި ގޮތުގައި، ފުލުހުންނަކީ އެއްވެސް އަހުލާގެއް ނެތް ބައެއް ކަމަށާއި ފުލުހުންގެ ވަޒީފާ ދިނުމުގައި، ރަނގަޅު ތައުލީމީ މިންގަނޑަކަށް ނުބަލާކަން އެ މެންބަރުން ވަނީ ފާހަގަ ކުރައްވާފައެވެ.\nހަބަރު އުމަރު ނަސީރު ޕޮލިސް\nސާބަހޭ އުމަރު.ބޭނުމީ އުމަރު\nކުއްލި ނުރައްކާ އިއުލާން ކުރަން ނަޝީދު ޕާޓީގެ ގައުމީ މަޖިލީހަށް!\nރޮޒައިނާ ނަޝީދަށް: ބުލީ ކުރިއަސް ބުނަން ޖެހޭ އެއްޗެއް ބުނާނަން


Hasadhaverin Ebathibi, Namaves Hama Iskolhah Thedhuvaanan - Raees - Vaguthu\nހަސަދަވެރިން އެބަތިބި، ނަމަވެސް ހަމަ އިސްކޮޅަށް ތެދުވާނަން – ރައީސް\nރާއްޖޭގައި އިސްލާމްދީން އޮންނާތީ އާއި ފާއިތުވި ހަތަރު އަހަރު ރާއްޖެ އިން އިޤުތިޞާދީ ގޮތުން ހޯދަމުންދާ ކުރިއެރުންތަކުގެ ސަބަބުން ހަސަދަވެރިން އެބަތިބި ކަމަށާއި ނަމަވެސް އިޤުތިޞާދީ ގޮތުންނާއި ބައިނަލްއަޤުވާމީ ގޮތުން ވެސް ދިވެހިރާއްޖެ ހަމައިސްކޮޅަށް ތެދުވާނެ ކަމަށް ރައީސުލްޖުމްހޫރިއްޔާ އަބްދުﷲ ޔާމީން ވިދާޅުވެއްޖެއެވެ.\nރައީސް ޔާމީން މިހެން ވިދާޅުވީ ސިފައިންގެ އަހަރީ ދުވަހުގެ ރަސްމީ ޖަލްސާގައި ވާހަކަފުޅު ދައްކަވަމުންނެވެ.\nފެބްރުއަރީ 01 ވަނަ ދުވަހުގެ ރޭ ސުޕްރީމް ކޯޓުން ނެރުނު އާދަޔާއި ހިލާފު އަމުރަށް ފަހު ކަންތައް ވެގެން ދިޔަ ގޮތް ހަނދާނަށް ގެންނަވަމުން ރައީސް ޔާމީން ވިދާޅުވީ އެރޭ އެމަނިކުފާނު ސިފައިންގެ މައި މަރުކަޒަށް ވަޑައިގެންނެވީ ގައުމުގެ ހާލަތު ރަނގަޅަށް ނޭނގި ހުރެ ކަމަށެވެ.\nނަމަވެސް އެމަނިކުފާނަށް ސިފައިންގެއިން މަރުހަބާ ވިދާޅުވީ ގައުމުގެ ދިފާޢުގައި ތިބި ސިފައިން ކަމަށް ވިދާޅުވިއެވެ.\n"ދައުލަތާއި ގައުމު ސަލާމަތް ކުރުމަށް އަޅުގަނޑު ކުރާ މަސައްކަތައް އެއްބާރުލުން ދެއްވާނެ ކަމަށް ޗީފް އޮފް ޑިފެންސް ފޯސް ވިދާޅުވި. އެދުވަސްތަކުގައި ކިތަންމެ ހާސްކަމުގައި މަސައްކަތް ކުރި ނަމަވެސް އަޅުގަނޑަށް ހިތައް ލިބުނު ފިނިކަމަކީ ގައުމުގެ ދިފާޢުގައި ނިކުންނާނެ ދަރިންތަކެއް ތިބި ކަމުގެ ފިނިކަން." ރައީސް ޔާމީން ވިދާޅުވިއެވެ.\nރައީސް ޔާމީން ވިދާޅުވީ ފެބްރުއަރީ 1 ގެ ފިލާވަޅަކީ ނޮވެމްބަރ 03 ގެ ހަމަލާ އިން ވެސް ލިބޭ ފަދަ ފިލާވަޅެއް ކަމަށެވެ.\n"މިފަދަ ކަންކަމުގެ ޙަޤީޤަތް ހޯދަން ޖެހޭ. ފެބްރުއަރީ 01 ގެ ހަމަލާ ކާމިޔާބުވި ނަމަ އެކަމުގެ ފައިދާ ކުރާނީ ކޮންބަޔަކަށްތޯ. އެކަމާއި އުފާ ކުރާނީ ކޮންބައެއްތޯ." ރައީސް ވިދާޅުވިއެވެ.\nރައީސް ވިދާޅުވީ އެދުވަހު ދެތިން މިލިއަން ޑޮލަރަށް ގައުމުގެ ޝަރަފް ވިއްކާލީ އެންމެ އިތުބާރު ކުރެވެން ޖެހޭ މަގާމުތަކުގައި ތިއްބެވި މީހުން ކަމަށެވެ.\nމިއަދުގެ ހަމަލާތައް އަންނަނީ ގަބޫލު ކުރަން ދަތިހައި ކައިރީގައި ތިބޭ މީހުންގެ ފަރާތުން ކަން ފާހަގަ ކުރައްވާ ރައީސް ވިދާޅުވީ ބޭރު ގައުމުތަކުގައި ތިބެގެން ދެކެވޭ ވާހަކަ އިން ދިވެހިރާއްޖޭގެ އިޤުތިޞާދަށާއި ދިވެހިރާއްޖެ އަށް ކުރާނީ ކޮން ގެއްލުމެއްތޯ އެވާހަކަ ދައްކާ މީހުން ނުބަލާ ކަމަށެވެ.\nއޭޕްރީލް 25, 2018 22:39\nސާބަހޭ ރައީސް ޔާމިން.\nއޭޕްރީލް 25, 2018 22:57\nއޭޕްރީލް 25, 2018 23:06\nސާބަސް މަނިކުފާން ގަޓްހުނެްނެވި ވެރިޔެއް ތިނޫނީމިޤައުަަމްށްް އުފަންނުވާކަން ޔަޤީން ޝުކުރިއްޔަާ މަނިކުފާން\nއޭޕްރީލް 26, 2018 00:10\nސާބާހޭ ރައީސް ޔާމީން މިއުޅޭ ހަސަދަވެރި ހީލަތްތެރިންނާއި ލާދީނީ ބައިގަނޑު މިހާރު އެތިބީ ކުޑަކަކޫ ޖެހި ސައިޒްވެފަ.\nއޭޕްރީލް 26, 2018 00:31\nޙަސަދަވެރިންނަކީ ތިބާ އަމިއްލަ އައް އުފެއްދި\nއޭޕްރީލް 26, 2018 01:00\nސާރ އަށް ސެލިޓް ކުރަން ތީ ލީޑަރެއް\nއޭޕްރީލް 26, 2018 07:29\nއިންޑިޔާގެ ނުލަފާކަމާއި ގެރީގެ މޮޔަކަމާއި ޔަހޫދީ ދައުލަތްތަކުގެ ސުންޕާކަމުންވެސް ޔާމީނު މިގައުމު ސަލާމަތްކޮށްދެއްވިކަމަށްޓަކާ ﷲށް ށުކުރުވެރިވަން!\nއޭޕްރީލް 26, 2018 07:50\nފެބްރުއަރީ 1 އާއި ނޮވެމްބަރު3އިން ލިބުނު ފިލާވަޅުގައި ތަފާތެއް ނެތް ކަމަށް މަމެންގެ ބިއުޓިފުލް އެން އޯސަމް އެން ފްލޯލެސް ރައީސް ވިދާޅުވާނަަމަ މިހާރު ތަމެންނަަށް އިނގޭނެ އެއް ނޫންތޭ 2013 ވަނަ ވޯޓް ލީ ރައްޔިތުންގެ %85 މީހުން މަމެންނަށް ވޯޓް ދީގެން މަމެންގެ ބިއުޓިފުލް އެން އޯސަމް އެން ފްލޯލެސް ރައީސް ރާއްޖޭގެ ވެރިކަމަށް ހޮވީ އެއީ ގަޓް ހުންނާނެ ކަން އިނގޭތީވެ ނޫންތޭ. ތަމެންނަށް މަމެން ފުރުސަތު ދިނީމޭ އިސްލާހު ވާން ތަމެންނަށް މަމެން ފުރުސަތު ދިނީމޭ އެއް ކެންޑިޑޭޓް ނެރެން ތަމެންނަށް މަމެން ފައިސާ ދިނީމޭ ޕާރޓީ ހިންގަން މިއިން އެއްވެސް ކަމެއް ވެލިއު ނުކޮށް ހުރިހާ ވެލިއުސް ތައް ބްރޭކް ކުރުމަށް ފަހު ފެބް އެކެއްގައި ދަ ނަހަލާލު ކޯޓް އަމުރެއް ނެރެގެން ތަމެން މަމެންގެ ވެރިކަން ވައްޓާލަން އުޅުމުން އެކަން ގޮވީ ތަމެން އަތަށޭ ދޯ. އިޓް ޑަޒް ސީމް ޓު މެޓަރ އެން އިޓް ޑަޒް ސީމް ޑެޑް ސީރިއަސް ޓު މީ. ޑާޑާ ޑާޑާ ޑާޑާ އައި ކާންޓް ޓޭކް ދިސް ގަންޖާބޯ ގޮޅާބޯ ދަ ހަރާމްކޯރު ދަ ބަތާހަރާމީ ސްޓަފް ނޯމޯރ. ޑާޑާ ޑާޑާ ޑާޑާ ޑާޑާޑާޑާ ޑާޑާޑާޑާ ޑާޑާޑާޑާ ޑޯންޓް ބީ ޑޯންޓް ބީ ޑާޑާ ޑާޑާ ޑީޑަޑަޑާޑާ ޑާޑާޑާޑާ ޑާޑާ ޑާޑާ ޑާޑާ ޑާޑާ ޑާޑާ ޑާންްސް ޑާންސް ޑާންސް ޑާންސް ޑާންސް ޑާޑާ ޑާޑާ ޑާޑާ ޑާޑާ ޑޯންޓް ބީ ޑޯންޓް ބީ ޑޯންޓް ބީ ޑާޑާޑާޑާ ޑާޑާޑާޑާ ޑާޑާޑާޑާ ޑާޑާޑާޑާ ހޭއް ހޭއް ހޭއް ހޯއެް ހޯއް ހޯއް ޑާންސް ޑާންސް ޑާންސް ޑާންސް...\nއޭޕްރީލް 26, 2018 08:00\nސިފައިން ނުވިކޭނެ، ތިބޭނީ ރައީސް ޔާމީންގެ އަރިހުގައި ކަމަށް ޗީފް ޝިޔާމް ވިދާޅުވާނަމަ އެކަމަކީ އެއީ ަމަމެން އުފާ ކުރާ ކަމެކޭ. ކޮބާ ރަންރީނދޫ ޓްވިޓަރޭ ތަމެންނަށް ހީވޭތޭ ކަމެއް ހެން ދެން ތަމެން ދަގަ ހުޅުދޫ ދިގު ފަރަށް ބޮލިހިލަން ކާޅު ހެދުން ލައިގެން ދޯ. މަމެންގެ ވެެރިކަން ތަމެންނަށް ވައްޓައެއް ނުލެވޭނެއޭ އެއީ ވާނެ ކަމެއް ނޫނޭ ދެން ތަމެން ވެސް ގުޅެންވީއޭ މަމެން ޕިންކީން ނާއި އެނޫން އެއްވެސް ގޮތެއް ނެތޭ އޯއް އޯއް އޯއް ޓްރައި ޓު އަންޑަރސްޓޭންޑް މީ ދިސް އިޒް ދަ ފީލިންގް ގިވް ޔުއަރ ހޭންޑް ޓު މީ ކްއެންޗް އަވަރ ޑިޒާއަރ ގިވް އިޓް ވެން އައި ވޯންޓް އިޓް ގިވް އިން ޓު މީ ގިވް އިން ޓު މީ ގިވް އިން ޓު މީ ގިވް އިން ގިވް އިން ގިވް އިން ގިވް އިން ގިވް އިން އޯއް އޯއް އޯއް އޯއް ސްޕިންގް ސްޕިންގް ސްޕިންގް އެން ޑާންސް ޑާންސް ޑާންސް ޑާންސް ޑާންސް..\nއޭޕްރީލް 26, 2018 08:04\nފެބްރުއަރީ 1 އާއި ނޮވެމްބަރު3އިން ލިބުނު ފިލާވަޅުގައި ތަފާތެއް ނެތް ކަމަށް މަމެންގެ ބިއުޓިފުލް އެން އޯސަމް އެން ފްލޯލެސް ރައީސް ވިދާޅުވާނަމަ އެވާނީ ސީދާ ތެދަށޭ މިހާރު ތަމެން ރަންރީނދޫ ޓްވިޓަރޭ މެންނަށް އިނގޭނެ އެއް ނޫންތޭ މަމެންގެ ވެރިކަމަކީ ތަމެންނަށް ވެއްޓޭނެ ވެރިކަމެއް ނޫން ކަން ދެން ކެނެރީގެ ނަޝީދު ހަމަ މިހާރުން މިހާރަށް އެމްޑީޕީގެ ރައީސް ކަމުން އިސްތިއުފާ ދޭންވީއޭ ތަމެން ރަންރީނދޫ ޓްވިޓަރޭ މެން ވެސް އޭނާގެ ސެކްރެޓޭރިއެޓްގެ ވަޒީފާ އިން ވެސް އިސްތިއުފާ ދޭންވީ ދީ ދެން އިސްތިއުފާ ދީދެން އިސްތިއުފާ އޯއް ޓްރައި ޓު އަންޑަރސްޓޭންޑް މީ ގިވް އިޓް ވެން އައި ވޯންޓް އިޓް ގިވް އިން ޓު މީ ގިވް އިން ޓު މީ ގިވް އިން ގިވް ގިވް އިން ގިވް އިން އޯއް އޯއް އޯއް ސްޕިންގް ސްޕިންގް ސްޕިންގް އެން ޑާންސް ޑާންސް ޑާންސް ޑާންސް..\nއޭޕްރީލް 26, 2018 08:59\n2018 ޔަޤީން އިންޝާއަﷲ!\nތެދުފުޅެއް ހަސަދަވެރިން އެބަ ތިބި ތި ކެންޕޭނު އިފީހުގައި އަތަޅު ތެރެއަށް ތި ފޮނުވާ މީހުންގެ ތެރޭގައި ގިނައީ ރައީސް ޔާމީން އަށް ހަސަދަ ވެރިވާ މީހުން އިންތިހާބު ގެ ނަތީޖާ ބަދަލުކުރުމަށް މިހާރުވެސް ތ. އަތޮޅުގައި ހަރާކަތްތެރިވާ މެޑަމް ގެ ކެންޕޭނު އޮފީހުން އައިސްތިބި ރަތްލާޖެހި އިދިކޮޅަށް ރައީސް ޔާމީން އޮތް ތާއީދުނަގާ ހަމަނުޖެހުން އުފައްދާބޭފުޅުން އެބަ އުޅުއްވާ 2018 ފެއިލް ކުރުމަށްޓަކާ މަސައްކަތް ކުރަމުންދަނީ\nތެދުފުޅެއް ހަސަދަވެރިން އެބަ ތިބި ތި ކެންޕޭނު އިފީހުގައި އަތަޅު ތެރެއަށް ތި ފޮނުވާ މީހުންގެ ތެރޭގައި ގިނައީ ރައީސް ޔާމީން އަށް ހަސަދަ ވެރިވާ މީހުން އިންތިހާބު ގެ ނަތީޖާ ބަދަލުކުރުމަށް މިހާރުވެސް ތ. އަތޮޅުގައި ވެސް އެބައުޅޭ މިހާރު\nއޭޕްރީލް 26, 2018 09:19\nފެބްރުއަރީ 1 އާއި ނޮވެމްބަރު3އިން ލިބުނު ފިލާވަޅުގައި ތަފާތެއް ނެތް ކަމަށް މަމެންގެ ރައީސް ވިދާޅުވާނަމަ ދެން މަމެންނަށް ޔަގީނޭ އިދިކޮޅުން އެމެން އެއް ކެންޑިޑޭޓް ނުނެރޭނެ ނުވެސް ނެރެވޭނެ ކަން އެއީ މަމެންނަށް ކަށަވަރުވެ ޔަގީން ވާ ކަމެކޭ. ކެނެރީގެ ނަޝީދުގެ ނަމެއް ނޯންނާނެއޭ ރާއްޖޭގައި ދެން ބާއްވާ އެެއްވެސް ރިޔާސީ އިންތިޚާބެއް ގައި އެކަން ޔަގީން ކަން ދެމޭ މަމެން ތަމެން ރަންރީނދޫ ޓްވިޓަރޭ މެންނަށް ތަމެން ދެން ރިޔާސީ އިންތިޚާބު މަތިން ހަނދާން ނައްތާލާ ރަށުތެރޭން މުޑި ކާށި ހޮވުން ފަދަ ކަމަކާއި ގެން އުޅުނިއްޔާ މާ ތާހިރުވާނެ އެއް ނޫންތޭ. ދަގަ ދަގަ ދަގަ ކާށިހޮވަން. ކާށިހޮވާ ދޯ.\nއޭޕްރީލް 26, 2018 09:39\nކޮބާ ރަންރީނދޫ ޓްވިޓަރޭ ދަ ބަތާހަރާމީ ދަ ހަރާމްކޯރޭ ދަލާދ ތަމެންނަށް ފެނޭތޭ ފެނޭދޯ. ގެޓް ދަ ޕޮއިންޓް. ގުޑް ގުޑް.


SunOnline: Drug kothalheh ellaali kamashaai ei firimeehaage echeh kamah Rooma buni: Fuluhun\nޑްރަގް ކޮތަޅެއް އެއްލާލި ކަމަށާއި އެއީ ފިރިމީހާގެ އެއްޗެއް ކަމަށް ރޫމާ ބުނި: ފުލުހުން\nރުގިއްޔާ މުހައްމަދު މޫސާ 14 May 2022, 00:46\nޓިކްޓޮކް ތަރި ފާތިމަތު ރޫމާ -- ފޮޓޯ/ ސޯޝަލް މީޑިއާ\nޓިކްޓޮކް ތަރި ފާތިމަތު ރޫމާ، މަސްތުވާތަކެތި ހުރި ކޮތަޅެއް އެއްލާލި ކަމަށާއި އެއީ އޭނާގެ ފިރިމީހާގެ އެއްޗެއް ކަމަށް ބުނެފައިވާ ކަމަށް ފުލުހުން ބުނެފިއެވެ.\nމަސްތުވާތަކެތި ބޭނުންކޮށް، ގެންގުޅުމާއި އެތަކެތީގެ ވިޔަފާރިކުރުމުގެ ތުހުމަތުގައި މިދިޔަ ބުދަ ދުވަހުގެ ރޭ ހައްޔަރުކުރި ރޫމާގެ ބަންދާ މެދު ގޮތެއް ނިންމުމަށް އިއްޔެ އޭނާ ވަނީ ކްރިމިނަލް ކޯޓަށް ހާޒިރުކޮށްފައެވެ.\nރޫމާއާއެކު އޭނާގެ ފިރިމީހާ މުހައްމަދު ނަސީމް ވެސް ވަނީ ހައްޔަރުކޮށްފައެވެ. އަދި އޭނާ ވެސް އިއްޔެ ވަނީ ކްރިމިނަލް ކޯޓަށް ހާޒިރުކޮށްފައެވެ.\nއެ ކޯޓުން ނިންމީ ދެ މީހުން ވެސް ބަންދުން ދޫކޮށްލައިފި ނަމަ މުޖުތަމައުގެ ސަލާމަތަށް ނުރައްކާވެދާނެ ކަމަށެވެ. އެހެންކަމުން ދެ މީހުންގެ ބަންދަށް ވަނީ ތިން ދުވަސް ޖަހާފައެވެ.\nނަސީމްގެ ބަންދުގެ މުއްދަތު ޖަހާފައިވާ އަމުރުގައިވާ ގޮތުން، އެ ދެ މީހުންނަށް ތުހުމަތު ކުރެވޭ މައްސަލައިގައި ފުލުހުން ބަލާފާސްކުރި ގެ ނޫން އެހެން ގެއެއްގެ ފުރާޅުމަތިން މަސްތުވާތަކެތި އަޅާފައިވާ ކޮތަޅެއް ފެނުނެވެ.\nއެ ކޮތަޅު އެއްލާލި މަންޒަރު އެއްވެސް ފުލުހަކަށް ނުފެނެއެވެ. ނަމަވެސް، ގެ ފާސް ކުރަން ދިޔަ ފުލުހުން ގާތުގައި ރޫމާ ވަނީ އެ ކޮތަޅު އެއްލާލީ އޭނާ ކަމަށާއި އެއީ ނަސީމްގެ ކޮތަޅެއް ކަމަށް ވެސް ބުނެފައި ކަމަށް ފުލުހުން ބުންޏެވެ.\nރޫމާގެ ދިފާއީ ވަކީލު ވަނީ އޭނާ ފުލުހުން ގާތުގައި އެހެން ބުނި ނަމަވެސް އެވަގުތު ރޫމާ ހުރި ހާލަތަށް ބަލާއިރު އެއީ ރަނގަޅު މައުލޫމާތެއް ކަމަށް ބަލައިނުގަނެވޭނެ ކަމަށް ބުނެފައެވެ. އަދި ވަކި ގޮތަކަށް ބަޔާން ދިނުމަށް ރޫމާއަށް ފުލުހުން ބާރުއެޅި ކަމުގެ ތުހުމަތު ވެސް ދިފާއީ ވަކީލު ކުރެއްވި ކަމަށް އަމުރުގައިވެއެވެ.\nމީގެ އިތުރުން ފުލުހުން ބަލާ ފާސްކުރަން ކޯޓު އަމުރު ހޯދީ ރޫމާ އާއި އޭނާގެ ފިރިމީހާ ދިރިއުޅޭ ހ. ބްލޫބާޑަށް ކަމަށްވީ ނަމަވެސް ފުލުހުން ހޯދާފައި ވަނީ ނުވިލާމަންޒިލް ކިޔާ ގެޔެއް ކަމަށް ދިފާއުން ބުނެފައިވެއެވެ. އަދި ކޮތަޅުން ފެނުނު މަސްތުވާތަކެއްޗާ ރޫމާއާ ގުޅުވައިދޭ އެއްވެސް ހެއްކެއް ނުވަތަ ގަރީނާއެއް ނެތް ކަމަށް ވެސް ދިފާއުން ބުނެފައިވެއެވެ.\nޓިކްޓޮކްގައި ޕްރިޓީ ރޫމީގެ ނަމުން މަޝްހޫރުވެފައިވާ ރޫމާގެ ފޮލޯވަރުންގެ އަދަދު 25،000އަށް އަރައެވެ.